ബീഹാറിലേത് വർഗീയതയ്‌ക്കെതിരായ ജനവിധിയാണെന്നു കരുതുന്നത് പൂർണമായ ശരിയല്ലെന്നു തോന്നുന്നു. കോർപ്പറേറ്റുകൾ കോർപ്പറേറ്റുകൾക്കായി നടത്തുന്ന ഭരണത്തിൽ അടിസ്ഥാനജനത്തിനുണ്ടാകുന്ന നഷ്ടങ്ങളെ അവർ തിരിച്ചറിയുന്നു. അതു ഇലക്ഷൻ റിസൾട്ടിലും പ്രതിഫലിക്കുന്നു. മോഡി കോർപ്പറേറ്റുകളുടെ പ്രധാനമന്ത്രിയാണ്. വർഗീയ അജണ്ടകൾ നടപ്പിലാക്കുന്നത് മോഡിയെ തെരഞ്ഞെടുത്ത പോളിറ്റിയാണ്. അതു ചെയ്യുന്നവർക്കുള്ള സംരക്ഷണമാണു മോഡി നൽകുന്ന വാഗ്ദാനം.\nമോഡിയെ തെരഞ്ഞെടുത്ത മോബിനു വേണ്ടത് വർഗീയതയും ജാതീയതയും നടപ്പിലാക്കാനുള്ള അവസരം. ഇതു മോഡി ഉറപ്പാക്കുന്നു. കോർപ്പറേറ്റുകൾക്ക് വേണ്ടത് അവർക്കുവേണ്ടി തീരുമാനങ്ങളെടുക്കുന്ന ഗവൺമെന്റ്. ഇതും മോഡി ഉറപ്പാക്കുന്നു. ഈ രണ്ടു കൂട്ടരും കൂടി മോഡിയ്‌ക്കു വേണ്ട അധികാരം സംരക്ഷിക്കുന്നു. ഇങ്ങനെ മൂന്നു ലെവലുള്ള ഒരു സിംബയോസിസ് ആണു നിലവിലെ അവസ്ഥ.\nപ്രശ്നം കോർപ്പറേറ്റുകൾ എന്ന മുകൾത്തട്ട് അടിസ്ഥാനപരമായി ജനവിരുദ്ധമാണ്. സാന്പത്തികമായി ഒരു കൂട്ടർക്ക് ലാഭമുണ്ടാകുന്പോൾ മറ്റേക്കൂട്ടർക്ക് നഷ്ടമുണ്ടാകാതെ വയ്യ. ഈ നഷ്ടത്തെ ജനം തിരിച്ചറിയുന്പോൾ, ദാലിനു വില കൂടുന്പോൾ ബീഹാറുണ്ടാകും. അല്ലാതെ 2014-ൽ മോഡിയ്‌ക്ക് വോട്ടു ചെയ്ത ജനം ഒരു കൊല്ലം കൊണ്ട് ജനാധിപത്യവാദികളായതല്ല.\nസത്യത്തിൽ ഈ ഇലക്ഷൻ റിസൾട്ട് കൂടുതൽ പ്രശ്നങ്ങളിലേക്കാണു ഇന്ത്യയെ നയിക്കുന്നത്. ഇതിനു മുൻപു വന്ന പ്രധാനമന്ത്രിമാരെപ്പോലെ അഞ്ചുകൊല്ലം കഴിയുന്പോൾ അധികാരമൊഴിഞ്ഞ് ഇലക്ഷനെ നേരിടാനല്ല മോഡി വന്നത്. ‘ഇന്ത്യ തിളങ്ങുന്നു’ എന്ന് ഫ്ലക്സടിച്ചാൽ ജനം വീണ്ടും തെരഞ്ഞെടുക്കുമെന്ന് മനക്കോട്ട കെട്ടാനും മാത്രം വിഡ്ഡിയല്ല മോഡിയും അമിത് ഷായും. ഹിന്ദുത്വയെ സംബന്ധിച്ചിടത്തോളം, വ്യക്തമായ ഭൂരിപക്ഷമുള്ള, ഇത്രയും അനുകൂലമായൊരു അവസരം ഇനി പ്രതീക്ഷിക്കാനുമാകില്ല.\nഅധികാരം നിലനിർത്താൻ മൂന്നു വഴികളാണു മോഡിയ്‌ക്കു മുന്നിലുള്ളത്.\n൧. വർഗീയകലാപങ്ങൾ എന്ന ഇൻസെന്റീവ് കൊടുത്ത് മോബിനെ കൂടെ നിർത്തുക. ഇതിന്റെ കൂടെ വിലക്കയറ്റവും പണപ്പെരുപ്പവും പിടിച്ചുനിർത്താനായാൽ ഈ ജനം തന്നെ മോഡിയെ പിന്നെയും തെരഞ്ഞെടുക്കും.\nഎന്നാൽ ബീഹാറുപോലെയുള്ള ഇടക്കാലതെരഞ്ഞെടുപ്പുകളിൽ പരാജയം ആവർത്തിക്കുകയാണെന്കിൽ...\n൨. ലോക്സഭ ഇലക്ഷനാകുന്നതിനു മുൻപ്, അധികാരത്തിന്റെ നാലാം കൊല്ലം, യുദ്ധസമാനമായ സാഹചര്യം സൄഷ്ടിച്ച് ഇലക്ഷൻ സസ്പെൻഡ് ചെയ്യുകയും വീണ്ടുമൊരു അടിയന്തിരാവസ്ഥയിലേക്ക് രാജ്യത്തെ കൊണ്ടുപോകുകയുമാണു വഴി.\n൩. മൂന്നാമത്തെ ഓപ്ഷൻ ഇലക്ഷൻ റിഗ് ചെയ്യുകയാണ്. ആളുകളെ കൊല്ലാൻ മടിക്കാത്തവർ ഇതിനും മടിക്കില്ല.\nജനാധിപത്യത്തിലേക്ക് സ്വമേധയ പരിണമിച്ച സമൂഹമല്ല ഇന്ത്യയിലേത്. നെഹ്രുവിനെയും അംബേദ്കറിനെയും പോലെ കാലത്തിനു മുന്നെ നടന്ന മഹാൻമാർ നമുക്ക് തന്ന സമ്മാനമാണ്. ഇതു തന്നെയാണു ഇന്ത്യൻ ജനാധിപത്യത്തിലെ ആന്തരിക വൈരുദ്ധ്യവും. നെഹ്രുവിനും അംബേദ്കറിനും തുടർച്ചകളില്ലാതെ പോയി എന്നതാണ് ഇന്ത്യൻ ജനാധിപത്യത്തിന്റെ പരാജയമെന്ന് തോന്നുന്നു.\nരണ്ടാമത്തെ ഓപ്ഷനാണ് ഏറ്റവും സാധ്യത എന്നു ഞാൻ കരുതുന്നു. അതു സംഭവിക്കുകയാണെന്കിൽ, ഇന്ദിരയുടെ അടിയന്തിരാവസ്ഥ പോലെയായിരിക്കില്ല കാര്യങ്ങൾ. ഇന്ദിരയ്‌ക്കില്ലാതെപോയ ചില കാര്യങ്ങൾ മോഡിയ്‌ക്കനുകൂലമായുണ്ട്. പട്ടാളത്തിന്റെ പരിധികളില്ലാത്ത പിന്തുണ, കോർപ്പറേറ്റ് പിന്തുണ, ഭൂരിപക്ഷ മോബിന്റെ പിന്തുണ.\nകാര്യങ്ങൾ അത്ര ശുഭകരമല്ല !\nPosted by Roby at 9:06 AM No comments: Links to this post\nLabels: അഭിപ്രായം, രാഷ്ട്രീയം, സാമൂഹികം


ഇരിട്ടിക്ക് മിനി സിവിൽ സ്റ്റേഷനില്ല; താലൂക്ക് ഓഫീസിനുമാത്രം കെട്ടിടം മതിയെന്ന് സർക്കാർ | Iritti\nഇരിട്ടിക്ക് മിനി സിവിൽ സ്റ്റേഷനില്ല; താലൂക്ക് ഓഫീസിനുമാത്രം കെട്ടിടം മതിയെന്ന് സർക്കാർ\nഇരിട്ടി: ഇരിട്ടി മിനി സിവിൽ സ്റ്റേഷൻ എന്ന ആവശ്യം പൂർണമായും ഒഴിവാക്കി താലൂക്ക് ഓഫീസിന് മാത്രമുള്ള കെട്ടിടം നിർമിക്കാനുള്ള എസ്റ്റിമേറ്റ് തയ്യാറാക്കി മരാമത്ത് അധികൃതർ സർക്കാരിന് സമർപ്പിച്ചു. ആറുമാസം മുൻപ് ഇത്തരം ഒരു നീക്കം നടന്നപ്പോൾ പ്രതിഷേധത്തെ തുടർന്ന് മരവിപ്പിച്ച തീരുമാനമാണ് ഇപ്പോൾ വീണ്ടും രഹസ്യമായി നടപ്പാക്കാൻ ശ്രമം തുടങ്ങിയത്. മരാമത്ത് സമർപ്പിച്ച എസ്റ്റിമേറ്റിന് ഭരണാനുമതി ലഭിച്ചാൽ ഇരിട്ടി താലൂക്കിന് മിനി സിവിൽ സ്റ്റേഷൻ നഷ്ടമാകും.\nഇരിട്ടിയിൽ സിവിൽ സ്റ്റേഷൻ നിർമിക്കാൻ 20 കോടി രൂപയുടെ എസ്റ്റിമേറ്റ് നാലുവർഷം മുൻപ് സമർപ്പിച്ചതാണ്. ഇത് തള്ളിയാണ് 3.5 കോടി രൂപയ്ക്ക് താലൂക്ക് ഓഫീസിന് മാത്രമുള്ള കെട്ടിടം പണിയുന്നത്. പയഞ്ചേരിമുക്കിൽ സിവിൽ സ്റ്റേഷനായി നീക്കിവെച്ച ഒരേക്കർ സ്ഥലത്ത് താലൂക്ക് ഓഫീസിന് മാത്രമുള്ള കെട്ടിടം പണിയുന്നതോടെ പിന്നീട് സിവിൽ സ്റ്റേഷന് സാധ്യത തന്നെ ഇല്ലാതാവും.\nജില്ലയിൽ5വർഷം മുൻപ് ഇരിട്ടിക്കൊപ്പം താലൂക്ക് അനുവദിച്ച വെള്ളരിക്കുണ്ടിന് മിനിസിവിൽ സ്റ്റേഷനായി 11 കോടി രൂപ നൽകുകയും ആറുമാസം മുൻപ് വകുപ്പ് മന്ത്രി ശിലാസ്ഥാപനം നടത്തുകയും ചെയ്തിരുന്നു. ഇരിട്ടിക്കും സിവിൽ സ്റ്റേഷൻ അനുവദിക്കണമെന്ന് കക്ഷിരാഷ്ട്രീയ ഭേദമെന്യേ ആവശ്യം ഉയർന്നിരുന്നു. ഈ ആവശ്യം ഉന്നയിച്ച് സണ്ണി ജോസഫ് എം.എൽ.എ. മുഖ്യമന്ത്രിക്കും വകുപ്പുമന്ത്രിമാർക്കുമെല്ലാം നിവേദനം സമർപ്പിച്ചിരുന്നു.\nകഴിഞ്ഞ സർക്കാർ പ്രഖ്യാപിച്ച 11 താലൂക്കുകളിൽ പത്തെണ്ണത്തിലും മിനി സിവിൽസ്റ്റേഷനുള്ള നടപടികൾ പുരോഗതിയിലാണ്. താലൂക്കാസ്ഥാനമല്ലാത്ത ഇരിട്ടിയുടെ സമീപനഗരത്തിൽ റവന്യൂ ടവർ അനുവദിക്കുകയും ചെയ്തിടത്താണ് ഇരിട്ടിയോടുള്ള വിവേചനം.\nപുതുതായി അനുവദിച്ച 11 താലൂക്കുകളിൽ ആദ്യം പ്രവർത്തനക്ഷമമായത് ഇരിട്ടിയാണ്. നാലുവർഷമായി വാടകക്കെട്ടിടത്തിലാണ് പ്രവർത്തനം. കഴിഞ്ഞ ഫെബ്രുവരിയിൽ താലൂക്ക് ഓഫീസിന് മാത്രമായി കെട്ടിടം പണിയുന്നതിനുള്ള എസ്റ്റിമേറ്റ് തയ്യാറാക്കാൻ നീക്കംനടന്നിരുന്നു. എം.എൽ.എ.യും സർവകക്ഷിപ്രതിനിധികളും എതിർത്തതോടെ നീക്കം മരവിപ്പിച്ചതായും സിവിൽ സ്റ്റേഷൻ തരുമെന്ന് പ്രഖ്യാപിക്കുകയും ചെയ്തിരുന്നു.\nഇരിട്ടിയിൽ താലൂക്കുഓഫിസിന് പുറമെ താലൂക്കുമായി ബന്ധപ്പെട്ട സപ്ലൈ ഓഫീസ്, സബ് ട്രഷറി, ജോയിന്റ് ആർ.ടി.ഒ. ഓഫീസ് എന്നിവയെല്ലാം വാടകക്കെട്ടിടത്തിലാണ്. സ്വന്തമായി സ്ഥലം ഉണ്ടായിട്ടുകൂടി ഇരിട്ടിക്ക് മിനി സിവിൽ സ്റ്റേഷൻ അനുവദിക്കാത്ത നടപടിയിൽ ദുരൂഹത ഏറുകയാണ്.\nകണ്ണൂർ : കാർഷികനിയമം പിൻവലിക്കണമെന്നാവശ്യപ്പെട്ട് കർഷകർ ആരംഭിച്ച സമരം എട്ടുമാസം ..\nഗതാഗതക്കുരുക്ക്: കൂത്തുപറമ്പിൽ പാർക്കിങ് കേന്ദ്രം ഒരുങ്ങുന്നു\nകെ.എസ്.എഫ്.ഇ. ശാഖയ്ക്ക് മുന്നിൽ പ്രതിഷേധം\nകിൻഫ്ര പാർക്കും പാറാട് 110 കെ.വി. സബ് സ്റ്റേഷനും സ്ഥാപിക്കാൻ നടപടി\nചിരട്ടപ്പാൽ ഇറക്കുമതി; കേന്ദ്ര സർക്കാർ പിന്മാറണം


തനിക്ക് ചെറുപ്പം മുതലേ നേരിടേണ്ടി വന്ന ശാരീരികമായ മോശം അനുഭവങ്ങളെക്കുറിച്ച് ജസ്ല മാടശ്ശേരി – GoldKerala.com\nതനിക്ക് ചെറുപ്പം മുതലേ നേരിടേണ്ടി വന്ന ശാരീരികമായ മോശം അനുഭവങ്ങളെക്കുറിച്ച് ജസ്ല മാടശ്ശേരി\nജസ്ല മാടശ്ശേരി വളരെ ബോള്‍ഡായ വ്യകിത്വമുള്ള ഒരു സ്ത്രീയാണ്. ബിഗ്‌ബോസിലൂടെ പ്രേക്ഷകപ്രിയതാരമായി മാറയ ജസ്ല പൊന്‍മകള് വന്താല് എന്ന ഹിറ്റ് ചിത്രത്തിലെ ഒരു രംഗം തന്റെ ജീവിതവുമായി ബന്ധപ്പെടുത്തി പറയുകയാണ്. ഫേസ്ബുക്ക് കുറിപ്പിലൂടെയാണ് താരം പങ്കുവയ്ക്കുന്നത്. ജസ്ല ഇങ്ങനെ തുടങ്ങുന്നു. സിനിമ മൂന്ന പ്രാവശ്യമാണ് ഈ സിനിമ കണ്ടത്. സിനിമകളെന്നും സിനിമകള് മാത്രമല്ല. നമ്മളും ചിലപ്പോള് അതിലെ കഥാപാത്രങ്ങളുമാവാറുണ്ടല്ലോ. അതിലെ ചില വാക്കുകള് നമുക്കു പറയാനുള്ളതും നമ്മളോട് പറയുന്നതും ഒക്കെ ആവാറുണ്ടല്ലോ. വലി, വേദന, നോവ്, ഭയം, ധൈര്യം, പോരാട്ടം, സ്നേഹം, വൈരാഗ്യം, വെറുപ്പ്, പ്രണയം, കാമം അങ്ങനങ്ങനെ ആവര്‍ത്തിക്കപ്പെടുന്ന പല വാക്കുകളും ചെയ്തികളും ഞാനും നീയുമാവാറില്ലേ.\nആദ്യം ഈ സിനിമ കണ്ട ദിവസം ഞാന് ആരുമറിയാതെ ബാത്രൂമില് പോയിരുന്ന് കരഞ്ഞിരുന്നു. കാരണം ചില തുറിച്ച് നോട്ടങ്ങള് പോലും നമ്മളെ വല്ലാതെ അസ്വസ്ഥമാക്കാറുണ്ട് കുഞ്ഞായിരിക്കുമ്പോള് മുതല് കേട്ട് വളരുന്നതാണല്ലോ. മോളെ ഒറ്റക്ക് പോവല്ലേ. പുറത്തിറങ്ങല്ല, വൈകല്ലേ, രാത്രി പുറത്ത് പോവല്ലേ, പട്ടിയേം പൂച്ചയേം പേടിച്ചല്ല ഉമ്മ ഒരിക്കലും അങ്ങനെ പറഞ്ഞ് കാണുക. ഓരോ ദിവസവും പത്രത്തില് വരുന്ന വാര്‍ത്തകള് ഉറക്കെ വായിച്ച് തന്ന് ഉമ്മ പറയും ചുറ്റും കഴുകന്‍മാരാ മക്കളേ സൂക്ഷിക്കണം.\nഇവരുടെ തുറിച്ച് നോട്ടങ്ങള് ചിലപ്പോ ന്റെ കുട്ടിനെ ഇല്ലാതാക്കും എന്ന്. അത് കൊണ്ടാവണം പുറത്തേക്ക് പോകുമ്പോള് കൈമുട്ടിന് താഴെ ഇറക്കമുള്ള കൈയുള്ള കുപ്പായമിട്ടാലും ഉമ്മ പറയണത്. ഇച്ചിരി കൂടി ഇറക്ക് എന്ന്. മുട്ട് വരെയുള്ള പാവാട ഇട്ട് എല്‍കെജി മുതല് പഠിക്കണ കാലത്തൊക്കെ കുട്ടികള് ക്ലാസില് വരും. യുണിഫോം അവരുടേത് എന്ത് രസാണെന്നറിയോ. അവരുടെ മെറൂണ് ഷോക്സിന്റെ മുകളിലെ രണ്ട് വര വരെ കാണും. ഇച്ചിരി കാലും. നല്ല രസാണ്.\nപക്ഷേ എന്റെ എല്‍കെജി യൂണിഫോം പോലും അടി വരെ ഉണ്ടായിരുന്നു. എനിക്ക് അസൂയ ആയിരുന്നു. ക്ലാസിലെ മറ്റുകുട്ടികളോട്. അസംബ്ലിയില് വരിക്ക് നില്‍ക്കുമ്പോഴൊക്കെ അവരുടെ ഒക്കെ ലൈന് നല്ല ഭംഗിയായി ഉണ്ടാവും. ഒരിക്കെ ഞാനുമ്മയോട് ചോയിച്ചു. ന്തിനാമ്മാ, ന്റെത് മാത്രം ഇത്ര വലിയ പാവാട. എന്നെ കാണാന് മാത്രം ഒരു രസൂല്ല. ഇതിനെക്കാളും നല്ലത് പര്‍ദ്ദയിടാണ് ന്ന്. ഉമ്മ പറഞ്ഞൂ. കാലം കുരുത്തം കെട്ടതാ. ചെല മനുഷ്യമൃഗങ്ങള് കുട്ടികളെ പോലും പേടിപ്പിക്കും.\nപിടിച്ചോണ്ടോവും കാലൊക്കെ കണ്ടാല് ന്ന്. പിടിച്ചോണ്ടോയിട്ട് ഓലെന്താ കാട്ടാന്ന് ചോദിക്കാനുള്ള ബുദ്ധിയൊന്നും അന്നില്ല. പിന്നീട് വളരും തോറും. എന്റെ വായനയും മനസ്സും വിശാലമായി. പക്ഷേ ഉമ്മയുടെ പത്രവായനയിലെ കണ്ടന്റിന് മാത്രം മാറ്റമില്ല. താന് യുപി സ്‌കൂളില് പഠിക്കുമ്പോള് ഉമ്മ പാതിവഴിയില് തന്നെ കൊണ്ടുവരാന് വന്ന് നില്‍ക്കുമായിരുന്നു. കൂട്ടുകാരുടെ കൂടെ എവിടേലും പോകുമ്പോള് എപ്പഴും തന്നെ ്മ്മ വിളിക്കുമായിരുന്നു. ഒരിക്കല് ബസില് നിന്ന് ഞാനൊരാളുടെ മുഖമടിച്ച് പൊട്ടിച്ചു. ഹൈറ്റില്ലാത്ത എനിക്ക് ബസിന്റെ മുകളിലെ കമ്പിയില് എത്തില്ല. അതോണ്ട് സീറ്റിന്റെ മുന്നിലെ കമ്പിയിലാണ് പിടിക്കാ.\nഅങ്ങനെ ഒരു ദിവസം ഒരു കാഴ്ചയില് എക്സിക്കുട്ടീവ് ലുക്കിലൊക്കെ വന്നിരിക്കുന്ന ഒരു ജീവി. മാറില് കൈകൊണ്ട് അസ്വസ്ഥമാക്കി. ആദ്യം അറിയാതെ തട്ടിയതാവും എന്ന് കരുതി ഒന്ന് മുന്നോട്ട് നിന്നു. വീണ്ടും അയാളുടെ കൈ നീണ്ടു. അന്നെനിക്ക് മനസ്സിലായി ഒരോരുത്തരുടെയും നോട്ടവും സ്പര്‍ശനവുമൊക്കെ ഏത് തരത്തിലുള്ളതാണെന്ന് പെണ്ണിന് മനസ്സിലാവുമെന്ന് അടിച്ചവന്റെ മുഖം ഞാന് ചുവപ്പിച്ചു. ബസില് മുന്നിലിരുന്നിരുന്ന ഒരു താത്ത എന്നോട് പറഞ്ഞു. ഒരാണിന്റെ മുഖത്തേക്കാണ്ട്ടോ നീ കൈയോങ്ങിയതെന്ന്. അത്രക്ക് ബുദ്ധിമുട്ടുണ്ടേല് താത്ത ഇവിടെ വന്ന് നിന്ന് കൊടുക്കൂ എനിക്കാവില്ലെന്ന് പറഞ്ഞൂ. പക്ഷേ ബസ്സിലുണ്ടായിരുന്ന ആണുങ്ങളൊക്കെയും എനിക്ക് വേണ്ടി കയ്യടിച്ചു.\nകണ്ടക്ടര് പുഞ്ചിരിച്ചു. ചുമലില് തട്ടി. എല്ലാ സ്പര്‍ശനവും തെറ്റല്ല എന്നത് കൂടിയാണ്. ഉമ്മയോടിത് പറഞ്ഞപ്പോള് ഉമ്മയെന്നെ നോക്കി പുഞ്ചിരിച്ചു. ചേര്‍ത്ത് പിടിച്ചു. .ഇങ്ങനെ തന്നെ വേണം ഇനിയും. ആരും നമ്മുടെ ശരീരത്തില് അനുവാദമില്ലാതെ തൊടാന് അനുവദിക്കരുത്. ഒരു തൊടല് തൊടാണേല് അത് നല്ലതാണോ ചീത്തതാണോ എന്ന് തിരിച്ചറിയാന് കഴിയണം എന്ന പാഠങ്ങളും പഠിപ്പിച്ചു. പിന്നീടങ്ങോട്ട്. ഞാന് തിരിച്ചറിയുകയായിരുന്നു. പെണ്ണിന്റെ കയ്യോ കാലോ കണ്ടാല് മറ്റൊരുത്തന് കാമം ജനിക്കുമെങ്കില് അവനവളെ അക്രമിക്കുമെങ്കില് മൂടിവെക്കപ്പെടേണ്ടതും ഇല്ലായ്മ ചെയ്യേണ്ടതും അവന്റെ കണ്ണിനേം മനസ്സിനേം ആണെന്ന്.\nജവഹര് ബാലജനവേദി മലപ്പുറം ജില്ലാ പ്രസിഡന്റായി പ്രവര്‍ത്തിക്കുന്ന വര്‍ഷങ്ങളിലാണ് തവനൂര് മഹിളാ മന്ദിരം ഞാനന്ന് ആദ്യമായി പോകുന്നത്. ഞാനൊരു സ്‌കൂള് വിദ്യാര്‍ത്ഥിനിയാണന്ന്. അന്നവിടെ എന്റെ കയ്യിലെ മിട്ടായി വാങ്ങാന് ഓടി വന്നൊരു ചാരക്കണ്ണുള്ളൊരു സുന്ദരി കുഞ്ഞിന്റെ മുഖം ഇന്നും എന്റെ മനസ്സിലുണ്ട്. അവളെന്റെ കവിളില് തന്ന ഉമ്മയുടെ ചൂടും. ആ കുഞ്ഞെങ്ങനെ അവിടെ വന്നൂ എന്ന് എന്റെ ഉറക്കം കെടുത്തിയ ഒന്നായിരുന്നു. മൂന്ന് വയസ്സുള്ള കുഞ്ഞിനെ തിരൂരങ്ങാടിയില് വെച്ച് കാമപ്രാന്തന്‍മാര് പിച്ചിച്ചീന്തി ജനനേന്ദ്രിയം വരെ തകര്‍ന്നിരുന്നു. അവളാണ്, അവളില് തീരുന്നില്ലല്ലോ. മാര്‍ഷ്യല് ആര്‍ട്സ് പഠിപ്പിച്ച വ്യാജ പോലീസുദ്ധ്യഗസ്ഥനെന്ന് പറഞ്ഞ് പിന്നീട് പിടിക്കപ്പെട്ട വ്യാജന്.\nമാര്‍ഷ്യല് ആര്‍ട്സ് സ്റ്റെപ്പിനിടയില് മാറമര്‍ത്തിയതും. തിരിഞ്ഞ് അവന്റെ മുഖമടിച്ചതും. ഇന്നും ഓര്‍മ്മയിലുണ്ട്. ജ്യോതിയും സൗമ്യയും ജിഷയും ട്വിങ്കിളും മിഷേലും ആസിഫയും തുടങ്ങി അനേകമനേകം കൂടെപ്പിറപ്പുകളും. ഞാനും നീയും. റേപ്, ചില നോട്ടങ്ങള് പോലും റേപ് ആണ്. അത് പോലും മനസ്സിന് അസ്വസ്ഥമാകുന്നവരാണ് പെണ്‍കുട്ടികള്. അനുവാദമില്ലാത്ത സ്പര്‍ഷനം. അവനെ ദഹിപ്പിക്കാന് പോലും മനസ്സില് തീയെരിയും. കമന്റുകളില് ചിലര് ലൈംഗീക ചുവയുള്ള വാക്കുകളും ചാപ്പകളും അടിച്ചേല്‍പിക്കുമ്പോള്. നിങ്ങളെ ഞങ്ങളെത്രത്തോളം വെറുക്കുന്നുണ്ടെന്ന് നിങ്ങള്‍ക്കൂഹിക്കാന് പോലും കഴിയില്ല.\nആര്‍ക്കൊക്കെയോ വേണ്ടി തന്നെയാണ് സംസാരിച്ച് തുടങ്ങിയത്. അറിയുന്നവര്‍ക്കും അറിയാത്തവര്‍ക്കും വേണ്ടി. റേപ് ചെയ്യുന്നവന്റെ മനോനിലയെ കുറിച്ചോര്‍ക്കുമ്പോള് തന്നെ അവനെ നൂറ് തവണ ഞാന് കൊന്നൊടുക്കാറുണ്ട്. ഞാന് മഞ്ചേരിക്കാരിയാണെന്ന് പറയുമ്പോള് തന്നെ കൃഷ്ണപ്രിയയുടെ അച്ഛന്റെ കൂടെ നാടാണ് മലപ്പുറം എന്ന് മനസ്സിലെങ്കിലും പറയാറുണ്ട്. കുഞ്ഞുമകളെ പീഡിപ്പിച്ചവനെ വെടിവെച്ച് കൊന്ന അച്ഛന്റെ നാട്. മരിച്ച ശവത്തെ വരെ ഭോഗിക്കുന്ന സമൂഹത്തിലാണ് ഞാനും നീയും. അനേകം അമ്മമ്മാരുടെ ഇടയില്. അനേകം മകളെയും പെങ്ങളേയും പോലെ.\nജസ്ല വളരെ ശക്തമായി തന്ന പ്രതികരിച്ചത് സിനിമയിലെ ഒരു ഭാഗത്ത് നടന്ന അനീതിക്ക് വേണ്ടി ആയിരുന്നില്ല. എന്തിലും ഏതിലും ഫെമിനിസ്റ്റാണെന്ന് സ്ത്രീകളെ പ്രത്യേകിച്ച് സമൂഹത്തിലെ തോന്നിയ വാസങ്ങള് വിളിച്ച് പറയുന്ന സത്രീകളെ മോസക്കാരികളാക്കാറുണ്ട്. ചിലര്. അത്തരക്കാര്‍ക്കെതിരെയാണ് ഈ ശബ്ദം. ഒരു പെണ്ണ് പൊതുയിടങ്ങളില് അനുഭവിക്കേണ്ടി വരുന്ന പീഡനങ്ങള് അറിയണമെങ്കില് സ്ത്രീ തന്നെ ആയി ജനിക്കണം.


ഏഴുമാസം പ്രായമായ കൈ കുഞ്ഞ് ഉൾപ്പടെ കേരളത്തിൽ ഞായറാഴ്‌ച 11 കോവിഡ് മരണം. – NavaKerala News\nHome/Covid/ഏഴുമാസം പ്രായമായ കൈ കുഞ്ഞ് ഉൾപ്പടെ കേരളത്തിൽ ഞായറാഴ്‌ച 11 കോവിഡ് മരണം.\nകൊവിഡ് ബാധിച്ച് കണ്ണൂരിൽ ഏഴുമാസം പ്രായമായ കുഞ്ഞ് മരിച്ചു. പരിയാരം മെഡിക്കൽകോളേജ് ആശുപത്രിയിൽ ചികിത്സയിലായിരുന്ന റിസയാണ് മരണപ്പെട്ടത്. കടുത്ത ന്യുമോണിയ ബാധയെതുടർന്ന് വെന്റിലേറ്ററിലായിരുന്നു. കുഞ്ഞിന്റെ മാതാപിതാക്കൾക്ക് നേരത്തേ രോഗം സ്ഥിരീകരിച്ചിരുന്നു. ശ്വാസകോശ സംബന്ധമായ അസുഖത്തിന് ചികിത്സയിലായിരുന്ന, കണ്ണൂർ സ്വദേശി കൃഷ്ണൻ ശനിയാഴ്ച രാത്രിയിലാണ് മരണപ്പെടുന്നത്. വ്യാഴാഴ്ചയോടെയാണ് കൃഷ്ണനെ പരിയാരം മെഡിക്കൽ കോളേജിൽ പ്രവേശിപ്പിക്കുന്നത്.\nറിസ ഉൾപ്പടെ ഞായറാഴ്ച സംസ്ഥാനത്ത് പതിനൊന്നുപേരാണ് കൊവിഡ് ബാധിച്ച് മരണപ്പെട്ടത്. വയനാട്, കണ്ണൂർ, ആലപ്പുഴ, പത്തനംതിട്ട, തിരുവനന്തപുരം,മലപ്പുറം,തൃശൂർ ജില്ലകളിലാണ് മറ്റുമരണങ്ങൾ റിപ്പോർട്ട് ചെയ്യപ്പെട്ടിരിക്കുന്നത്. തിരുവനന്തപുരത്ത് ഒരു തടവുകാരൻ ഉൾപ്പടെ നാലുപേരാണ് മരണപ്പെട്ടത്. ഒന്നരവർഷമായി പൂജപ്പുര ജയിലിലെ തടവുകാരനായിരുന്ന മണികണ്ഠൻ (72) ആണ് മരിച്ചത്. നാല് ദിവസം മുമ്പാണ്\nഇയാൾക്ക് രോഗം സ്ഥിരീകരിക്കുന്നത്. ഹൃദയസംബന്ധമായ അസുഖത്തെ തുടർന്ന് ചികിത്സയിലായിരുന്ന, ചിറയിൻകീഴ് സ്വദേശി രമാദേവിയും (68) കൊവിഡ് മൂലം മരിച്ചു. ശ്വാസകോശ സംബന്ധമായ അസുഖത്തെ തുടർന്ന് ചികിത്സയിലിരിക്കെ മരണപ്പെട്ട പരവൂർ സ്വദേശി കമലമ്മയ്ക്ക് (85) കൊവിഡ് സ്ഥിരീകരിച്ചു. മരണത്തിനു ശേഷം നടത്തിയ പരിശോധനയിലാണ് രോഗം സ്ഥിരീകരിക്കുന്നത്. വെട്ടൂർ സ്വദേശി മഹദ് തിരുവനന്തപുരം മെഡിക്കൽ കോളേജിൽ ചികിത്സയിലിരിക്കെയാണ് മരണപ്പെടുന്നത്. തൃശൂരിൽ കൊവിഡ് ബാധിച്ച് കൊടുങ്ങല്ലൂർ സ്വദേശി ശാരദ (70) മരണപെട്ടു. ശനിയാഴ്ച രാത്രിയായിരുന്നു മരണപ്പെടുന്നത്. മലപ്പുറം പരപ്പനങ്ങാടി സ്വദേശിനി ഫാത്തിമ മഞ്ചേരി മെഡിക്കൽ കോളേജ് ആശുപത്രിയിലാണ് മരിച്ചത്.\nവയനാട്ടിൽ വാളാട് സ്വദേശി ആലി (73) ആണ് മരിച്ചത്. മാനന്തവാടി ജില്ലാ ആശുപത്രിയിൽ ചികിത്സയിലിരിക്കെ ഞായറാഴ്ച പുലർച്ചെയായിരുന്നു മരണം സംഭവിച്ചത്. അർബുദബാധിത നായിരുന്ന ആലിക്ക് ജൂലായ് 28നാണ് കൊവിഡ് സ്ഥിരീകരിക്കുന്നത്.\nകൊവിഡ് മരണം റിപ്പോർട്ട് ചെയ്യപ്പെട്ട പത്തനംതിട്ടയിൽ കോന്നി സ്വദേശി ഷെഷറുബാൻ (54) മരണപ്പെട്ടത് . ഷെഷറുബാൻ കോട്ടയം മെഡിക്കൽ കോളേജിൽ ചികിത്സയിലായിരുന്നു. മരണത്തിന് മണിക്കൂറുകൾക്ക് മുമ്പാണ് രോഗം സ്ഥിരീകരിക്കുന്നത്. ആലപ്പുഴ പത്തിയൂർ സ്വദേശി ആനന്ദഭവനത്തിൽ സദാനന്ദൻ (63) കൊവിഡ് ബാധിച്ച് മരിച്ചു. ഹൃദ്രോഗം. കരൾ, വൃക്ക സംബന്ധമായ അസുഖങ്ങളുമായി, ആലപ്പുഴ മെഡിക്കൽ കോളജിൽ പ്രവേശിപ്പിച്ചിരുന്ന ആലപ്പുഴ പത്തിയൂർ സ്വദേശി ആനന്ദഭവനത്തിൽ സദാനന്ദൻ (63) കൊവിഡ് ബാധിച്ച് മരിച്ചു. ശനിയാഴ്ച രാത്രിയാണ് മരണം.


ശിവകാമിയുടെ കാഴ്ച്ചകള്: 2011\nPosted by ശിവകാമി at 4:33 PM 8 comments:\nPosted by ശിവകാമി at 7:35 PM3comments:\n(ഇത് മാതൃഭൂമി യാത്രാബ്ലോഗില് പ്രസിദ്ധീകരിച്ചിരുന്നു )\nനെല്ലിയാമ്പതി മലനിരകളുടെ താഴ്വാരത്തിലാണ് പോത്തുണ്ടി ഡാം. സിമെന്റ് ഉപയോഗിക്കാതെ ചില പ്രത്യേക മിശ്രിതം ഉപയോഗിച്ച് പത്തൊന്‍പതാം നൂറ്റാണ്ടില് ഉണ്ടാക്കിയ ഏഷ്യയിലെതന്നെ രണ്ടാമത്തെ ഡാം ആണത്രേ ഇത്. പണ്ട് വീട്ടില് വരാറുള്ള അതിഥികളെ ഞങ്ങള് കൊണ്ടുവരുന്നത് ഇവിടെയായിരുന്നു. ഡാമിനോട് ചേര്‍ന്നുള്ള പാര്‍ക്കില് ഇരുന്നു കടല, പക്കോട, ബിസ്ക്കറ്റ് തുടങ്ങിയവ കൊറിച്ചും കൊച്ചുവര്‍ത്തമാനം പറഞ്ഞും കളിച്ചും ചിരിച്ചും പതിയെ ഡാമിന്റെ പടികള് കയറും. മുകളില് കിതച്ചെത്തി നില്‍ക്കുമ്പോള് മുന്നില് അതിമനോഹരമായ കാഴ്ചയാണ്! വലിയ തടാകത്തിനു ചുറ്റും നീല മലനിരകള്. ദൂരെയുള്ള മലകളില് ആരോ കൊരുത്തിട്ട കൊച്ചരുവികളുടെ വെള്ളികൊലുസ്സുകള്..തടാകത്തിനു ചുറ്റും കണ്ണിനും മനസിനും കുളിര്‍മയാവുന്ന പച്ചപ്പ്..\nഡാമിന്റെ വശത്ത് കാണുന്ന, ഉയരമുള്ള മരങ്ങള് തിങ്ങിനില്‍ക്കുന്ന വലിയ മലയാണ് നെല്ലിയാമ്പതി. പലപ്പോഴും പോത്തുണ്ടിഡാമിന്റെ പടികളിറങ്ങുമ്പോള് നെടുവീര്‍പ്പോടെ നെല്ലിയാമ്പതിയിലേക്ക് നോക്കാറുണ്ട്. അവിടെയ്ക്കുള്ള യാത്രക്ക് അന്നൊക്കെ തടസ്സങ്ങള് ഏറെയാണ്. ഒന്നാമത് തനിച്ച് പോവാന് ബുദ്ധിമുട്ടാണ്. ആരെങ്കിലും ആണുങ്ങള് കൂടെയുണ്ടാവണം. വളരെ കുറച്ചു ബസുകളെ ആ റൂട്ടില് ഉള്ളൂ.. രാവിലെതന്നെ ഇറങ്ങിയാലെ എല്ലാം ചുറ്റിനടന്നു കണ്ടു തിരിച്ചു വൈകിട്ടത്തെ ബസിനു ഇരുട്ടുന്നതിനു മുന്‍പേ വീടെത്താന് പറ്റൂ.. ആ ബസ് എങ്ങാനും മിസ്സായാല് പിന്നെ രാത്രി ചിലപ്പോഴെ സര്‍വീസ് ഉണ്ടാവൂ.. ഒരു മുന്നറിയിപ്പും തരാതെ ആനയിറങ്ങുന്ന വഴിയാണ്. ഹെയര്‍പിന് വളവുകളാണ്.. അങ്ങനെ ഒരുപാട്...\nചേച്ചിയുടെ വിവാഹശേഷം ബന്ധുക്കളൊക്കെ വന്നപ്പോള് ഒരു ദിവസം എന്തായാലും നെല്ലിയാമ്പതി കണ്ടിട്ടുതന്നെ കാര്യം എന്ന് തീരുമാനിച്ചു. അന്ന് ഞങ്ങള് ഗൈഡ് ആയി കൂടെ കൂട്ടിയ ആളാണ് അയല്‍വാസി പാപ്പാക്കുട്ടി എന്ന് വിളിക്കുന്ന ധനലക്ഷ്മി. അവളുടെ അച്ഛനും അമ്മയും നെല്ലിയാമ്പതിയില് എസ്റ്റേറ്റ് തൊഴിലാളികള് ആയിരുന്നു. പഠനസൌകര്യത്തിനായി വലിയച്ഛന്റെ വീട്ടില് താമസിക്കുകയായിരുന്ന ആ ഒന്‍പതാം ക്ലാസ്സുകാരി ആയിരുന്നു അക്കാലത്ത് എന്‍റെ നെല്ലിയാമ്പതിവിശേഷങ്ങളുടെ  ഏകാശ്രയം. മലമുകളിലെ മനോഹരകാഴ്ചകള് എന്‍റെ മനസ്സില് ആദ്യമായി വരച്ചിട്ടത് അവളാണ്. കണങ്കാലില് അള്ളിപ്പിടിച്ചു ചോരയൂറ്റി വീര്‍ക്കുന്ന അട്ട അവളുടെ വര്‍ണ്ണനകളിലൂടെ അന്നും ഇന്നും എന്‍റെ പേടിസ്വപ്നമാണ്.\nഅങ്ങനെ ഞങ്ങളെല്ലാവരും പാപ്പകുട്ടിയോടൊപ്പം രാവിലത്തെ ബസില്‍യാത്ര തിരിച്ചു. പോത്തുണ്ടി ഡാം പിന്നിട്ട് ഞങ്ങളെയും വഹിച്ചുകൊണ്ട് ഇരച്ചും കിതച്ചും ബസ് മുകളിലേക്ക് ചുറ്റി കയറുമ്പോള് വഴിയോരക്കാഴ്ചകള് ശരിക്കും ഹരം കൊള്ളിക്കുന്നത് തന്നെയായിരുന്നു. പ്രകൃതി സൌന്ദര്യമത്സരത്തിനൊരുങ്ങിയ പെണ്ണിനെ പോലെ ഓരോ റൌണ്ടിലും ഓരോരോ ഭാവത്തില് മുന്നിലെത്തി. ചിലപ്പോള് പച്ചയണിഞ്ഞുകൊണ്ട്... ചിലപ്പോള് കോടമഞ്ഞിന്റെ സുതാര്യമായ വെണ്‍പട്ട് പുതച്ച്... മറ്റുചിലപ്പോള് മലനിരകളുടെയും താഴ്വരകളുടെയും നിമ്നോന്നതങ്ങള് ഭംഗിയായി പ്രദര്‍ശിപ്പിച്ചുകൊണ്ട്...\nഞങ്ങള് പാപ്പകുട്ടി പറഞ്ഞ ഒരു സ്റ്റോപ്പില് ഇറങ്ങി. (സ്ഥലപ്പേര് ഓര്‍ക്കുന്നില്ല). ടാര് റോഡിന്‍റെ അരികിലുള്ള ചെമ്മണ് പാതയിലൂടെ മുന്നില് നടന്നുകൊണ്ട് അവള് പറഞ്ഞു, "ഇവിടുന്നു കൊറച്ചു നടന്നാല് മതി "\nകുറെയേറെ നടന്നിട്ടും ലക്ഷ്യസ്ഥാനം കാണാതായപ്പോള് ഞങ്ങള് വീണ്ടും തിരക്കി. ഞങ്ങളെപ്പോഴും ഇങ്ങനെയാണ് പോവുന്നത് എന്ന് പറഞ്ഞുകൊണ്ട് അവള് അടുത്തുള്ള തേയില തോട്ടത്തിലേക്ക് കയറി. പിന്നാലെ ഞങ്ങളും... പിന്നെയും ഒരുപാട് നേരം.. ഏകദേശം ഒരു മൂന്നുനാലു കിലോമീറ്ററോളം ഞങ്ങള് നടന്നിരിക്കണം. ചുറ്റിലും തേയില പച്ചവിരിച്ച് നിന്നതും ആസ്വദിച്ചു നടന്നത് കൊണ്ടാവാം ദൂരം അനുഭവപ്പെടാതിരുന്നത്. ഇടയ്ക്കു കഴിക്കാനായി കയ്യില് കരുതിയതെല്ലാം തീര്‍ന്നു. എന്നിട്ടും അവളുടെ വീട്ടിലെത്തിയില്ല. ഇടയ്ക്കു വഴിക്ക് വെച്ച് കണ്ട ആളോട് അന്വേഷിച്ചപ്പോള് അയ്യോ ബസിറങ്ങുന്ന സ്ഥലത്ത് നിന്നും ജീപ്പ് കിട്ടുമായിരുന്നല്ലോ ഇനിയിപ്പോള് നടക്കാനേ പറ്റൂ എന്ന് മറുപടി കിട്ടിയതോടെ ഞങ്ങള് തലയില് കൈ വെച്ച് താഴെ ഇരുന്നു. ഇനിയും മുന്നോട്ടു ഒരടി നടക്കാന് വയ്യ! ഇനി തിരിച്ചു ബസ് സ്റ്റോപ്പില് എത്തണം എങ്കിലും ഇത്രയും തന്നെ തിരിച്ചും നടക്കേണ്ടിയിരിക്കുന്നു. മൂന്നരക്കോ മറ്റോ ഉള്ള ആ ബസ് പോയാല് പിന്നെ സന്ധ്യക്കുള്ള ബസ് വന്നാലായി.. പിന്നെ സമയം കളയാതെ ഞങ്ങള് തിരിച്ചു നടന്നു. ഇടയ്ക്ക് അനുവാദം ചോദിക്കാതെ ചനുമിനെ മഴ! പത്തോളം വരുന്ന സംഘത്തില് ആകെ ഉള്ളത് രണ്ടു കുട! ഓടിയും നടന്നും എങ്ങനെയൊക്കെയോ ബസ് സ്റ്റാന്റ് എത്തി. അവിടെ നിന്നും പോകുമ്പോള് കണ്ടുവെച്ചിരുന്ന ചെറിയ ഹോട്ടലിലെ സുന്ദരിചേച്ചിയുടെ പറോട്ടയും ചായയും വടയുമൊക്കെ മോഹം മാത്രമായി അവശേഷിപ്പിച്ച് അടുത്ത അഞ്ചുനിമിഷത്തിനുള്ളില് പുറപ്പെടാന് ഇരമ്പി നില്‍ക്കുന്ന ബസില് ചാടിക്കയറി സീറ്റ് പിടിച്ചു. പാപ്പകുട്ടി വരച്ചിട്ട ചിത്രം എന്‍റെ ഭാവന നടത്തിയ മിനുക്കുപണികളുമായി മനസ്സില് തന്നെ അവശേഷിച്ചു.\nഇരുപതുവര്‍ഷങ്ങള്‍ക്കുശേഷം വീണ്ടും അവിടേക്ക് പോവാനായത് കഴിഞ്ഞ ആഴ്ച ആയിരുന്നു. തികച്ചും അപ്രതീക്ഷിതമായി ഒരു യാത്ര. ശരിക്കും ഒരു ഡ്രൈവ് എന്ന് പറയാം.\nപോത്തുണ്ടി എത്തിയപ്പോള് തന്നെ മല കാണാനാകാത്തവിധം പെരുമഴ! പോത്തുണ്ടിയില് നിന്നും മുകളിലേക്ക് കയറുന്നിടത്ത് ചെക്ക് പോസ്റ്റ് ഉണ്ട്. റോഡ് നല്ലതാണ്.. പ്രശ്നമൊന്നുമില്ല എന്ന് അവിടെനിന്നും അറിവ് കിട്ടിയപ്പോള് ധൈര്യമായി. പിന്നെ ഒരു ആവേശമായിരുന്നു..\nഇരുവശത്തും ഉയരത്തില് തിങ്ങിനില്‍ക്കുന്ന മരങ്ങള്‍ക്കിടയിലൂടെ മഴനൂലുകളെ കീറിമുറിച്ചുകൊണ്ട് മുന്നോട്ട്.. കാറിന്റെ മുന്‍സീറ്റില് ഇരുന്ന് മുകളിലേക്ക് നോക്കി മഴ ആസ്വദിച്ചിട്ടുണ്ടോ? പ്രത്യേകിച്ച് കയറ്റത്തില്? ആകാശത്ത് നിന്നും നമുക്കായി മാത്രം മഴ നേരിട്ട് താഴേക്ക് വരികയാണെന്ന് തോന്നും. മലയെ ചുറ്റി മുകളിലേക്ക് കയറുംതോറും ഏറ്റവും സുന്ദരദൃശ്യങ്ങള് ഒരുമിച്ചു മുന്നിലെത്തുകയായിരുന്നു. ഒരു വശത്ത് താഴെയായി നീലമലകളാല് ചുറ്റപ്പെട്ട തടാകം... മറുവശത്ത് വലിയ പാറക്കെട്ടുകള്! ചിലയിടങ്ങളില് താഴേക്ക് പതിക്കുന്ന കൊച്ചു കൊച്ചു വെള്ളച്ചാട്ടങ്ങള്.. ചിലപ്പോള് വലുതും.. ഇടയ്ക്ക് പേടിപ്പെടുത്തുന്ന മരക്കൂട്ടങ്ങളുടെ ഇരുള്.. വഴിയിലേക്ക് വീണ മരങ്ങളുടെ മുറിപ്പാടുകള്.. പിന്നെയും പോകുമ്പോള് മഞ്ഞുമൂടിയ താഴ്‌വരയുടെ ദൃശ്യങ്ങള് മനം കവരുന്നതാണ്.. മഞ്ഞിന്റെ നേരിയ തിരശ്ശീലക്കു കീഴെ ദൂരെ പാലക്കാടിന്റെ ഭൂപ്രദേശങ്ങള്.. ചെറിയ ചെറിയ ചതുരങ്ങളായി കൃഷി സ്ഥലങ്ങള്.. പൊട്ടുപോലെ കാണുന്ന കെട്ടിടങ്ങളും മറ്റും.. എവിടേക്ക് നോക്കണമെന്ന ആശയക്കുഴപ്പത്തോടെ ഇരുന്നുപോയി.. ഒരു വശത്തെ സൌന്ദര്യത്തില് മതിമയങ്ങുമ്പോള് മറുവശത്തെ ഒരു കൊച്ചു വെള്ളച്ചാട്ടമോ നനഞ്ഞ താഴ്വരയിലേക്ക് ചാഞ്ഞു നില്‍ക്കുന്ന ഒറ്റമരമോ വിട്ടുപോയിരിക്കും..!\nഏകദേശം പതിനഞ്ചോളം കിലോമീറ്റര് പിന്നിട്ടപ്പോള് ചെറിയ ഗോപുരം പോലെ റോഡിന്‍റെ വശത്ത് കെട്ടിയിട്ടിരിക്കുന്ന വ്യൂ പോയിന്റ്. മുന്നില് വഴി കാണാന് കഴിയാത്ത വിധം കോടമഞ്ഞ്. കാര് നിര്‍ത്തി ഞങ്ങള് പുറത്തിറങ്ങി. വളരെ മെലിഞ്ഞ തണുത്ത സൂചി കൊണ്ടുള്ള സ്പര്‍ശം പോലെ തണുപ്പ് അരിച്ചു കയറി..ഗോപുരത്തിനുള്ളില് ഒരു കൊച്ചു കാപ്പിക്കട നടത്തുന്ന ഒരു സ്ത്രീയും പുരുഷനും മാത്രമേ അവിടെ മറ്റ് മനുഷ്യസാന്നിധ്യമായിരുന്നുള്ളൂ... കൈകള് കൂട്ടിത്തിരുമ്മിയും അനുസരണയുള്ള കുട്ടിയെ പോലെ കൈകള് ചേര്‍ത്തു കെട്ടിയും കാപ്പിക്ക് കാത്തു നില്‍ക്കുമ്പോള് മനസ് ഉറക്കെ പറഞ്ഞുപോയി... ഇത് ദൈവത്തിന്റെ സ്വന്തം നാട് തന്നെയാണ്! എല്ലാ മനോഹാരിതയും ഒരുപോലെ ചേര്‍ത്തു സൃഷ്ടിക്കണമെങ്കില് അത് അദ്ദേഹത്തിന്റെ സ്വന്തം തന്നെയാവും.. ഉറപ്പ്!\nപ്രകൃതിയില് ലയിച്ച് കുറച്ചുനേരം അവിടെനിന്നിട്ട് തിരിച്ചു മലയിറങ്ങാന് നിര്‍ബന്ധിതരായപ്പോഴും മനസ് നിറഞ്ഞിരുന്നു. എങ്കിലും ഒരു ചെറിയ ദുഃഖം, ഇത്തവണയും അങ്ങേയറ്റം വരെ പോവാനായില്ലല്ലോ എന്ന്.. അല്ലെങ്കിലും കേട്ട പാട്ട് മധുരം.. കേള്‍ക്കാനുള്ളത് അതിമധുരതരം എന്നല്ലേ.. അതുപോലെ കാണാക്കാഴ്ചകള് ബഹുവര്‍ണ്ണചിത്രമായി നില്‍ക്കട്ടെ മനസ്സില്.. ഇനിയുമിനിയും ഇവിടേയ്ക്ക് വരാന് എന്നെ പ്രേരിപ്പിച്ചുകൊണ്ട്.. \nPosted by ശിവകാമി at 1:52 PM 10 comments:\nLabels: നെല്ലിയാമ്പതി, യാത്ര\nPosted by ശിവകാമി at 4:57 PM6comments:\nനീ ഞാന് തന്നെയല്ലേ..\nരണ്ടു ചിരികള്‍ക്ക് ഒരേ ശ്രുതി.\nരണ്ടു കപ്പുകളിലെ തണുപ്പും ചൂടും\nവെവ്വേറെ ചിന്തകളെ പൊതിഞ്ഞ മൌനം\nPosted by ശിവകാമി at 4:35 PM4comments:\nPosted by ശിവകാമി at 5:39 PM 1 comment:\nPosted by ശിവകാമി at 2:44 PM2comments:\nPosted by ശിവകാമി at 7:17 PM2comments:\nPosted by ശിവകാമി at 5:03 PM6comments:


വാളെടുത്തു കഴുത്തു വെട്ടാതെ ആശയങ്ങളെ ആശയങ്ങള് കൊണ്ട് നേരിടണം; എം മുകുന്ദന് - Azhimukham\nവാളെടുത്തു കഴുത്തു വെട്ടാതെ ആശയങ്ങളെ ആശയങ്ങള് കൊണ്ട് നേരിടണം; എം മുകുന്ദന്\nOct 20 2016 11:16 AM\nവാളെടുത്തു കഴുത്തു വെട്ടാതെ ആശയങ്ങളെ ആശയങ്ങള് കൊണ്ട് നേരിടണമെന്ന് എം മുകുന്ദന്. സാംസ്കാരിക പ്രതിബദ്ധതയ്ക്കു പേരുകേട്ട, നന്മയും ആര്‍ദ്രതയും നിറഞ്ഞ മനോഹരമായ കണ്ണൂര് ഇന്ന് രണാങ്കണമായി മാറിയിരിക്കുകയാണ്. നിരവധി അമ്മമാര്‍ക്ക് മക്കള് നഷ്ടപ്പെട്ടു, ജീവിച്ച് കൊതി തീരും മുമ്പെ എത്ര പെണ്‍കുട്ടികള് വിധവകളായി എത്ര കുഞ്ഞുങ്ങള്‍ക്ക് മക്കള് നഷ്ടപ്പെട്ടു ഒരുനാട് മുഴുവന് ഹൃദയം പൊട്ടി നിലവിളിക്കുകയാണ്. ഈ നിലവിളി കണ്ണൂരില് രക്തം വീഴ്ത്തുന്ന രണ്ടു കക്ഷികളും കാണുന്നില്ല. അല്ലെങ്കില് കണ്ടില്ലെന്നു നടിക്കുകയാണ്.\nകല്‍ബുര്‍ഗിയും ദബോല്‍ക്കറും പന്‍സാരെയും കൊല്ലപ്പെട്ടപ്പോള് മറ്റ് സംസ്ഥാനങ്ങളിലെ എഴുത്തുകാരെക്കാളും പ്രതികരിച്ചത് കേരളത്തിലെ എഴുത്തുകാരാണ്. മാധ്യമങ്ങള് എപ്പോഴും എഴുത്തുകാരുടെ പ്രതികരണം ചോദിച്ചുകൊണ്ടു വിളിക്കുന്നു. സാഹിത്യകാരന്മാര് പ്രതികരിച്ചതുകൊണ്ട് എന്തു ഫലം. എഴുത്തുകാരുടെ പ്രതികരണം ആര് കേള്‍ക്കാനാണ് മുകുന്ദന് ചോദിക്കുന്നു.\nഫാസിസ്റ്റ് കക്ഷികള് കൊലചെയ്യുന്നത് മനസ്സിലാക്കാം. എന്നാല് അതുപോലെ തിരിച്ചും അരും കൊലകള് ചെയ്താല് രണ്ടു കക്ഷികളും തമ്മില് എന്താണ് വ്യത്യാസം അപ്പോള് രണ്ടു കക്ഷികളും ഫാസിസ്റ്റ് ആകുകയല്ലേ എന്നും മുകുന്ദന് ചോദിക്കുന്നു.\nനാലരപ്പതിറ്റാണ്ടുകള്‍ക്കുള്ളില് ഒരുപാട് കൂടിയാലോചനകള് നടന്നിട്ടും നരഹത്യകള് തുടരുകയാണ്. അതുകൊണ്ടു തന്നെ കൂടിയാലോചകളിലും ചര്‍ച്ചകളിലും ജനങ്ങള്‍ക്ക് വിശ്വാസം നഷ്ടപ്പെട്ടു കഴിഞ്ഞു. മാനവികതയില് വിശ്വസിക്കുന്നവര് ആശയത്തെ ആശയം കൊണ്ടാണ് നേരിടേണ്ടത്. വാളെടുത്തു കഴുത്തു വെട്ടാതെ ആശയങ്ങളെ ആശയങ്ങള് കൊണ്ട് നേരിടാന് ഇരു കക്ഷികളും ശീലിക്കേണ്ടിയിരിക്കുന്നു എന്നും മുകുന്ദന് പറഞ്ഞു.\nനിലവിളിക്കുന്നത് നിര്‍ത്തി ഒരിക്കല് ജനങ്ങള് കൊലയാളികള്‍ക്ക് നേരെ ഉയര്‍ത്തെഴുന്നേല്‍ക്കും. ഏത് അപഥസഞ്ചാരികളെയും നേര്‍വഴിക്ക് നടത്താന് ജനങ്ങള്‍ക്ക് കഴിയും എന്നതിന് ചരിത്രത്തില് ഒരുപാട് ഉദാഹരണങ്ങള് ഉണ്ടെന്നും മുകുന്ദന് വ്യക്തമാക്കി.\nമാതൃഭൂമി പത്രത്തിലാണ് എം മുകുന്ദന്റെ പ്രതികരണം വന്നിരിക്കുന്നത്.\nജിഷയെ കൊലപ്പെടുത്തിയത് കഴുത്തു ഞെരിച്ച് ശ്വാസം മുട്ടിച്ച് ; ഡിജിപിയുടെ റിപ്പോര്‍ട്ട്\nഎന്റെ ഭാഷ മുറിഞ്ഞതായിരിക്കും; ആശയങ്ങള് അങ്ങനെയല്ല- ജെഎന്‍യുവിലെ ഒരു ഇടതുവിദ്യാര്‍ഥി നേതാവിന് പറയാനുള്ളത്\nഐഎസ് ആശയങ്ങള് പ്രചരിപ്പിക്കുന്നു; ഫെയ്‌സ്ബുക്കും ട്വിറ്ററും നിരീക്ഷണത്തിലെന്ന് മുഖ്യമന്ത്രി\nഗാന്ധിജിയുടെ ആശയങ്ങള് മോദി നടപ്പാക്കുന്നതില് കോണ്‍ഗ്രസുകാര്‍ക്ക് അസഹിഷ്ണുതയെന്ന് മുരളീധരന്


എന്ത് തോന്നുന്നു? - ടെസ കെ ഏബ്രഹാം ചെയ്തതില് തെറ്റുണ്ടോ? | Webdunia Malayalam\n‘ലൈഫ് ഓഫ് പൈ’ എന്ന ഇംഗ്ലീഷ് സിനിമ കണ്ടതിന് ശേഷം ബസില് കയറിയതായിരുന്നു ഡല്‍ഹിയില് ഒരു പാവം വിദ്യാര്‍ത്ഥിനി. പിന്നീട് റോഡരുകില് നിന്ന് അവളുടെ അര്‍ദ്ധനഗ്ന ശരീരം കണ്ടെടുക്കുമ്പോള് അഞ്ചോളം പേരുടെ ക്രൂരമായ കാമകേളികള്‍ക്ക് വിധേയയായിരുന്നു അവള്. അവളുടെ അടിവയറില് ഇരുമ്പുദണ്ഡുകൊണ്ട് മര്‍ദ്ദിച്ച ക്ഷതങ്ങളുണ്ടായിരുന്നു. വന്‍കുടല് ചതഞ്ഞിരുന്നു. ജനനേന്ദ്രിയം തകര്‍ന്ന നിലയിലായിരുന്നു. ഓടുന്ന ബസില് നിന്ന് പുറത്തേക്ക് വലിച്ചെറിഞ്ഞതിനാല് കഴുത്തെല്ല് പൊട്ടിയിരുന്നു.\nഇത് ഡല്‍ഹിയിലെ കഥ. ഇന്ന്, ചൊവ്വാഴ്ച രാവിലെ നാല് പീഡനക്കഥകളാണ് കേരളത്തില് നിന്ന് പുറത്തുവന്നത്. നാല് കേസുകളിലെയും പ്രതികള് പിടിയിലായിട്ടുണ്ട്. രണ്ടണ്ണത്തില് പ്രതികള് പെണ്‍കുട്ടികളുടെ പിതാക്കന്‍മാര് തന്നെ. ഒരെണ്ണത്തില് പെണ്‍കുട്ടിയുടെ വല്യച്ഛന്. ഇനിയൊന്നില് അയല്‍ക്കാരന്.\nഡല്‍ഹിയില് പെണ്‍കുട്ടി ബസില് പീഡനത്തിനിരയായ സംഭവത്തില് ലോക്സഭയില് വലിയ പ്രതിഷേധമുയര്‍ന്നപ്പോള് ജെ ഡി യു നേതാവ് ശിവാനന്ദ് തിവാരി പറഞ്ഞത് ഇങ്ങനെയാണ് - “കേരളം വിദ്യാഭ്യാസമുള്ളവരുടെ നാടാണ്. എന്നാല് അവിടെ നിന്നുപോലും ലൈംഗിക അതിക്രമങ്ങളുടെ വാര്‍ത്തകളാണ് ഇപ്പോള് കേള്‍ക്കുന്നത്. കേരളത്തില് പിതാവ് മകളെയും സഹോദരന് സഹോദരിയെയും പീഡിപ്പിക്കുന്നതായുള്ള വാര്‍ത്തകള് വരുന്നു. അപ്പോള് പിന്നെ മറ്റ് ഇടങ്ങളില് നിന്ന് നാം എന്ത് പ്രതീക്ഷിക്കണം?”.\nദൈവത്തിന്‍റെ സ്വന്തം നാട്ടില് സ്ത്രീകള്‍ക്കെതിരെ നടക്കുന്ന അതിക്രമങ്ങള് പുറത്തുപറയാന് മാനക്കേടാണെന്ന് മുഖ്യമന്ത്രി ഉമ്മന്‍ചാണ്ടി നിയമസഭയില് പറഞ്ഞിട്ട് ദിവസങ്ങളായതേയുള്ളൂ. സംസ്ഥാനത്ത് കഴിഞ്ഞ 11 മാസങ്ങള്‍ക്കിടെ 371 സ്ത്രീകളാണ് കൊല്ലപ്പെട്ടത്. ഒന്നരവര്‍ഷത്തിനിടെ റിപ്പോര്‍ട്ടുചെയ്യപ്പെട്ടത് 1661 ബലാത്സംഗക്കേസുകള്. പ്രായപൂര്‍ത്തിയാകാത്ത 199 പെണ്‍കുട്ടികള് പീഡനത്തിന് ഇരയായി. ഇതൊക്കെ ആഭ്യന്തരമന്ത്രി തിരുവഞ്ചൂര് രാധാകൃഷ്ണന് നിയമസഭയില് അറിയിച്ച കണക്കുകളാണ്.\nകേരളത്തിലെ പൊലീസ് സ്റ്റേഷനുകളില് പ്രതിദിനം സ്ത്രീകള്‍ക്കെതിരായ 20 കുറ്റകൃത്യങ്ങളാണത്രേ റിപ്പോര്‍ട്ടുചെയ്യപ്പെടുന്നത്. പറവൂര്, കോതമംഗലം, വൈപ്പിന്, കോഴിക്കോട്, ഏറ്റവുമൊടുവില് മരട് എന്നിവിടങ്ങളില് പെണ്‍വാണിഭ സംഭവങ്ങള് ഉണ്ടായി. പതിമൂന്നുകാരിയെ അച്ഛനും 15 വയസ്സുള്ള സഹോദരനും പീഡിപ്പിച്ചതുള്‍പ്പെടെയുള്ള സംഭവങ്ങള് ഞെട്ടലോടെയാണ് കേരളസമൂഹം കേട്ടത്. അച്ഛനും അമ്മയും ചേര്‍ന്ന് പെണ്‍കുട്ടിയെ പലര്‍ക്കായി കാഴ്ചവച്ചതാണ് മരട് പെണ്‍വാണിഭം.\nഇതൊക്കെ കേള്‍ക്കുമ്പോള് എന്തുതോന്നുന്നു? ‘22 ഫീമെയില് കോട്ടയം’ എന്ന ചിത്രത്തില് അവള് - ടെസ കെ ഏബ്രഹാം - ചെയ്തതുതന്നെയല്ലേ ശരി? ഈ കാമഭ്രാന്തന്‍മാരുടെ ലിംഗം മുറിച്ചെറിയുന്നതില് എന്താണ് തെറ്റ്? അല്ലെങ്കില് സുഷമാ സ്വരാജ് പറയുന്നതുപോലെ ബലാത്സംഗത്തിന് വധശിക്ഷ നല്‍കണം. സ്ത്രീകളെ ഏറ്റവും ബഹുമാനിക്കണമെന്ന് പഠിപ്പിക്കുന്ന ഒരു സംസ്കാരത്തിന്‍റെ പിന്‍ബലമുള്ള നാട്ടില് സ്ത്രീകള്‍ക്കെതിരായ അക്രമങ്ങള് ചെറുക്കാന് മറ്റെന്ത് ചെയ്യണം? ഭരണകൂടം, ഉമ്മന്‍ചാണ്ടിയും ഷീലാ ദീക്ഷിതും പ്രധാനമന്ത്രിയും എല്ലാം ശക്തമായ തീരുമാനങ്ങള് ഇക്കാര്യത്തില് കൈക്കൊള്ളേണ്ട സമയം അതിക്രമിച്ചിരിക്കുന്നു.


സ്വകാര്യമേഖലയെക്കൂടി കോവിഡ് പ്രതിരോധത്തിനായി രംഗത്തിറക്കണം: ഉമ്മൻ ചാണ്ടി\nPublished on : 20 Jul, 2020 , 2:44 pm\nതിരുവനന്തപുരം: കോവിഡ് പ്രതിരോധത്തിനായി സ്വകാര്യമേഖലയെക്കൂടി അടിയന്തരമായി രംഗത്തിറക്കണമെന്ന് മുൻ മുഖ്യമന്ത്രി ഉമ്മൻചാണ്ടി. കേരളത്തിൽ കോവിഡ് സമൂഹവ്യാപനം സംഭവിക്കുകയും 150ലധികം ആരോഗ്യപ്രവര്‍ത്തകര് രോഗബാധിതരാകുകയും ചെയ്ത പശ്ചാത്തലത്തിലാണ് ഉമ്മൻ ചാണ്ടിയുടെ ആവശ്യം. ഫേസ്ബുക്ക് വഴിയാണ് ഉമ്മൻ ചാണ്ടി ആവശ്യം ഉന്നയിച്ചത്.\nകേരളത്തിന്റെ ആരോഗ്യമേഖലയില് 60 ശതമാനം പങ്കുവഹിക്കുന്നത് സ്വകാര്യമേഖലയാണ്. അവരെക്കൂടി കോവിഡ് പ്രതിരോധത്തില് ഉള്‍പ്പെടുത്തിയാല് അതു സര്‍ക്കാര് മേഖലയെ കൂടുതല് ശക്തിപ്പെടുത്തുകയും അവരുടെമേലുള്ള അമിത സമ്മര്‍ദം കുറയ്ക്കുകയും ചെയ്യും.\nഉമ്മൻചാണ്ടിയുടെ ഫേസ്ബുക്ക് പോസ്റ്റിന്റെ പൂർണരൂപം:\nകോവിഡ് 19 സമൂഹവ്യാപനം കേരളത്തില് സംഭവിക്കുകയും 150ലധികം ആരോഗ്യപ്രവര്‍ത്തകര് കോവിഡ് രോഗബാധിതരാകുകയും ചെയ്ത പശ്ചാത്തലത്തില് സ്വകാര്യമേഖലയെക്കൂടി കോവിഡ് പ്രതിരോധത്തിനായി അടിയന്തരമായി രംഗത്തിറക്കണം.\nസ്വകാര്യമേഖയിലെ ആശുപത്രികള്‍ക്ക് കോവിഡ് ചികിത്സയ്ക്ക് അനുമതി നല്കുമെന്നു സര്‍ക്കാര് പ്രഖ്യാപിച്ചെങ്കിലും ഇതു സംബന്ധിച്ച വ്യക്തമായ മാര്‍ഗനിര്‍ദേശം വേണമെന്നതാണ് അവരുടെ ആവശ്യം. കേരളത്തിന്റെ ആരോഗ്യമേഖലയില് 60 ശതമാനം പങ്കുവഹിക്കുന്നത് സ്വകാര്യമേഖലയാണ്. അവരെക്കൂടി കോവിഡ് പ്രതിരോധത്തില് ഉള്‍പ്പെടുത്തിയാല് അതു സര്‍ക്കാര് മേഖലയെ കൂടുതല് ശക്തിപ്പെടുത്തുകയും അവരുടെമേലുള്ള അമിത സമ്മര്‍ദം കുറയ്ക്കുകയും ചെയ്യും.\nആറുമാസത്തിലേറയായി കോവിഡിനോട് പോരാടുന്നത് സര്‍ക്കാര് മേഖലയിലെ ആരോഗ്യപ്രവര്‍ത്തകരാണ്. തിരുവനന്തപുരം, കോട്ടയം, തൃശൂര്, കോഴിക്കോട്, കണ്ണൂര് മെഡിക്കല് കോളജുകളിലെ ഡോക്ടര്‍മാര് ഉള്‍പ്പെടെയുള്ള ആരോഗ്യപ്രവര്‍ത്തകരാണ് രോഗബാധിതരായത്. ജില്ലാ ആശുപത്രികളിലും താലൂക്ക് ആശുപത്രികളിലുമൊക്കെ സമാനമായ സ്ഥിതിവിശേഷമുണ്ട്.\nലോക്ഡൗണ് കാലത്ത് ആരോഗ്യമേഖലയില് അടിസ്ഥാന സൗകര്യങ്ങള് വര്‍ധിപ്പിക്കുമെന്നായിരുന്നു സര്‍ക്കാരിന്റെ വാഗ്ദാനം. എന്നാല് നിലവിലുള്ള കിടക്കകളുടെ എണ്ണം വൈകാതെ തികയാതെ വരും. ഇപ്പോള് തന്നെ പലയിടത്തും രോഗികളെ അഡ്മിറ്റ് ചെയ്യുന്നതിനു കാലതാമസം ഉണ്ട്.\nആരോഗ്യപ്രവര്‍ത്തകര്‍ക്ക് ആവശ്യമായ പിപിഐ കിറ്റ്, എന്1 മാസ്‌ക് തുടങ്ങിയവ ലഭ്യമല്ലെന്നും പരാതി ഉണ്ട്. ആരോഗ്യപ്രവര്‍ത്തകരെ എന്തുവില കൊടുത്തും സംരക്ഷിക്കേണ്ടത് നമ്മുടെ ഉത്തരവാദിത്വമാണ്. സാലറി ചലഞ്ചില് നിന്ന് അവരെ ഒഴിവാക്കുക, അവര്‍ക്ക് റിസ്‌ക് അലവന്‍സ് നല്കുക തുടങ്ങിയ കാര്യങ്ങള് സര്‍ക്കാര് പരിഗണിക്കണം.\nരോഗികളുടെ എണ്ണം ക്രമാതീതമായി വര്‍ധിക്കുന്നതുമൂലം പരിശോധനാഫലം ലഭിക്കുന്നതില് വലിയ കാലവിളംബം ഉണ്ടാകുന്നുണ്ട്. രോഗവ്യാപനം രൂക്ഷമായ തലസ്ഥാനത്ത്5ദിവസത്തിനുശേഷമാണ് ഫലം ലഭിക്കുന്നത്. മറ്റു ചില സ്ഥലങ്ങളില് 10 ദിവസം വരെ വൈകുന്നു. ഇതു സമൂഹവ്യാപനത്തിനു വഴിയൊരുക്കുകയാണ്. ലാബുകളുടെ എണ്ണം വര്‍ധിപ്പിക്കുന്നതോടൊപ്പം നിലവിലുള്ളവയുടെ ശേഷിയും വര്‍ധിപ്പിക്കണം. വിലകുറഞ്ഞതും കാര്യക്ഷമവുമായ ആന്റിജന് കിറ്റുകള് വ്യാപകമായി ലഭ്യമാക്കണം.\nകോവിഡും കടല്‍ക്ഷോഭവും ഒരുപോലെ ഒരുപോലെ തീരദേശവാസികളെ കടന്നാക്രമിക്കുകയാണ്. അവരെ സഹായിക്കാന് കൂടുതല് നടപടികള് ഉണ്ടാകണം. സമൂഹവ്യാപന സൂചനകളെക്കുറിച്ച് പഠിക്കാന് ജൂണ് 9ന് എല്ലാ ജില്ലകളിലും നടത്തിയ ആന്റിബോഡി പരിശോധനയുടെ ഫലം ഇതുവരെ പുറത്തുവിട്ടിട്ടില്ല. അതെക്കുറിച്ച് പലതരം പ്രചാരണങ്ങള് നടക്കുന്ന സാഹചര്യത്തില് സര്‍ക്കാര് നിജസ്ഥിതി വെളിപ്പെടുത്തണം.


By: K B Bainda Published on: 24 September, 2020 6:46 PM IST\nകേരളത്തിൽ ഏറെകുറേ പ്രചാരം നേടിയ ഈ റംബുട്ടാൻ പോഷകസമ്പുഷ്ടവുമാണ് കൂടാതെ ഔഷധപരമായും ഇതിനെ ഉപയോഗിച്ചുവരുന്നു. ഈ പഴം കടുത്ത ചുവന്നനിറത്തിലും, മഞ്ഞനിറത്തിലും കാണപ്പെടുന്നു . നിറഭേദങ്ങൾക്കുള്ളിലെ ദശയാണ് ഇതിന്റെ ഭക്ഷ്യയോഗ്യമായ ഭാഗം. ആൺ, പെൺ വ്യത്യാസമുള്ള ഈ വൃക്ഷം ഏകദേശം രണ്ടു രണ്ടര മീറ്റർ വരെ ഉയരത്തിൽ വളരും. ഇതിന്റെകായ്കൾ ചെടിയുടെ തണ്ടിന്റെ അറ്റത്തു കുലകളായ് കാണപ്പെടുന്നു .\n2.പ്ളാവ് വിവിധ തരം\nഒട്ടും ചെലവ് ഇല്ലാതെ ചെയ്യാൻ പറ്റിയ ഏക കൃഷി ആണ് പ്ളാവ് കൃഷി. കുറച്ചു അടിവളം ചേർത്ത് തൈ നട്ടു കഴിഞ്ഞു അതിന് വേര് പിടിച്ചു കഴിഞ്ഞാൽ പിന്നെ തിരിഞ്ഞു നോക്കേണ്ട കാര്യമില്ല. ആർക്കും ധൈര്യമായി ചെയ്യാവുന്ന കൃഷി.\nഭാരതത്തില് ധാരാളമായി വളരുന്ന ഒരു നിത്യഹരിത വൃക്ഷമാണ് ഞാവല്.ധാരാളം ജീവകങ്ങളും ധാതുക്കളും അടങ്ങിയിട്ടുളള ഈ ഫലം പ്രമേഹം, ഹൃദ്രോഗം, കരള്‍രോഗം എന്നിവയ്‌ക്കെല്ലാം ഗുണപ്രദമായ മരുന്നായി ഉപയോഗിക്കുന്നു. ഇരുമ്പിന്റെ അംശം ധാരാളം അടങ്ങിയിരിക്കുന്നതിനാല് വിളര്‍ച്ച ബാധിച്ചവര്‍ക്ക് ഒരു ഉത്തമ ഔഷധം കൂടിയാണ്. ഞാവല്‍ക്കുരുവാണ് പ്രമേഹരോഗത്തിന് ഔഷധമായി ഉപയോഗിക്കുന്നത്.\nകേരളത്തിലെ ഉഷ്‌ണമേഖലാ കാലാവസ്‌ഥ ഈ പഴത്തിന്റെ കൃഷിക്ക് ഏറെ അനുയോജ്യമാണ്. വെളുത്ത മൃദുവായ അകക്കാമ്പാണ് ഭക്ഷ്യയോഗ്യമായ ഭാഗം. ധാരാളം വിറ്റാമിനുകളുടെയും ധാതുക്കളുടെയും പോഷകക്കലവറയാണ് ഈ പഴം.കാന്‍ഡി, ജാം, പ്രിസര്‍വ്, ടോപ്പിങ്, ഐസ്‌ക്രീം, ജ്യൂസ്, വൈന് തുടങ്ങിയവ തയ്യാറാക്കാനും ഈ പഴം ഉപയോഗിക്കുന്നു. പുറംതോട് ഔഷധ നിര്‍മാണത്തിന് ധാരാളമായി ഉപയോഗിച്ചു വരുന്നു. ശരീരസൗന്ദര്യ സംരക്ഷണത്തിനാണ് കൂടതലും ഉപയോഗിക്കുന്നത്. മാങ്കോസ്റ്റിന് ജ്യൂസും മറ്റും ഇതര ഉല്‍പ്പന്നങ്ങള്‍ക്കും കാന്‍സര് ചികിത്സകള്‍ക്കു പ്രയോജനപ്പെടുത്താമെന്ന് അമേരിക്കന് കാന്‍സര് സൊസൈറ്റിയുടെ പഠനങ്ങള് സാക്ഷ്യപ്പെടുത്തിയിട്ടുണ്ട്..\nമുട്ടയുടെ ആകൃതിയിലാണ് അച്ചാചെയ്‌റു. ഇടത്തരം അടയ്ക്ക വലുപ്പമുള്ള അച്ചാചെയ്‌റു അതിൻ്റെ സ്വതസിദ്ധമായ ചെറിയ പുളിയോടുകൂടിയുള്ള മധുരംകൊണ്ട് നാവിനെ ത്രസിപ്പിക്കുന്ന സ്വാദിഷ്ഠമായ പഴമാണ്. . വേനല്‍ക്കാലത്ത് ശരീരത്തിനു തണുപ്പ് ലഭിക്കാന് അച്ചാ ചെയ്‌റു ജ്യൂസ് ഏറെ നല്ലതാണ്. ബൊളീവിയന് മാങ്കോസ്റ്റീന് എന്ന പേരിലും ഈ പഴം അറിയപ്പെടുന്നു.\nഅതിമധുരമുളള പഴമാണ് ലോംഗന്. ബബിള്‍ഗമ്മിന്റെ ഗന്ധമാണിതിന്.മരം ആറേഴുമീര് വരെ ഉയരത്തില് വളരും. ശിഖരങ്ങളുടെ അഗ്രഭാഗത്താണ് ഇതില് ഇളം മഞ്ഞ നിറത്തില് പൂങ്കുലകള് വിടരുക. കായ്കളും കുലകളായിത്തന്നെയാണുണ്ടാകുന്നത്. പഴുത്ത പഴത്തിന് ഏതാണ്ട് ലിച്ചിപ്പഴത്തോട് സമാനമായ സ്വാദാണ്.\nകണ്ടാൽ മുട്ടപ്പഴം പോലെ തോന്നുമെങ്കിലും മുട്ടപ്പഴത്തിന്റെ ചവർപ്പില്ല.പഴങ്ങള് മുറിച്ച് ഉള്ളിലെ മാധുര്യമേറിയ വെള്ളക്കഴമ്പ് സ്‌പൂണ് ഉപയോഗിച്ച് കോരിക്കഴിക്കാം. ഗോളാകൃതിയിലുള്ള ചെറുകായ്‌കള് വിരിയുമ്പോള് പച്ചനിറമാണെങ്കിലും വിളഞ്ഞു പഴുക്കുന്നതോടെ മഞ്ഞയായി തീരുന്നു.\n8.മാവ് വിവിധ തരം\nപഴങ്ങളുടെ രാജാവായ മാങ്ങാ രുചിയിലും മധുരത്തിലും മുൻപന്തിയിലാണ്.മൂവാണ്ടൻ, കിളിച്ചുണ്ടൻ, പ്രീയൂർ, ചന്ത്രക്കാരൻ , വരിക്ക, ഒളോർ , കൊളമ്പ് എന്നിവ പ്രധാനപ്പെട്ട നാടൻ ഇനങ്ങളാണ്. അൽഫോൻസാ, നീലം , സിന്ദൂരം, മല്ലിക എന്നിവ മറുനാടൻ ഇനങ്ങളിൽ പെടുന്നു.\nകാഴ്ചയില് റംമ്പുട്ടാനോട് സാമ്യമുണ്ടെങ്കിലും, ഒരു പഴത്തിന് 50-80 ഗ്രാം വരെ തൂക്കമുണ്ടാകും. മുള്ളുപോലെ ആവരണമുള്ള തൊണ്ടിനകത്താണ് വെണ്ണ നിറത്തിലുള്ള മൃദുലമായ കാമ്പ് . ഉള്ളില് ചെറിയ വിത്തുമുണ്ട്. പഴത്തിന്റെ രണ്ടറ്റവും ഞെരിച്ചാല് കാമ്പ് പുറത്തുവരും.\nവൈറ്റമിൻ എ, സി എന്നിവയുടെ കലവറ ആണ് പേരക്ക\nഇരുമ്ബിന്റെ സ്രോതസാണ് പ്ളം പഴങ്ങള്. വിറ്റാമിന് സി യും ധാരാളം അടങ്ങിയിട്ടുണ്ട്. ദഹനം സുഗമമാക്കുന്ന പ്ളം പഴങ്ങള് നാരുകളുടെ മികച്ച ഉറവിടവുമാണ്. രോഗപ്രതിരോധശേഷി വര്‍ദ്ധിപ്പിക്കുന്നവയാണ് പ്ലം പഴങ്ങള്. ദന്തചികിത്സയ്ക്കും ദന്തക്ഷയം തടയുന്നതിനും ഉപകാരിയാണ്. കുട്ടികള്‍ക്ക് പ്ളം ജ്യൂസ് നല്‍കുന്നത് വിശപ്പുണ്ടാകാനും ദഹനം സുഗമമാക്കാനും രോഗപ്രതിരോധശേഷി വര്‍ദ്ധിപ്പിക്കാനും നല്ലതാണ്.\nകണ്ടാല് ഒരു ചെറിയ ചക്കപ്പഴം; അതാണ് ദുരിയാന്.സ്വാദിഷ്ടമായ ആത്തപ്പഴത്തിനുളളില് സ്വാദും സുഗന്ധവും ഒത്തിണങ്ങിയ ബദാം അങ്ങിങ്ങു നിക്ഷേപിച്ചതു പോലെയാണ് ദുരിയാന്...' സ്വാദു കൊണ്ട് ഇത്രയേറെ ആകർഷിക്കുന്ന മറ്റൊരു പഴം ഉണ്ടോ എന്ന് സംശയമാണ്.\nഇതിൻ്റെ പാകമായ കായ്കളില് നിന്ന് വേര്‍തിരിച്ചെടുക്കാവുന്ന ഹൈഡ്രോക്‌സി സിട്രിക് ആസിഡ് (എച്ച് സി എ) എന്ന രാസവസ്തുവിന് അമിതവണ്ണം കുറയ്ക്കുവാനുള്ള കഴിവുണ്ട്.ആയുര്‍വേദത്തില് ഉദരരോഗങ്ങള്, ദന്തരോഗം, കരള്‍രോഗം എന്നിവയ്ക്ക് പ്രതിവിധിയായും രക്തസ്രാവം തടയുന്നതിനും കുടംപുളി ഔഷധമായി ഉപയോഗിക്കുന്നു.\nഅഞ്ചു അഗ്രഭാഗങ്ങളോട് കൂടി ഏകദേശം ആറിഞ്ചു വലിപ്പത്തിൽ കാണുന്ന ഈ പുളിക്ക് പച്ചയായിരിക്കുമ്പോൾ നല്ല പുളിരസവും പഴുത്താൽ പുളിപ്പ് കലർന്ന മധുരവും ആണ്. ഏറെ പോഷകഗുണങ്ങളുള്ള ചതുരപ്പുളി.വിറ്റാമിന് സി, പൊട്ടാസ്യം, ആന്റിഓക്‌സിഡന്റുകള്, ഫൈബര് എന്നിവയുടെ കലവറയാണ് ചതുരപ്പുളി. കൂടാതെ കാല്‍സ്യം, ഇരുമ്പ്, ഫോസ്ഫറസ്, മഗ്നീഷ്യം എന്നീ ധാതുലവണങ്ങളും ധാരാളമായി അടങ്ങിയിരിക്കുന്നു. രക്തസമ്മര്‍ദം കുറയ്ക്കാനും രോഗപ്രതിരോധ ശേഷി ലഭിക്കുന്നതിനും ചതുരപ്പുളി കഴിക്കുന്നത് നല്ലതാണ്.\nകൊടുംചൂടിൽ ശരീരത്തിനും മനസ്സിനും ഉന്മേഷം നൽകുമെന്നതിനാൽ ഡ്രാഗൺ ഫ്രൂട്ടിന് ആവശ്യക്കാരേറെയാണ്\nസാന്‍ഡോറിക്കം കെജാപ്പ്’ എന്ന ശാസ്ത്രനാമത്തില് അറിയപ്പെടുന്ന സാന്തോള് ഈയിടെ ശ്രദ്ധിക്കപ്പെട്ടു തുടങ്ങിയ പഴവര്‍ഗമാണ്. ഉയരത്തില് പടര്‍ന്നു പന്തലിച്ചു വളരുന്ന സാന്തോള് മരങ്ങള് മികച്ച തണല്‍വൃക്ഷമായും വളര്‍ത്താം. ‘പൂയിഫാ’ എന്ന മികച്ച ഇനമാണ് ഒട്ടേറെയായി കൃഷി ചെയ്യുന്നത്. ബെയ്‌സ് ബോളിന്റെ ആകൃതിയിലും വലുപ്പത്തിലും ഓറഞ്ച് കലര്‍ന്ന മഞ്ഞനിറത്തില് കായ്കള് പിടിച്ചുകിടക്കുന്നതു കാണാന് മനോഹരമാണ്. പുളിയും മധുരവും കൂടിക്കലര്‍ന്ന സ്വാദാണ് ഈ പഴത്തിനുള്ളത്.\n15 .ഡ്രാഗൺ ഫ്രൂട്ട്\nഡ്രാഗൺ ഫ്രൂട്ടാണ് ഇപ്പോൾ പഴവിപണിയിലെ പ്രധാന താരം. കൊടുംചൂടിൽ ശരീരത്തിനും മനസ്സിനും ഉന്മേഷം നൽകുമെന്നതിനാൽ ഡ്രാഗൺ ഫ്രൂട്ടിന് ആവശ്യക്കാരേറെയാണ് .\n16.പേര വിവിധ തരം\nവൈറ്റമിൻ എ, സി എന്നിവയുടെ കലവറ ആണ് പേരക്ക. ഒരു സാമാന്യ വലിപ്പം ഉള്ള ഓറഞ്ചിൽ ഉള്ളതിനെ ക്കാളും നാലു ഇരട്ടി വൈറ്റമിൻ സി പേരക്കയിൽ ഉണ്ട്. രോഗ പ്രതിരോധ ശക്തി വർധിപ്പിക്കാൻ ദിവസേന ഒരു പേരക്ക വീതം കഴിച്ചാൽ മതി.\nDry fruit കളിൽ ഏറ്റവും കൂടുതൽ പോഷകാംശങ്ങൾ അടങ്ങിയത് ഈന്തപ്പഴത്തിലാണ്.\nകായുടെ തൊലിപ്പുറം പരുപരുത്തതും പിങ്ക് കലർന്ന ചുവപ്പു നിറമുള്ളതും ഉൾഭാഗം വെളുത്തു സ്വാദിഷ്ടമായതുമാണ്.\nഈ ചെറു സസ്യത്തിന്റെ ഒരു പഴം കഴിച്ചാൽ രണ്ടു മണിക്കൂർ നേരം കഴിക്കുന്ന ഭക്ഷണവും വെള്ളവുമെല്ലാം മധുരതരമായി അനുഭവപ്പെടുന്നു.\nതായ്ത്തടിയിലും വലിയ ശാഖകളിലും ഗോളാകൃതിയുള്ള കായ്കൾ കൂട്ടത്തോടെ വിരിയുന്നു.പുറം തൊലി മഞ്ഞ നിറമാകുന്നതോടെ പഴങ്ങൾ ശേഖരിച്ച് നേരിട്ടു കഴിക്കാം. മാമ്പഴങ്ങൾക്ക് സമാനമായ രുചിയാണിതിന്.\nഇത് ചീത്ത കൊളസ്‌ട്രോള് കുറയ്ക്കാന് സഹായിക്കും.ആപ്പിള് രക്തത്തിന്റെ നൈട്രിക്ക് അമ്ലത്തിന്റെ അളവ് വര്‍ദ്ധിപ്പിക്കുകയും രക്തം കട്ടപിടിക്കുന്ന അവസ്ഥ ഇല്ലാതാക്കുകയും ഹ്യദയസ്തംഭനം ഒഴിവാകുകയും ചെയ്യുന്നു. ദഹനപ്രശ്‌നങ്ങള് മാറാന് ആപ്പിള് സഹായിക്കും. ഇതിലെ നാരുകളാണ് ഈ ഗുണം നല്‍കുന്നത്.\nകുട്ടികൾക്കും മുതിർന്നവർക്കും ഒരു പോലെ ഇഷ്ടപ്പെടുന്ന ഈ പഴത്തിൽ പ്രധാന ജീവകങ്ങള് ധാരാളം അടങ്ങിയിട്ടുണ്ട്.വിറ്റാമിന് സിയുടെ കലവറയായ ഈ പഴത്തില് കാല്‍സ്യം, അയണ്, ഫോസ്ഫറസ്, വിറ്റാമിന് ബി എന്നിവയും അടങ്ങിയിരിക്കുന്നു.\nമഞ്ഞ നിറത്തിലുള്ള ബറാബയുടെ വെളുത്ത നിറത്തിലുള്ള മാംസളമായ ഉൾഭാഗം ആണ് ഭക്ഷ്യയോഗ്യം. മധുരവും പുളിയും ചേർന്ന രുചിയാണ് ബറാബക്ക് ഉള്ളത്.\nലൂബിക്ക അച്ചാറിനും കറികളിലും ഉപയോഗിക്കാം. നല്ല പുളിരസമുള്ള ഈ പഴം വൈൻ സ്ക്വാഷ് എന്നിവ ഉണ്ടാക്കാനും ഉപയോഗിക്കാം\nകേരളത്തിലെ ഒരു മുഖ്യ തോട്ടവിളയാണ് കശുമാവ്. കശുമാങ്ങ ഒരു ഹൃദയ സംരക്ഷക ഫലമാണ്. ഇതില് ഉയര്‍ന്ന അളവില് ജീവകം സി അടങ്ങിയിരിക്കുന്നു. കൂടാതെ ധാതുലവണങ്ങളും നിരോക്‌സീകാരികളും ഉണ്ട്. ഇതിനുപുറമെ ഇത് നല്ലൊരു ഔഷധം കൂടിയാണ്. രക്തത്തിലെ കൊളസ്‌ട്രോള്, ഗ്ലൂക്കോസ്, അമിതവണ്ണം എന്നിവയെ നിയന്ത്രിക്കാന് ഉത്തമമാണ്. ശരീരത്തിലെ കൊളസ്‌ട്രോള് കുറയ്ക്കുവാനും രക്തപോഷണത്തിനും രക്തപ്രസാദം വര്‍ദ്ധിപ്പിക്കുവാനും വളരെ ഉത്തമമാണെന്നും സ്‌ത്രൈണ രോഗങ്ങള്‍ക്ക് വളരെ ഫലപ്രദമാണെന്നും ആയുര്‍വേദ ആചാര്യന്‍മാര് തന്നെ സാക്ഷ്യപ്പെടുത്തുന്നു.\nഅമ്പഴം ഏറെ രുചിയേറിയ പഴമാണ്. അച്ചാർ, ചമ്മന്തി, മീൻകറി, എന്നിവ തയ്യാറാക്കാൻ അമ്പഴം ഉപയോഗിക്കാം. പച്ച അമ്പഴം കൊണ്ട് തയ്യാറാക്കുന്ന അച്ചാർ ഏറെ രുചികരമാണ്. നഗരത്തിരക്കിലും കുറച്ച് സ്ഥലമുള്ളവർക്കും വളർത്താൻ പറ്റിയ ഇനമാണ് മധുര അമ്പഴം അഥവാ Yellow Mombin. ചട്ടിയിൽ പോലും വളർത്താവുന്നതാണ് മധുര അമ്പഴം.\nകടലയുടെ രുചിയാണ് ഈ ചെടിയുടെ പഴത്തിന്. മഞ്ഞ കലർന്ന ചുവപ്പു നിറമുള്ള കായ്കൾ പഴുക്കുമ്പോൾ കടും ചുവപ്പു നിറമായി തീരുന്നു.\nരക്തവർദ്ധനവിനും ചർമ്മ ഭംഗിയും ആരോഗ്യവും നിലനിർത്താനും എന്നുവേണ്ട ഒട്ടു മിക്ക രോഗകാരണങ്ങൾക്കുമുള്ള പ്രതിവിധിയാണ് ജീവകം സി കൊണ്ട് സമ്പുഷ്ടമായ ഓറഞ്ച്\nമധുരവും പുളിയും കലർന്ന രുചിയുള്ള ഇതിന്റെ പഴത്തിൽ പോഷകങ്ങളും നാരും ധാരാളമടങ്ങിയിരിക്കുന്നു.\nജാതിയുടെ വിവിധ ഇനങ്ങളാണ് ഗോള്‍ഡന്, ശ്രീലങ്കന് ജൈന്റ്, വിശ്വശ്രീ, സിന്ദുശ്രീ, മഞ്ഞപത്രി എന്നിവ\nഈ പഴവർഗചെടികൾക്കായി വാട്ട്സാപ്പ് ചെയ്യാം അല്ലെങ്കിൽ വിളിക്കാം. 9446107577\nകൂടുതൽ അനുബന്ധ വാർത്തകൾക്ക് :ഡ്രാഗൺ ഫ്രൂട്ട് കൃഷിചെയ്യാം\nEnglish Summary: Fruits that bring money, Booking of domestic and foreign varieties of fruits has started- kjkbbsep2420


സന്ദര്‍ശന വിസയിലെത്തിയ ഉദുമ സ്വദേശി ഖത്തറില് മരിച്ചു - MALABAR FLASH\nHome Gulf News Obituary Qatar Udma കാസര്‍കോട് കേരളം കേരള വാര്‍ത്ത ഗള്‍ഫ് ഗള്‍ഫ് വാര്‍ത്തകള് സന്ദര്‍ശന വിസയിലെത്തിയ ഉദുമ സ്വദേശി ഖത്തറില് മരിച്ചു\nസന്ദര്‍ശന വിസയിലെത്തിയ ഉദുമ സ്വദേശി ഖത്തറില് മരിച്ചു\nദോഹ: സന്ദര്‍ശന വിസയില് ഖത്തറിലെത്തിയ ഉദുമ സ്വദേശി കിഡ്‌നി സംബന്ധമായ അസുഖത്തെ തുടര്‍ന്ന് മരണപ്പെട്ടു. ഉദുമ കോട്ടപ്പാറയിലെ അബ്ദുല്ലയുടെ മകന് ആസിഫ് (27) ആണ് മരിച്ചത്.[www.malabarflash.com]\nഒരു മാസം മുമ്പാണ് ജോലി അന്വേഷിച്ച് ആസിഫ് ഖത്തറിലെത്തിയത്. ജോലി ശരിയായി വിസ അടിക്കാന് മെഡിക്കല് ടെസ്റ്റ് നടത്തിയപ്പോഴാണ് കിഡ്‌നി അസുഖമുളള വിവരം അറിയുന്നത്.\nഇതിനിടയില് ഗുരുതരാവസ്ഥയിലായ ആസിഫിനെ ദോഹയിലെ ഹമദ് ആശുപത്രിയിലെ പ്രവേശിക്കുകയായിരുന്നു. ആസിഫിന്റെ രോഗ വിവരമറിഞ്ഞ് പിതാവ് അബ്ദുല്ല ഖത്തറിലേക്ക് യാത്ര തിരിച്ചിരുന്നെങ്കിലും പിതാവ് എത്തുന്നതിന് മുമ്പ് തന്നെ മരണം സംഭവിക്കുകയായിരുന്നു.\nസാബിറയാണ് ആസിഫിന്റെ ഭാര്യ


മദനിയുടെ ഫോട്ടോയെടുത്തു; അറസ്റിലായി | Arrest for photographing Madani - Malayalam Oneindia\n13 min ago സഖ്യം രൂപീകരിച്ചത് കോണ്‍ഗ്രസ് സമ്മര്‍ദ്ദം മൂലം! തുറന്നടിച്ച് എച്ച്ഡി ദേവഗൗഡ\n22 min ago ചെന്നൈയില് നല്ല മഴ; 196 ദിവസത്തിന് ശേഷം, ജനങ്ങള് ആഘോഷത്തില്\n32 min ago ഗൗരിഅമ്മയുടെ ജന്മശതാബ്ദി ഒരുവർഷം നീളുന്ന ആഘോഷ പരിപാടി; ഉദ്ഘാടനം 21ന് മുഖ്യമന്ത്രി നിർവ്വഹിക്കും\n34 min ago കാര്‍ട്ടൂണ് വിവാദം: രൂക്ഷ പരിഹാസവുമായി അഡ്വ ജയശങ്കര്, കുറിപ്പ് വൈറല്\nമദനിയുടെ ഫോട്ടോയെടുത്തു; അറസ്റിലായി\nകോയമ്പത്തൂര്: കോയമ്പത്തൂര് സെന്‍ട്രല് ജയിലില് കഴിയുന്ന അബ്ദുള് നാസര് മദനിയടക്കമുള്ള തീവ്രവാദികളുടെ ഫോട്ടോയെടുക്കാന് ശ്രമിച്ച അഞ്ച് മലയാളി വിദ്യാര്‍ത്ഥികള് പൊലീസ് പിടിയിലായി.\nകോയമ്പത്തൂര് പൊലീസാണ് ഇവരെ പിടികൂടിയത്. മാര്‍ച്ച് 20 ബുധനാഴ്ചയാണ് സംഭവം. കാസര്‍കോഡ് സ്വദേശികളായ സഖീര്,സിദ്ധിഖ്, മുഹമ്മദ്, അനില്‍കുമാര്,ജഗദീഷ് എന്നിവരാണ് പിടിയിലായത്.\nകോയമ്പത്തൂര് ജയില് സന്ദര്‍ശിച്ച വിദ്യാര്‍ത്ഥികള് അവിടുത്തെ തടവുകാരുടെ ചിത്രങ്ങളെടുക്കാന് ശ്രമിച്ചതാണ് പൊലീസിന്റെ നോട്ടപ്പുള്ളികളാകാന് കാരണമായത്. ഈ ജയിലില് അബ്ദുള് നാസര് മദനി, പാഷ തുടങ്ങി 160 ഓളം അല് ഉമ്മ പ്രവര്‍ത്തകര് ഉണ്ട്.\nതങ്ങള് കോയമ്പത്തൂരില് പ്രൈവറ്റായി പ്ലസ് ടു പരീക്ഷ എഴുതാന് വന്നവരാണെന്നാണ് വിദ്യാര്‍ത്ഥികളുടെ വിശദീകരണം. എന്നാല് ജയലില് കിടക്കുന്ന തീവ്രവാദികളെ ജയില് ചാടുന്നതിന് സഹായിക്കാന് വന്നവരാണ് ഈ വിദ്യാര്‍ത്ഥികളെന്ന സംശയത്തിന്റെ അടിസ്ഥാനത്തിലാണ് കോയമ്പത്തൂര് പൊലീസ് പിടികൂടിയത്. ഇവരെ ചോദ്യം ചെയ്തുവരുന്നു.\nസാക്കിര് നായിക്കിന് കുരുക്ക്; നേരിട്ട് ഹാജരാകാന് കോടതി നിര്‍ദേശം, മറ്റു പ്രതികള്‍ക്കും നോട്ടീസ്


6 മാസം മുൻപ് മരിച്ച കണ്ടക്ടറെ ചേർത്തലയിൽ നിന്ന് എറണാകുളം ഡിപ്പോയിലേക്കു സ്ഥലംമാറ്റി കെഎസ്ആർടിസിയുടെ ഉത്തരവ് - Media Malayalam (മീഡിയ മലയാളം)\n6 മാസം മുൻപ് മരിച്ച കണ്ടക്ടറെ ചേർത്തലയിൽ നിന്ന് എറണാകുളം ഡിപ്പോയിലേക്കു സ്ഥലംമാറ്റി കെഎസ്ആർടിസിയുടെ ഉത്തരവ്\nരവീന്ദ്രൻ പട്ടയം പുതിയ അപേക്ഷ സ്വീകരിച്ചു തുടങ്ങിയിട്ടില്ലെന്നു ദേവികുളം തഹസിൽദാർ\n6 മാസം മുൻപ് മരിച്ച കണ്ടക്ടറെ ചേർത്തലയിൽ നിന്ന് എറണാകുളം ഡിപ്പോയിലേക്കു സ്ഥലംമാറ്റി കെഎസ്ആർടിസിയുടെ ഉത്തരവ്. ചേർത്തല ഡിപ്പോയിലെ കണ്ടക്ടറായിരുന്ന പൂച്ചാക്കൽ സ്വദേശി ഫസൽ റഹ്മാന്റെ (36) പേരിലാണ് സ്ഥലംമാറ്റ ഉത്തരവ്. മരണം റിപ്പോർട്ട് ചെയ്തിരുന്നതാണെന്നും സാങ്കേതിക പിഴവാണ് കാരണമെന്നും അധികൃതർ അറിയിച്ചു.\nKSRTC orders transfer of conductor\nto Ernakulam depot\nwho died6months ago from Cherthala\nPrevious articleപെൺകുട്ടികളെ തിരഞ്ഞു ഡൽഹിയിലേക്കു പോകാനുള്ള വിമാന ടിക്കറ്റ് എഎസ്ഐ മാതാപിതാക്കളോടു ചോദിച്ചു വാങ്ങി;\nനോർത്ത് സ്റ്റേഷൻ എഎസ്ഐ വിനോദ് കൃഷ്ണയെയാണ് എആർ ക്യാംപിലേക്കു മാറ്റി\nNext articleചോക്ലേറ്റുണ്ടാക്കുമ്പോൾ പാലു ചേർക്കുമെന്നു നമുക്കറിയാം. തിരിച്ച്, പാലുണ്ടാകാൻ പശുവിന് ചോക്ലേറ്റ് കൊടുത്താലോ?\nകൊവിഡ് പോസിറ്റീവായ ആരോഗ്യപ്രവർത്തകർക്ക് അവധി നൽകുന്നില്ലെന്ന് പരാതി. പരതയുമായി എത്തിയത് തിരുവനന്തപുരം ശ്രീചിത്ര ആശുപത്രിയിലെ ആരോഗ്യപ്രവർത്തകരാണ്. ആശുപത്രിയിൽ നിന്നാണ് കൊവിഡ് പകർന്നതെന്ന് തെളിയിച്ചാൽ അവധി നൽകാമെന്നാണ്...\nപണക്കാരായ സുന്ദരികളുടെ പണം തട്ടും; സുന്ദരികളായ വീട്ടമ്മമാരുമായി ലൈംഗിക ബന്ധവും; തട്ടിപ്പ് നടത്തിയിരുന്നത് പാവപ്പെട്ട പെൺകുട്ടികളെ ഉപയോഗിച്ച് സിം കാർഡുകളെടുത്തും; കഴിഞ്ഞ ദിവസം അറസ്റ്റിലായ സനിത് നടത്തിയത് സിനിമാ കഥകളെ വെല്ലുന്ന തട്ടിപ്പ്\nഞങ്ങൾ 36 പേരും മഹാലക്ഷ്മി ദേവിയുടെ കാൽക്കൽ… ഞങ്ങൾക്ക് ടിക്കറ്റ് തന്ന കോൺഗ്രസ് പാർട്ടിയോട്...


'അവര് എനിക്ക് പാചകക്കാരന്റെ വില പോലും നല്‍കിയില്ല': ബിജെപിയില്‍നിന്ന് പുറത്തുപോയ ദളിത് നേതാവ് ഉദ്ദിത്ത് രാജ്\n25 April 2019 4:38 AM GMT\nബിജെപിക്കെതിരെ രൂക്ഷവിമര്‍ശനവുമായി പാര്‍ട്ടി വിട്ട ദളിത് നേതാവ് ഉദ്ദിത്ത് രാജ്. ലോക്‌സഭാ സ്ഥാനാര്‍ത്ഥിത്വം നിഷേധിച്ചതിനെ തുടര്‍ന്ന് പാര്‍ട്ടി വിട്ട ഉദ്ദിത്ത് രാജ് കഴിഞ്ഞ ദിവസം കോണ്‍ഗ്രസില് ചേര്‍ന്നിരുന്നു.\nബിജെപിയുടെ അഞ്ച് വര്‍ഷത്തെ ഭരണം ദളിത് വിഭാഗത്തെ പൂര്‍ണമായി തകര്‍ക്കുകയാണ് ചെയ്തതെന്ന് സ്‌ക്രോളിന് നല്‍കിയ അഭിമുഖത്തില് അദ്ദേഹം പറഞ്ഞു.\nബിജെപിയില് അഞ്ച് വര്‍ഷം ഉണ്ടായിരുന്നപ്പോള് അസ്വസ്തനും നിരാശനായിരുന്നു. നിരവധി കാര്യങ്ങള് പ്രധാനമന്ത്രിയുടെ സാന്നിധ്യത്തില് തന്നെ ലോക്‌സഭയില് ഉന്നയിച്ചെങ്കിലും ഒരു പരിഗണനയും ലഭിച്ചില്ല. വ്യക്തികളുടെ സ്വാതന്ത്ര്യത്തെയും തെരഞ്ഞെടുപ്പിനെയും ഒരു തരത്തിലും ബിജെപി അംഗീകരിച്ചിരുന്നില്ലെന്ന് അദ്ദേഹം പറഞ്ഞു. സീറ്റ് നിഷേധിച്ചതിനെക്കുറിച്ച് പാര്‍ട്ടി ഒരു വിവരവും അറിയിച്ചിരുന്നില്ല. പാചകക്കാരനോ, തോട്ടക്കാരനോ തരുന്ന പരിഗണനപോലും ബിജെപി തന്നില്ലെന്നും അദ്ദേഹം ആരോപിച്ചു.\nദളിത് ദളിത് എന്ന് പറയുന്ന ബിജെപി യഥാര്‍ത്ഥത്തില് ദളിത് വിരുദ്ധരാണ്. അഭിപ്രായങ്ങള് തുറന്നു പറയുന്നവര്‍ക്ക് സീറ്റ് നല്‍കുന്നതിനെക്കാള് ഒരു സീറ്റ് നഷ്ടപ്പെടാനാണ് അവര് താല്‍പര്യപ്പെടുന്നതെന്നും അദ്ദേഹം ആരോപിച്ചു.\nദളിത് അവകാശങ്ങള്‍ക്ക് വേണ്ടി ബിജെപിയെക്കാള് കൂടുതല് പ്രവര്‍ത്തിച്ചത് കോണ്‍ഗ്രസാണ്. ഇനിയും അത്തരം നിലപാടുകള്‍ക്ക് വേണ്ടി കോണ്‍ഗ്രസില് കൂടുതലായി പ്രവര്‍ത്തിക്കുമെന്നും അദ്ദേഹം പറഞ്ഞു.\nആര്‍എസ്എസ്സിന്റെയും ബിജെപിയുടെയും കടുത്ത വിമര്‍ശകനായിരുന്ന ഉദ്ദിത്ത് രാജ് കഴിഞ്ഞ തെരഞ്ഞെടുപ്പിന് തൊട്ടുമുന്‍പാണ് പാര്‍ട്ടിയില് ചേര്‍ന്നത്.\nഓള് ഇന്ത്യ കോണ്‍ഫെഡറേഷന് ഓഫ് എസ് സി എസ് ടി ഓര്‍ഗനൈസേഷന്റെ ചെയര്‍മാനാണ്, സിവില് സര്‍വീസ് ഉദ്യോഗസ്ഥനായിരുന്ന ഉദ്ദിത്ത് രാജ്. വടക്ക് പടിഞ്ഞാറന് ഡല്‍ഹിയില്‍നിന്നാണ് ഉദ്ദിത്ത് രാജ് കഴിഞ്ഞതവണ തെരഞ്ഞെടുക്കപ്പെട്ടത്. ബിജെപി സര്‍ക്കാരിന്റെ പല തീരുമാനങ്ങളോടുമുള്ള എതിര്‍പ്പ് അദ്ദേഹം നേരത്തെ തന്നെ പരസ്യപ്പെടുത്തിയിരുന്നു. നരേന്ദ്ര മോദി സര്‍ക്കാരിലെ ദളിത് മന്ത്രിമാര് പരാന്ന ഭോജികളാണെന്നും സമുദായത്തിന് വേണ്ടി ഒന്നും ചെയ്യുന്നില്ലെന്നുമായിരുന്നു അദ്ദേഹത്തിന്റെ പ്രധാന വിമര്‍ശനം. ഗ്രീന് ട്രൈബ്യൂണല് ചെയര്‍മാനായി സുപ്രീം കോടതിയില് നിന്ന് വിരമിച്ച ജസ്്റ്റീസ് എ കെ ഗോയലിനെ നിയമിച്ചതിനെതിരെയും ഉദ്ദിത്ത് രാജ് പരസ്യമായി രംഗത്തുവന്നിരുന്നു\nbjp dalit politics Udit Raj


ഇ-ബുൾജെറ്റ്: രൂപമാറ്റം വരുത്തിയ വാഹനത്തിന്റെ രജിസ്ട്രേഷൻ6മാസത്തേക്ക് മരവിപ്പിച്ചു | Sutharya Keralam\nഇ-ബുൾജെറ്റ്: രൂപമാറ്റം വരുത്തിയ വാഹനത്തിന്റെ രജിസ്ട്രേഷൻ6മാസത്തേക്ക് മരവിപ്പിച്ചു\nഅജ്‌മൽ പി എ ||SEPTEMBER 10,2021\nയൂട്യൂബ് വ്‌ളോഗർമാരായ ഇ ബുൾജെറ്റ് സഹോദരങ്ങളുടെ വാഹന രജിസ്ട്രേഷൻ ആറു മാസത്തേക്ക് മരവിപ്പിച്ചു. നിയമവിരുദ്ധമായി രൂപമാറ്റം വരുത്തിയ ടെംപോ ട്രാവലറിന്റെ രജിസ്ട്രേഷനാണ് റദ്ദാക്കിയിരിക്കുന്നത്. കെ എൽ ബി 777 നമ്പറിലുള്ള വാഹനത്തിന്റെ രജിസ്ട്രേഷനാണ് മരവിപ്പിച്ചത്.\nഇരിട്ടി ജോയിന്റ് ആർടിഓയുടെ നോട്ടീസിന് വിശദികരണം തൃപ്‌തികരമായി നൽകിയില്ല എന്ന കാരണത്താലാണ് രെജിസ്ട്രേഷൻ റദ്ദാക്കിയത്. 42400 രൂപ പിഴ നൽകാത്തതിനെ തുടർന്നാണ് കോടതിയിൽ മോട്ടോർ വാഹന വകുപ്പ് കുറ്റപത്രം നൽകിയത്. 1988-ലെ എംവിഡി നിയമവും, കേരള മോട്ടോർ നികുതി നിയമവും ലംഘിച്ചെന്ന് കുറ്റപത്രത്തിൽ ആരോപിക്കുന്നു. നേരത്തെ പൊതുമുതൽ നശിപ്പിച്ചെന്ന കേസിൽ മജിസ്ട്രേറ്റ് കോടതിയിൽ ഇവർ ഏഴായിരം രൂപ കെട്ടിവച്ചിരുന്നു.\nഇബുൾ ജെറ്റിനെതിരായ കേസിൽ എംവിഡി നേരത്തെ എസിജെഎം കോടതിയിൽ കുറ്റപത്രം സമർപ്പിച്ചതാണ്. ഓഗസ്റ്റ് മാസം ഒൻപതാം തിയതി കണ്ണൂർ ആർടിഓഫീസിൽ എത്തി പൊതുമുതൽ നശിപ്പിക്കുകയും, ഔദ്യോഗിക കൃത്യനിർവഹണത്തിന് തടസ്സം നിൽക്കുകയും ചെയ്ത കേസിലാണ് ഈ ബുൾ ജെറ്റ് സഹോദരങ്ങൾ അറസ്റ്റിലായത്.\nPrevious articleഇന്‍ഡ്യ ഇന്‍ഗ്ലന്‍ഡ് തമ്മിലുള്ള അവസാന ടെസ്റ്റ് മത്സരം ഉപേക്ഷിച്ചു\nNext articleസംസ്ഥാനത്ത് സ്‌കൂളുകൾ തുറക്കാൻ മുന്നൊരുക്കങ്ങൾ തുടങ്ങിയെന്ന് വിദ്യാഭ്യാസ മന്ത്രി


ഇന്ത്യയിലെ സാഹസിക വിനോദ സഞ്ചാര കേന്ദ്രങ്ങള്; ചിത്രസഹിതമുള്ള റിപ്പോര്‍ട്ട് - Boolokam\nHome Photo Gallery ഇന്ത്യയിലെ സാഹസിക വിനോദ സഞ്ചാര കേന്ദ്രങ്ങള്; ചിത്രസഹിതമുള്ള റിപ്പോര്‍ട്ട്\nഇന്ത്യയിലെ സാഹസിക വിനോദ സഞ്ചാര കേന്ദ്രങ്ങള്; ചിത്രസഹിതമുള്ള റിപ്പോര്‍ട്ട്\nഭാരതത്തിന്റെ വശ്യ സൗന്ദര്യം ചുമ്മാ നടന്നു ആസ്വദിച്ചാല് പോര മറിച്ചു ചില റിസ്ക്കുകള് ഒക്കെ എടുത്തു വന്യമായ ഒരു അനുഭൂതിയോടെ ആസ്വദിക്കണം. ഇന്ത്യയിലെ സാഹസിക വിനോദ സഞ്ചാരം എന്താണെന്ന് നിങ്ങള് അറിയണം. ഇന്ത്യയിലെ ചില സാഹസിക വിനോദങ്ങളെയും വിനോദ സഞ്ചാര കേന്ദ്രങ്ങളെയും പരിചയപ്പെടാം നമുക്ക്.\nലോകത്ത് ഒരിടത്തും കാണാന് പറ്റാത്ത വൈവിധ്യമാര്‍ന്ന പ്രകൃതി ഭംഗി ഇന്ത്യയില് ഉണ്ട്. അത് അതി സാഹസികമായി സൈക്കിള് ചവിട്ടി കാണുന്നത് തന്നെ ഒരു ഹരമാണ്. ഉയര്‍ന്നും താഴ്ന്നും കിടക്കുന്ന മലനിരകളില് കൂടി പ്രകൃതിയുടെ മണം ശ്വസിച്ചു സൈക്കിള് ചവിട്ടാം. ലഡാക്, ഹിമാചല് പ്രദേശ്, സിക്കിം എന്നീ സംസ്ഥാനങ്ങള് ആണ് സൈക്ലിംഗിന് പേര് കേട്ടത്.\nജലത്തിനടിയില് ഉള്ള പ്രകൃതി ഭംഗി ആസ്വദിച്ചുംജല ജീവികളുമായി ഒന്നിച്ചു നീന്താനുമുള്ള അവസരമാണ് സ്കൂബ ഡൈവിംഗ് നമുക്ക് നല്‍കുക. ഇത് ഛെയ്യുമ്പോള് ശ്വസന സഹായികളുമായി കടലിന്റെ അടി തട്ടില് വരെ നീന്തി ചെന്ന് കടലിന്റെ സൗന്ദര്യം ആസ്വദിക്കുന്നത് ജീവിതത്തില് ഒരിക്കലും മറക്കാന് കഴിയാത്ത ഓര്‍മ്മകള് സമ്മാനിക്കുന്നു. ലക്ഷദ്വീപ്, ആന്‍ഡമാന് ദ്വീപുകള് തുടങ്ങിയ സ്ഥലങ്ങള് ആണ് സ്കൂബ ഡൈവിംഗ് പ്രമുഖമായും ഉള്ളത്.\nAndaman Islands, Andaman and Nicobar\nആകാശത്തില് പറന്നു കൊണ്ട് ഭൂമിയിലെ ചിത്രങ്ങള് മനസ്സില് പകര്‍ത്താനുള്ള അവസരമാണ് പാരാഗ്ലൈഡിംഗില് കൂടി മനുഷ്യര്‍ക്ക് കിട്ടുന്നത്. ലഡാക്കിലും ഹിമാചലിലും മാത്രം സജീവമായിരുന്ന പാരാഗ്ലൈഡിംഗ് ഇപ്പോള് വര്‍ക്കലയിലും ചുവട് ഉറപ്പിക്കുന്നുണ്ട്.\nപിന്നെ പരമ്പരാഗതമായ ട്രെക്കിങ്ങും ജല വിനോദ സഞ്ചാരവും ഇന്ത്യക്ക് അകത്തും പുറത്തുമുള്ള വിനോദ സഞ്ചാരികള്‍ക്ക് ഏറെ ഇഷ്ട്ടമാണ്.\n4. വാട്ടര് സ്പോര്‍ട്സ്\nLakshadweep Islands, Arabian Sea\nPrevious articleഎന്തൊക്കെ കഴിക്കരുതെന്നല്ല, എന്ത് കഴിക്കണം എന്ന് പറഞ്ഞുതുടങ്ങൂ\nNext articleകാര് മോഡിഫിക്കേഷനില് ഇദ്ദേഹത്തെ വെല്ലാന് ആരുമില്ല…!!


അമ്പലപ്പുഴ തിരുവാഭരണ കവര്‍ച്ച; അറസ്റ്റില് ദുരൂഹത; കര്‍മസമിതി ഹൈക്കോടതിയെ സമീപിക്കും :: Janmabhumi Daily\nഅമ്പലപ്പുഴ തിരുവാഭരണ കവര്‍ച്ച; അറസ്റ്റില് ദുരൂഹത; കര്‍മസമിതി ഹൈക്കോടതിയെ സമീപിക്കും\nFriday 13 July 2018 1:06 am IST\nയഥാര്‍ഥ പ്രതികളെ രക്ഷിക്കാന് സാഹചര്യമൊരുക്കുകയാണ് അന്വേഷണ സംഘമെന്നും, അറസ്റ്റിലായ വിശ്വനാഥനെ അടിയന്തരമായി നുണ പരിശോധനയ്ക്ക് വിധേയനാക്കണമെന്നും കര്‍മസമിതി ഹൈക്കോടതിയില് ആവശ്യപ്പെടും. ക്ഷേത്രത്തിലെ ഏതാനും ജീവനക്കാര് മാത്രം കൈകാര്യം ചെയ്യുന്ന തിരുവാഭരണം കുപ്പത്തൊട്ടിയില് എത്തിയതിനെക്കുറിച്ച് അന്വേഷിക്കാന് പോലീസ് തയാറായിട്ടില്ല.\nഅമ്പലപ്പുഴ: അമ്പലപ്പുഴ ശ്രീകൃഷ്ണസ്വാമി ക്ഷേത്രത്തിലെ തിരുവാഭരണത്തിലെ അമൂല്യമായ പതക്കം മോഷണം പോയ കേസില് പോലീസ് ഒത്തുകളിച്ചതായി കര്‍മസമിതി. ഇതിനെതിരെ വീണ്ടും ഹൈക്കോടതിയെ സമീപിക്കുമെന്ന് ഭാരവാഹികള് അറിയിച്ചു.\nതിരുവാഭരണ മോഷണക്കേസില് കഴിഞ്ഞ ദിവസം ടെമ്പിള് ആന്റിതെഫ്റ്റ് സ്‌ക്വാഡ് അറസ്റ്റു ചെയ്തയാള് യഥാര്‍ഥ പ്രതിയല്ലെന്നു കാണിച്ചാണ് കര്‍മസമിതി വീണ്ടും ഹൈക്കോടതിയെ സമീപിക്കാനൊരുങ്ങുന്നത്. ഇടുക്കി പീരുമേട് ഉപ്പുതറ സ്വദേശി വിശ്വനാഥനെ (57) യാണ് അന്വേഷണസംഘം അറസ്റ്റു ചെയ്തത്.\nതനിക്ക് ലഭിച്ച പതക്കം നടപ്പന്തലില് കട നടത്തുന്ന സ്വര്‍ണപ്പണിക്കാരന് നല്‍കിയെന്നാണ് വിശ്വനാഥന് പോലീസിനോട് പറഞ്ഞത്. എന്നാല് ടെമ്പിള് സ്‌ക്വാഡ് സ്വര്‍ണപ്പണിക്കാരനില് നിന്ന് നാല് ഗ്രാം സ്വര്‍ണം കണ്ടെടുത്ത ശേഷം കേസില് നിന്നും ഒഴിവാക്കിയത് സംശയാസ്പദമാണ്.\nഏതാനും മാസം മുന്‍പ് കര്‍മസമിതി ഹൈക്കോടതിയില് നല്‍കിയ ഹര്‍ജിയെ തുടര്‍ന്നാണ് അന്വേഷണ ചുമതല ക്രൈംബ്രാഞ്ചില് നിന്നും ടെമ്പിള് ആന്റി തെഫ്റ്റ് സ്‌ക്വാഡിന് കൈമാറിയത്. കര്‍മസമിതി യോഗത്തില് ചെയര്‍മാന് ശങ്കരന്‍നായര് അധ്യക്ഷനായി. അനില് പാഞ്ചജന്യം, എം. സോമന് പിള്ള, വി. ദില്‍ജിത്, കരുമാടി സുരേന്ദ്രന്, എസ്.കെ. മൂര്‍ത്തി, ഡി. സുഭാഷ്, മനോജ് എന്നിവര് സംസാരിച്ചു.\nഅങ്കണവാടി ജീവനക്കാര് ഹൈക്കോടതിയെ സമീപിക്കും\nമോക്കയ്ക്കെതിരെ ശ്രീശാന്ത് ഹൈക്കോടതിയെ സമീപിക്കും\nതിരുവാഭരണ കവര്‍ച്ച: അന്വേഷണം പ്രഹസനമാകുന്നു\nതിരുവാഭരണ കവര്‍ച്ച; അന്വേഷണം അട്ടിമറിക്കപ്പെടുന്നു\nഖാസിയുടെ ദുരൂഹ മരണം: സമരസമിതി ഹൈക്കോടതിയെ സമീപിക്കും


സാന്ത്വനമേകാം മ്യൂസിക് തെറാപ്പിയിലൂടെ - NowNext\nസാന്ത്വനമേകാം മ്യൂസിക് തെറാപ്പിയിലൂടെ\nനിങ്ങള്‍ക്ക് സംഗീതം ഇഷ്ടമാണോ? സൈക്കോളജിസ്റ്റ് ആകാൻ താല്‍പര്യം ഉണ്ടോ? എങ്കില് നിങ്ങള്‍ക്കു മുന്നിലിതാ മ്യൂസിക് തെറാപ്പിയുടെ അനന്ത സാധ്യതകള്. സംഗീതത്തിലൂടെ മാനസികാരോഗ്യം മെച്ചപ്പെടുത്തുകയെന്നതാണ് മ്യൂസിക് തെറാപ്പിയുടെ ലക്ഷ്യം.\nമനഃശാസ്ത്രത്തോടൊപ്പം സംഗീതത്തിലെ അറിവും രോഗശാന്തിക്കായി ഉപയോഗിക്കുകയാണ് മ്യൂസിക് തെറാപ്പിയില് ചെയ്യുന്നത്. മാനസിക പിരിമുറുക്കം, ഭയം, ചിത്തഭ്രമം തുടങ്ങി കുട്ടികളിലെ ഏകാഗ്രതയില്ലായ്മ വരെ മ്യൂസിക് തെറാപ്പിയിലൂടെ പരിഹരിക്കാം. സംഗീതത്തോടൊപ്പം മറ്റ് കലാരൂപങ്ങളും ചികിത്സക്കായി ഉപയോഗിക്കുന്നു.\nസാങ്കേതിക വിദ്യയുടെ വേഗമാര്‍ന്ന ലോകത്തില് മിക്കവരും പല തരത്തിലുള്ള മാനസിക സമ്മര്‍ദ്ദത്തിലൂടെ കടന്നുപോകുന്നു എന്നുള്ളതും മ്യൂസിക് തെറാപ്പി അവയ്‌ക്കെതിരെയുള്ള ഫലപ്രദമായ മരുന്നാണ് എന്നുള്ളതും ഈ വൈദ്യശാസ്ത്ര ശാഖയുടെ പ്രാധാന്യം വര്‍ധിപ്പിക്കുന്നു.\nഈ തൊഴില്‍മെഖലയിലേക്ക് ഒട്ടേറെപ്പേരാണ് ഓരോ വര്‍ഷവും ആകര്‍ഷിക്കപ്പെടുന്നത്. മ്യൂസിക് തെറാപ്പിക്ക് ബിരുദ കോഴ്സുകള് ഉണ്ടെങ്കിലും ഇന്ത്യയില് ഡിപ്ലോമ കോഴ്സുകളാണ് നിലവില് ഉള്ളത്. സംഗീതത്തില് അഭിരുചിയും ഏതെങ്കിലും വിഷയത്തില് ബിരുദവും ഉള്ളവര്‍ക്ക് മ്യൂസിക് തെറാപ്പി കോഴ്സിന് അപേക്ഷിക്കാം. ഇന്ത്യയില് കോഴ്സ് നടത്തുന്ന സ്ഥാപനങ്ങള് ഇനിപ്പറയുന്നവയാണ്:\nഇന്ത്യന് അസ്സോസിയേഷന് ഓഫ് മ്യൂസിക് തെറാപ്പി, ഡല്‍ഹി\nചെന്നൈ സ്കൂള് ഓഫ് മ്യൂസിക് തെറാപ്പി,ചെന്നൈ\nഎം ഇ റ്റി ഇന്‍സ്റ്റിറ്റ്യൂട്ട് ഓഫ് അള്‍ട്ടര്‍നേറ്റീവ് കരിയര് , മുംബൈ\nനാദാ സെന്‍റര് ഫോര് മ്യൂസിക് തെറാപ്പി . ന്യൂ ഡല്‍ഹി\nഇന്ത്യന് ഇന്‍സ്റ്റിറ്റ്യൂട്ട് ഓഫ് മെഡിക്കല് മ്യൂസിക്കല് തെറാപ്പി (അപ്പോളോ ഹോസ്പിറ്റല്), ചെന്നൈ\nശ്രീ ബാലാജി വിദ്യാപീഠം, പുതുച്ചേരി\nCAT 2021: ക്യാറ്റ് പരീക്ഷാ തീയതി പ്രഖ്യാപിച്ചു; രജിസ്‌ട്രേഷന് ഓഗസ്റ്റ്4മുതല്\nകേരള അഡ്മിനിസ്ട്രേറ്റീവ് സർവീസ്: അറിയേണ്ടതെല്ലാം\nഗവ: വൃദ്ധസദനത്തിലേക്ക് മള്‍ട്ടി ടാസ്‌ക് കെയര് പ്രൊവൈഡര്\nOpenings at Green Orchid


വര്‍ക്കേഴ്സ് ഫോറം: ചിലിയിലുദിക്കുന്നു പെണ്‍താരകങ്ങള്\n"വിദ്യാഭ്യാസം പണത്തിനും കച്ചവടത്തിനുമുള്ളതല്ല; സമൂഹത്തിന്റെ സര്‍വതോമുഖമായ നന്മക്കാണ്".... ചിലിയിലെ സ്കൂള് വിദ്യാര്‍ഥിനികള് ആരംഭിച്ച സമരം ലോകശ്രദ്ധ നേടിക്കഴിഞ്ഞു\nസാന്റിയാഗോ: ജീവിക്കാനുള്ള അവകാശങ്ങള്‍ക്കായി എണ്ണമറ്റ പോരാട്ടങ്ങള്‍ക്ക് സാക്ഷ്യം വഹിച്ച ചിലിയില് നിന്ന് പുതിയൊരു സമരവാര്‍ത്ത. പൊതുവിദ്യാഭ്യാസം സാര്‍വത്രികമാക്കണമെന്നാവശ്യപ്പെട്ട് ഒരു പെണ്‍പള്ളിക്കൂടത്തില് നിന്നാരംഭിച്ച സമരം ലോകശ്രദ്ധയാകര്‍ഷിച്ച പ്രക്ഷോഭരൂപം കൈവരിച്ചിരിക്കുന്നു. "ചിലിയന് വിന്റര്" എന്നറിയപ്പെട്ട പ്രക്ഷോഭത്തെ പൊലീസ് അടിച്ചമര്‍ത്താനാണ് ശ്രമിച്ചത്.\nചിലിയിലെ പ്രശസ്ത പള്ളിക്കൂടമായ കര്‍മീല കര്‍വാജല് പ്രൈമറി ആന്‍ഡ് ഹയര്‍സെക്കന്ററി സ്കൂള് ഇന്ന് വിദ്യാര്‍ഥിനികളുടെ നിയന്ത്രണത്തിലാണ്. സ്കൂളിന്റെ നിയന്ത്രണം അഞ്ച് മാസമായിട്ടും പോലീസിന് തിരിച്ചു പിടിക്കാനായിട്ടില്ല. ഇരുപതു വര്‍ഷത്തെ ഇടതുപക്ഷ ഭരണത്തിനുശേഷം അധികാരത്തിലേറിയ കോടീശ്വരനായ സെബാസ്റ്റ്യന് പിനോറെ നടപ്പാക്കിയ വിദ്യാഭ്യാസ നയങ്ങള്‍ക്കെതിരെയാണ് സമരം. ഈ സമരത്തിന്റെ നായിക കാമില എന്ന വിദ്യാര്‍ഥിനിയാണ്. ചിലി സര്‍വകലാശാലാ വിദ്യാര്‍ഥി യൂണിയന് ചെയര്‍പേഴ്സണാണ് കാമില. സമാധാനപരമായ സമരത്തിനു നേരെ പൊലീസ് എറിഞ്ഞ ടിയര്‍ഗ്യാസ് ഷെല്ലുകള് ഉപയോഗിച്ച് സമാധാനത്തിന്റെ ചിഹ്നം ഉണ്ടാക്കുകയാണ് ഈ യുവവിപ്ലവകാരികള് . ട്രേഡ് യൂണിയനുകളും ഇവര്‍ക്കൊപ്പം ചേര്‍ന്നതോടെ രണ്ട് ദിവസം ചിലി പൂര്‍ണമായും സ്തംഭിച്ചു. കാമിലയും മറ്റു നേതാക്കളുമായും പിനോറെ നേരിട്ട് ചര്‍ച്ചനടത്തി. 20,000 കോടി രൂപ വിദ്യാഭ്യാസ പദ്ധതികള്‍ക്കായി അനുവദിച്ചു. ഭരണഘടനാ പരിഷ്കാരത്തില്‍ത്തന്നെ ഉറച്ചുനില്‍ക്കുകയാണ് കാമിലയും കൂട്ടരും.\nവിദ്യാഭ്യാസരംഗത്തെ സമൂല പരിവര്‍ത്തനം ആവശ്യപ്പെട്ടുള്ള പ്രക്ഷോഭമാണ് ഇവര് നടത്തിവരുന്നത്. വിദ്യാഭ്യാസ ബില് പിന്‍വലിക്കണമെന്നതാണ് ഇവരുടെ ഒന്നാമത്തെ ആവശ്യം. വിദ്യാഭ്യാസ കച്ചവട സ്ഥാപനങ്ങള് നിര്‍ത്തലാക്കുക, വിദ്യാഭ്യാസച്ചെലവ് കുറയ്ക്കുക, ദരിദ്രരും സമ്പന്നരുമെന്ന പ്രവണത വിദ്യാഭ്യാസരംഗത്തുനിന്ന് മാറ്റുക എന്നിവയാണ് ഇവര് ഉന്നയിക്കുന്ന മറ്റ് ആവശ്യങ്ങള് . ടൈല്‍സ് വിരിച്ച ക്ലാസ്റൂം തറയില് അവരൊന്നിച്ചന്തിയുറങ്ങുന്നു, പരസ്പരം സിഗററ്റുകള് കൈമാറിവലിക്കുന്നു, എതു നിമിഷവും പാഞ്ഞെത്താവുന്ന പൊലീസിന്റെ നീക്കങ്ങള്‍ക്ക് ചിലര് കാതോര്‍ത്ത്് ഉറങ്ങാതിരിക്കുന്നു. ചരിത്രത്തില് കേട്ടുകേള്‍വിയില്ലാത്ത സമരരീതിയുമാണ് വിദ്യാര്‍ഥിനികള് പോരാട്ടവീഥിയിലിറങ്ങിയത്. പൊലീസ് വിദ്യാലയത്തിലേക്ക് അടുക്കുംതോറും ഫെയ്സ് ബുക്കിലൂടെ കൈമാറുന്ന സന്ദേശത്തിലൂടെ മറ്റു സ്കൂളുകളിലെ കുട്ടികളും അയല്‍സമൂഹവും പ്രതിരോധത്തിനായി അണിനിരക്കുന്നു. സ്കൂളിലെ താഴത്തെ നിലയിലാണ് വിദ്യാര്‍ഥിനികള് കിടന്നുറങ്ങുന്നത്. പുറംലോകത്തെ അറിയാനായി അവരൊരുമിച്ച് ടിവി കാണുന്നു.\nഭൂരിപക്ഷം പിന്തുണയുറപ്പായതോടെയാണ് പുതിയ സമരരീതി. പഠനദിനങ്ങളില് താല്‍ക്കാലിക അധ്യാപകര് സാമ്പത്തിക ശാസ്ത്രവും ജ്യോതിശാസ്ത്രവും യോഗയും വ്യായാമവും പഠിപ്പിക്കുന്നു. രാത്രികളിലും വാരാന്ത്യത്തിലും റോക്ക് ബാന്റുകളുടെ സംഗീതം ബാസ്ക്കറ്റ് ബോള് കോര്‍ട്ടില് നടത്തി കാണാനെത്തുന്നവരില് നിന്ന് ചെറിയതുക സ്വീകരിക്കുന്നു. ഇവര്‍ക്കായി അയല്‍ക്കാര് ഭക്ഷണം പാചകം ചെയ്ത് നല്‍കുന്നു. ആവശ്യത്തിന് ശേഷം മറ്റു സ്കൂളുകളിലെ ദരിദ്ര വിദ്യാര്‍ഥികള്‍ക്കായി ഭക്ഷണം നല്‍കുന്നു. പത്തുതവണയാണ് പൊലീസ് സ്കൂള് തിരികെ പിടിക്കാനായി ശ്രമിച്ചത്. കഴിഞ്ഞില്ല. ചുമതലകളെല്ലാം വിഭജിച്ചു നല്‍കിയിരിക്കുന്നു. സ്കൂള് പ്രസിഡന്റിനെയും വക്താവിനെയും തിരഞ്ഞെടുപ്പിലൂടെ കണ്ടെത്തി. ലൈംഗികതയും ലഹരിയും പെണ്‍പള്ളിക്കൂടത്തില് നിരോധിച്ചു. അറുപതുകളില് ഉന്നതവിദ്യാഭ്യാസം സൗജന്യമായിരുന്ന ചിലിയില് ഇന്ന് ഫീസ് ഏറ്റവും കുറഞ്ഞ വാര്‍ഷികവേതനത്തിന്റെ മൂന്നിരട്ടിയാണ്.\nവിദ്യാഭ്യാസവായ്പകളിലെ പലിശ നിരക്ക് 7% ആണ്. നിലവില് ചിലിയിലെ വിദ്യാഭ്യാസ സ്ഥാപനങ്ങള് മികച്ച ലാഭം നല്‍കുന്ന വ്യവസായമായാണ് പരിഗണിക്കുന്നത്. അഞ്ചു മാസങ്ങളിലെ ചിലിയന് വിദ്യാഭ്യാസം നഷ്ടമായതായി രാഷ്ട്രീയക്കാര് വിലപിക്കുമ്പോള് ഇക്കാലയളവിലാണ് തങ്ങളേറെ പഠിച്ചതെന്ന് വിദ്യാര്‍ഥികള് പറയുന്നു. മേയില് പൊതുമേഖലയിലെ സ്കൂള് കൈമാറാന് ശ്രമിച്ചപ്പോഴാണ് പ്രക്ഷോഭം തുടങ്ങിയത്. ചിലിയുടെ ഇടതുപക്ഷത്തിന് ഒരു പുതിയ നേതാവിനെയാണ് ലഭിച്ചിരിക്കുന്നത്. മികച്ച പ്രസംഗകയായ കാമിലക്ക് ബ്രസീലില് നടക്കുന്ന വിദ്യാഭ്യാസ പ്രക്ഷോഭത്തെ അഭിസംബോധനചെയ്യാന് ക്ഷണം ലഭിച്ചിട്ടുണ്ട്. രാജ്യാന്തര പ്രശസ്തിയാര്‍ജിച്ച ഈ പെണ്‍കുട്ടി പിനോഷേയുടെ സ്വേഛാധിപത്യത്തിനെതിരായ സമരങ്ങളില് അണിനിരന്ന ചിലിയന് കമ്യൂണിസ്റ്റ് ദമ്പതികളായ റെയ്നോള്‍ഡോ വലേജോയുടെയും മരിയേല ഡൗളിങ്ങിന്റെയും മകളാണ്.\nLabels: രാഷ്ട്രീയം, വിദ്യാഭ്യാസം, സ്ത്രീ\nജീവിക്കാനുള്ള അവകാശങ്ങള്‍ക്കായി എണ്ണമറ്റ പോരാട്ടങ്ങള്‍ക്ക് സാക്ഷ്യം വഹിച്ച ചിലിയില് നിന്ന് പുതിയൊരു സമരവാര്‍ത്ത. പൊതുവിദ്യാഭ്യാസം സാര്‍വത്രികമാക്കണമെന്നാവശ്യപ്പെട്ട് ഒരു പെണ്‍പള്ളിക്കൂടത്തില് നിന്നാരംഭിച്ച സമരം ലോകശ്രദ്ധയാകര്‍ഷിച്ച പ്രക്ഷോഭരൂപം കൈവരിച്ചിരിക്കുന്നു. "ചിലിയന് വിന്റര്" എന്നറിയപ്പെട്ട പ്രക്ഷോഭത്തെ പൊലീസ് അടിച്ചമര്‍ത്താനാണ് ശ്രമിച്ചത്.


പുലമണിലെ വെള്ളക്കെട്ട്; വ്യാപാരികൾ കെഎസ്ടിപി ഓഫീസ് ഉപരോധിച്ചു : Deepika.com Nattu Visesham\nകൊട്ടാരക്കര: മഴ പെയ്യുമ്പോൾ കൊട്ടാരക്കര പുലമൺ കവല വെള്ളക്കെട്ടായി മാറുന്നത് കെഎസ്ടിപിയുടെ അശാസ്ത്രീയ റോഡ് നിർമാണം മൂലമാണെന്നാരോപിച്ച് വ്യാപാരി വ്യവസായി ഏകോപന സമിതിയുടെ നേതൃത്വത്തിൽ കെഎസ്ടിപി ഓഫീസ് ഉപരോധിച്ചു.\nസമരത്തെ തുടർന്ന് പ്രശ്നങ്ങൾ അടിയന്തിരമായിപരിഹരിക്കാമെന്ന് കെഎസ്ടിപി അധികൃതർ ഉറപ്പു നൽകി.\nനവീകരണ പ്രവർത്തനം ഇനിയും അവസാനിച്ചിട്ടില്ലാത്ത എംസി റോഡിൽ മഴ പെയ്താൽ വെള്ളക്കെട്ടുണ്ടാകുന്നത് പതിവാണ്. കഴിഞ്ഞ ദിവസം പെയ്ത മഴയിൽ വെള്ളക്കെട്ടു മൂലം പുലമൺ കവലയിൽ ഗതാഗതം തടസപ്പെട്ടിരുന്നു. നിരവധി കടകളിൽ വെള്ളം കയറുകയും വ്യാപാര സാധനങ്ങൾ നശിക്കുകയും ചെയ്തു. ലക്ഷങ്ങളുടെ നഷ്ടമാണ് പല വ്യാപാരികൾക്കു മുണ്ടായത്.\nറോഡുനിർമ്മാണത്തിലെയും ഓട നിർമ്മാണത്തിലെയും അപാകതകളാണ് പുലമണിലെപ്പോലെ പ്രധാന കവല വെള്ളക്കെട്ടായി മാറാൻ കാരണമെന്ന് വ്യാപാരികൾ ആരോപിക്കുന്നു. പ്രധാന ഓടകളിലേക്ക് വെള്ളമൊഴുകിയെത്താൻ സ്ഥാപിച്ചിട്ടുള്ള പൈപ്പുകൾ ഇടുങ്ങിയതും വ്യാസം കുറഞ്ഞതുമാണ്. പ്രധാന ഓടകൾ മാലിന്യം നിറഞ്ഞ് അടഞ്ഞുകിടക്കുകയുമാണ്. ഇതെല്ലാം കാരണം ജലമൊഴുക്കു തടസപ്പെട്ടുകിടക്കുകയാണ്. ഈ പ്രശ്നങ്ങൾ പരിഹരിക്കാൻ കെഎസ്ടിപി തയാറാകാത്തതാണ് വ്യാപാരികളുടെ പ്രതിഷേധത്തിനു കാരണം.\nകൊട്ടാരക്കര സിഐ ബിനുകുമാർ നടത്തിയ ചർച്ചയിലാണ് സമരം അവസാനിപ്പിച്ചത്. തുടർന്ന് അധികൃതർ പുലമണിൽ പരിശോധന നടത്തി. പ്രതിഷേധ സമരത്തിന് വ്യാപാരി നേതാക്കളായ ഷാഹുദ്ദീൻ, സി.എസ്.മോഹൻദാസ്, വൈ. സാമുവൽ കുട്ടി., ബാബുരാജ്, അലക്സാണ്ടർ, റെജി തുടങ്ങിയവർ നേതൃത്വം നൽകി.


Malayalam news || വേങ്ങര ഉപതിരഞ്ഞെടുപ്പില് മികച്ച പോളിങ്\nവേങ്ങര ഉപതിരഞ്ഞെടുപ്പില് മികച്ച പോളിങ്\nമലപ്പുറം വേങ്ങര ഉപതിരഞ്ഞെടുപ്പില് വോട്ടെടുപ്പ് തുടങ്ങി. രാവിലെ 11വരെ 31.9 ശതമാനമാണ് പോളിങ്. മണ്ഡലത്തിലെ എല്ലാ പഞ്ചായത്തിലും മികച്ച പോളിങ്ങാണ് റിപ്പോര്‍ട്ട് ചെയ്‌തിരിക്കുന്നത്. വൈകിട്ട് ആറുവരെ വോട്ടു ചെയ്യുന്നതിന് അവസരമുണ്ട്. 165 പോളിങ് ബൂത്തുകളാണ് ആകെയുള്ളത്. ആര്‍ക്കാണ് വോട്ട് ചെയ്യുന്നതെന്നു വോട്ടര്‍മാര്‍ക്കു കാണാന് സൗകര്യമൊരുക്കുന്ന വിവി പാറ്റ് സംവിധാനം എല്ലാ ബൂത്തുകളിലും ഒരുക്കിയിട്ടുണ്ട്. എല്‍ഡിഎഫ് സ്ഥാനാര്‍ഥി പി.പി.ബഷീര് രാവിലെ തന്നെ കുടുംബവുമായി എത്തി വോട്ടു ചെയ്‌തു. കെ.എന്.എ ഖാദര് (യുഡിഎഫ്), കെ.ജനചന്ദ്രന് (എന്‍ഡിഎ) എന്നിവരും രണ്ടു സ്വതന്ത്രരും ഉള്‍പ്പെടെ ആറുസ്ഥാനാര്‍ഥികളാണ് മത്സരരംഗത്തുള്ളത്. മുംസ്ലീംലീഗ് എംഎല്‍എ ആയിരുന്ന പി.കെ.കുഞ്ഞാലിക്കുട്ടി ലോകസഭാംഗമായി രാജിവച്ചതിനെ തുടര്‍ന്നാണ് ഉപതിരഞ്ഞെടുപ്പ് വേണ്ടിവന്നത്. 87750 പുരുഷന്മാരും 82259 സ്‌ത്രീകളും ഉള്‍പ്പെടെ 1,70, 009 വോട്ടര്‍മാരാണ് വേങ്ങരയുടെ വിധിയെഴുതുന്നത്. ആറുമാസം മുമ്പ് നടന്ന ലോക്‌സഭാ ഉപതിരഞ്ഞെടുപ്പില് മണ്ഡലത്തിലെ വോട്ടിങ് ശതമാനം 67.70 ശതമാനവും കഴിഞ്ഞ നിയമസഭാ തിരഞ്ഞെടുപ്പില് 70.77 ശതമാനവുമായിരുന്നു. വോട്ടെണ്ണല് ഞായറാഴ്‌ച നടക്കും.


ias officer accident at thiruvananthapuram: 'ആൾക്കൂട്ടത്തിന്‍റെ ആക്രോശത്തിനു തുള്ളാൻ സൗകര്യമില്ല', നയം വ്യക്തമാക്കി ഹരീഷ് വാസുദേവന് - kerala journalist km basheer dies in accident, harish vasudevan explains the viral post | Samayam Malayalam\nkerala journalist km basheer dies in accident, harish vasudevan explains the viral post\n'ആൾക്കൂട്ടത്തിന്‍റെ ആക്രോശത്തിനു തുള്ളാൻ സൗകര്യമില്ല', നയം വ്യക്തമാക്കി ഹരീഷ് വാസുദേവന്\nSamayam Malayalam | Updated: 06 Aug 2019, 12:53:00 PM\nമദ്യപിച്ച് വണ്ടിയോടിക്കവേ ശ്രീരാം വെങ്കട്ടരാമന് ഐ എ എസിന്‍റെ കാറിടിച്ച് മാധ്യമപ്രവര്‍ത്തകന് കെ എം ബഷീര് കൊല്ലപ്പെട്ട വിഷയവുമായി ബന്ധപ്പെട്ട് പ്രമുഖ അഭിഭാഷകന് ഹരീഷ് വാസുദേവന് ശ്രീദേവി ഇട്ട ഫേസ്ബുക്ക് പോസ്റ്റ് ഏറെ ചര്‍ച്ചാവിഷയമായിരുന്നു. അദ്ദേഹം ശ്രീരാമിനെ അനുകൂലിക്കുകയാണെന്ന് പറഞ്ഞ് നിരവധി ആളുകള് മുന്നോട്ടു വന്നു. ഇക്കാര്യത്തെ കുറിച്ച് വിശദീകരിച്ച് ഹരീഷ് ഇട്ട പോസ്റ്റ് വൈറല് ആവുകയാണ് ഇപ്പോള്\n"കൊല്ലപ്പെട്ട ബഷീർ നന്മയുള്ള മനുഷ്യൻ ആയിരുന്നു എന്ന് എന്റെ എല്ലാ സുഹൃത്തുക്കളും ഒരുപോലെ പറയുന്നു. ശരിയാണ്. അതുകൊണ്ടാവണം പലരും ഈ കേസിലെ പ്രതിക്ക് പരമാവധി ശിക്ഷ കിട്ടണമെന്ന് വാദിക്കുന്നത്. പാവം ബഷീറിനോ പറക്കമുറ്റാത്ത ആ കുടുംബത്തിനോ നീതി കിട്ടാൻ വേണ്ടി മാത്രമാകരുത് ഈ കേസിൽ പ്രതിയെ ശിക്ഷിക്കുന്നത്. ജീവൻ നഷ്ടപ്പെട്ട ആൾക്ക് നീതി നൽകാൻ നമുക്ക് കഴിയില്ല. ആ നീതി എന്നെന്നേക്കുമായി ഇരയ്ക്കും കുടുംബത്തിനും സുഹൃത്തുക്കൾക്കും നഷ്ടമായിക്കഴിഞ്ഞു. എല്ലാം നഷ്ടപ്പെട്ട ആ കുടുംബത്തിന് കഴിയാവുന്ന എല്ലാ സഹായവും ചെയ്ത് നമുക്ക് സ്വയം അൽപ്പം സമാധാനിക്കാനേ കഴിയൂ.\nഓരോ ക്രൈമും സമൂഹത്തിനു നേരെയാണ്. ഞാൻ നോക്കുമ്പോൾ എനിക്ക് നേരെയാണ്. ആ അർത്ഥത്തിൽ ഏതൊരു പ്രതിക്കും അർഹമായ ശിക്ഷ കിട്ടേണ്ടത് സമൂഹത്തിലെ ഓരോരുത്തരുടെയും കൂടി നീതിയുടെ പ്രശ്നമാണ്. അതുകൊണ്ടാണ് എല്ലാ ക്രിമിനൽ കേസിലും സ്റ്റേറ്റ് വാദി ആകുന്നത്. കൊല്ലപ്പെട്ട ആളുടെ സ്വഭാവഗുണം അതിൽ വലുതായി പരിഗണിക്കേണ്ടതല്ല. ബോധമില്ലാതെ വണ്ടിയോടിച്ച ശ്രീറാം ഇടിച്ചു കൊന്നത്, പൊതുസമൂഹം വെറുക്കുന്ന ആളൂർ വക്കീലിനെ ആണെങ്കിൽപ്പോലും എന്നെ സംബന്ധിച്ച് ചെയ്ത കുറ്റത്തിന്റെ ഗ്രാവിറ്റി ഒട്ടും കുറയുന്നില്ല. അർഹമായ ശിക്ഷ കിട്ടണം. ഈ നിലപാട് ആദ്യം പറഞ്ഞതിൽ നിന്ന് ഞാൻ അണുവിട മാറിയിട്ടില്ല.\nവെറുപ്പിന്റെ ആൾരൂപമായ ഗോവിന്ദച്ചാമിയെ ആയിരുന്നു ശ്രീറാം ഇടിച്ചു കൊന്നതെങ്കിൽ ഈ ആർക്കുന്ന ആൾക്കൂട്ടത്തിൽ എത്രപേർ ഇതേ നിലപാട് എടുക്കും? നിങ്ങൾ സ്വയം ചോദിക്കൂ. ആൾക്കൂട്ടത്തിന്റെ ആക്രോശമോ മരിച്ചയാളുടെ നന്മയോ അല്ല. കുറ്റവാളിയ്ക്ക് കിട്ടുന്ന ശാരീരിക-മാനസിക ശിക്ഷ എന്നതിനപ്പുറം നാളെ എന്നെയോ നിങ്ങളെയോ മദ്യപിച്ചു വണ്ടിയിടിച്ച് ആരും കൊല്ലാതിരിക്കാനുള്ള, മദ്യപിച്ചാൽ സ്റ്റിയറിങ് തൊടാൻ ആളുകൾ പേടിക്കുന്ന സാമൂഹികപാഠം കൂടിയാവണം ഇതിനുള്ള ശിക്ഷ.\nഎങ്ങനെ നോക്കിയാലും, പ്രോസിക്യൂഷൻ ഈ കേസിൽ കാണിച്ച കുറ്റകരമായ വീഴ്ച, ഒത്തുകളി എല്ലാം എന്നെ ഭയപ്പെടുത്തുന്നു. പ്രതികൾ സാധാരണ രക്ഷപ്പെടാൻ സകല അടവും എടുത്ത് പ്രയോഗിക്കാറുണ്ട്. ഇതുപോലെ ചിലർ അധികാരം ദുർവിനിയോഗം ചെയ്യാൻ വരെ നോക്കും. ശ്രീറാം വെറുമൊരു പ്രതിയുടെ നിലവാരത്തിൽ ആണ് പെരുമാറിയത്. അതിനെ എതിർക്കുകയും തോല്പിക്കുകയും തുറന്നു കാട്ടുകയും ചെയ്യേണ്ടത് പോലീസിന്റെ പണിയാണ്. അതല്ല അവർ കാണിച്ചത്.\nനാളെ എന്നെയോ നിങ്ങളെയോ ഒരാൾ ഇതേപോലെ ബോധമില്ലാതെ വണ്ടിയിടിച്ച് അപകടപ്പെടുത്തിയാലും ഇതേ പോലീസ് ഇങ്ങനെയല്ലേ ചെയ്യുക എന്നത് ഈ സമൂഹത്തിൽ ജീവിക്കാൻ പേടി ഉണ്ടാക്കുന്നു !!! ശരിക്കും..\nIPC പറയുന്ന ഏറ്റവും കുറഞ്ഞ ശിക്ഷ ഇപ്പോഴും ഒരു രൂപയാണ്. ഇംഗ്ലീഷ് അറിയുന്നവർ വായിച്ചു നോക്കട്ടെ. ബാക്കിയെല്ലാം പിന്നീട് ധാർമ്മിക ബോധമുള്ള ജുഡീഷ്യറി വ്യാഖ്യാനിച്ചു നിർമ്മിച്ചതാണ്. വ്യാഖ്യാനം വരും പോകും. അത് പോരാ. ആൾ മരിച്ചാലും ഇല്ലെങ്കിലും, Drunk & drive നു പിടിച്ചാൽ കുറഞ്ഞ ശിക്ഷ കഠിനതടവ് ആവണം. ജഡ്ജിയുടെ discretion മാത്രം ആവരുത് ശിക്ഷയുടെ മാനദണ്ഡം. ഇതിനായി നിയമഭേദഗതി വേണം. നാം ആവശ്യപ്പെടണം. അതുവഴി, മദ്യപിച്ചു വാഹനമോടിക്കാൻ നാളെ തീരുമാനം എടുക്കുന്ന ക്രിമിനലുകളെ മുളയിലേ പിന്തിരിപ്പിക്കാൻ കഴിയണം. എങ്കിലേ വിശാല അർത്ഥത്തിൽ ബഷീറിനെപ്പോലെ അകാലത്തിൽ പൊലിഞ്ഞ നിരവധി ആത്മാക്കളോട് ജീവിച്ചിരിക്കുന്ന നമ്മൾ അൽപ്പമെങ്കിലും നീതി പുലർത്തി എന്നു പറയാനാകൂ. അല്ലെങ്കിൽ ഈ ആരവം, ഈ ആക്രോശം ഇവിടെ ഒടുങ്ങും.\nശ്രീറാമിന്റെ വക്കാലത്ത് എടുക്കണമായിരുന്നെങ്കിൽ നേരെ പോയി അത് ചെയ്യാൻ ഒരാളുടെയും സമ്മതവും എനിക്ക് വേണ്ട. പ്രതിയുടെ അവകാശവും വക്കീലിന്റെ നിയമപരമായ ഉത്തരവാദിത്തവും ആണ് ഡിഫൻസ്. തൊഴിലിന്റെ ധാർമ്മികതയും വ്യക്തിഗത ധാർമ്മികതയും എങ്ങനെ രണ്ടാവുന്നു എന്ന സങ്കീർണ്ണമായ സത്യം മനസിലാക്കാൻ ഞാൻ5വർഷം നിയമം പഠിക്കേണ്ടി വന്നു. ആക്രോശിക്കുന്ന ഈ പൊതുജനത്തിനു അത് ഈ ജന്മത്തിൽ മനസിലാകില്ല എന്ന് എനിക്ക് ഉറപ്പുണ്ട്.\nശ്രീറാമുമായി ഞാൻ ജീവിതത്തിൽ5തവണയിൽ കൂടുതൽ സംസാരിച്ചിട്ടില്ല. മൂന്നു തവണയിൽ കൂടുതൽ കണ്ടിട്ടില്ല. ബന്ധപ്പെട്ടിട്ടില്ല. ഒരെണ്ണം ഒഴികെ എല്ലാം ഔദ്യോഗിക ആവശ്യം. 2006 മുതൽ മൂന്നാർ വിഷയത്തിൽ ഞാൻ ഇടപെടുന്നു. സുരേഷ്കുമാറിനും, സനൽകുമാറിനും, നിവേദിതഹരനും ശ്രീറാമിനും ഒക്കെ പിന്തുണ കൊടുത്തത് അവരുടെ ജാതി നോക്കിയല്ല, അന്നന്നത്തെ നിലപാട് നോക്കിയാണ്. ളാഹ ഗോപാലനെയും എണ്ണമറ്റ ദളിത് ഭൂസമരങ്ങളെയും തള്ളിപ്പറയുന്നവർ പോലും ഇപ്പോൾ ഇതിലേക്ക് ജാതി വലിച്ചിഴയ്ക്കുന്നത് അപഹസ്യമാണ്. വ്യക്തികൾക്ക് അല്ല പിന്തുണ. നിലപാട് മാറുമ്പോൾ പിന്തുണയും മാറും. അതും ഇതും കൂട്ടികുഴയ്ക്കരുത്. ഈ വിഷയത്തിലെ എന്റെ നിലപാട് വ്യക്തമാക്കിയ ശേഷമാണ് മൂന്നാർ വിഷയം ഇതിലേക്ക് കെട്ടാൻ നോക്കിയ ആളുകൾക്ക് മറുപടി പറഞ്ഞത്.\nഅതുകൊണ്ട് എല്ലാ പോലീസ് സ്റ്റേഷനുകളിലും ബ്രീത്ത് അനലൈസർ ഉണ്ടാക്കാനും, പരിശോധനയിൽ പോലീസ് വീഴ്ച വരുത്തിയാൽ കേസിൽ കൂട്ടുപ്രതി ആക്കാനുമുള്ള വ്യവസ്ഥ കൊണ്ടുവരാൻ ശബ്ദം ഉയരണം.\n(NB: നേരത്തേ ഇട്ട പോസ്റ്റിൽ പ്രതിക്ക് വേണ്ടി ഒരു വരി ന്യായീകരണമില്ല. പോലീസിന്റെ കള്ളക്കളിയ്ക്കെതിരെ ആദ്യം നിലപാട് പരസ്യമാക്കിയത് ഇപ്പോഴും കാണാം. Past tense ൽ പറഞ്ഞത് പലരും present tense ലാണ് വായിച്ചത്. നിയമം എങ്ങനെ ഈ കുറ്റകൃത്യത്തെ കാണുന്നു എന്നു പറഞ്ഞത്, നിയമത്തിൽ 'മിനിമം ശിക്ഷ' പറയുന്നില്ല എന്നത് പലരും വായിച്ചത് പക്ഷെ 'ഈ കേസിൽ അത്രയേ കിട്ടാവൂ എന്ന് ഞാൻ പറഞ്ഞു' എന്ന അർത്ഥത്തിലാണ്. എഴുത്ത് മാത്രമാണ് എന്റെ, വ്യാഖ്യാനം വായനക്കാരന്റെ ആണ്. എങ്കിലും എന്റെ പിഴ. അതിൽ ന്യായീകരണം ഉണ്ടെന്നു തോന്നിയവരോട്, ബഷീറിന് വേണ്ടി വേദനിച്ചവരോട് പരസ്യമായ ക്ഷമയും പറഞ്ഞിട്ടുണ്ട്.\nഎന്നെ ചവിട്ടാൻ തക്കം പാർത്തിരുന്ന ചിലർക്ക് ആക്രോശം കൂടിയപ്പോൾ ആ പോസ്റ്റ് friends only view ആക്കി. എന്നോട് യോജിക്കാം, വിയോജിക്കാം. അതിന്റെ പേരിൽ എന്നെ ഫ്രോഡായി മുദ്രകുത്താനോ തെറി വിളിക്കാനോ വരുന്നവരേ തിരിച്ചറിഞ്ഞു അകറ്റി നിർത്തിയിട്ടുണ്ട്. എന്നെ അറിയാമെന്നു തെറ്റിദ്ധരിച്ച പലരെയും തിരിച്ചറിയാൻ ഇത് സഹായിച്ചു. ആ തെറ്റ് തിരുത്തി. കമന്റ് ബോക്‌സ് ഇനിമുതൽ എന്റെ സുഹൃത്തുക്കൾക്ക് മാത്രം. ആൾക്കൂട്ടത്തിന്റെ ആക്രോശത്തിനു തുള്ളാൻ തൽക്കാലം സൗകര്യമില്ല. )"\nചന്ദ്രയാന്2എടുത്ത ആദ്യ ഫോട്ടോകള് ഐഎസ്‍ആര്‍ഒ പുറത്തുവിട്ടു ആര്‍ട്ടിക്കിള് ഷോ\nഹരീഷ് വാസുദേവന് ശ്രീരാം വെങ്കിട്ടരാമന് കെ എം ബഷീര് kerala journalist km basheer kerala ias officer arrested ias officer accident at thiruvananthapuram bureau chief of siraj daily\nWeb Title : kerala journalist km basheer dies in accident, harish vasudevan explains the viral post


MALAYALAM EXPRESS: Online Malayalam News, മലയാളം വാർത്ത - 'സ്വയംഭോഗം' പോലൊന്നിനെ തലനാരിഴ കീറി അവലോകനം ചെയ്യുന്നതുകൊണ്ട് സ്ത്രീ പുരുഷനു തുല്യമാകുമെന്നു കരുതുന്നുണ്ടോ?; ബാലചന്ദ്ര മേനോന്\n‘സ്വയംഭോഗം’ പോലൊന്നിനെ തലനാരിഴ കീറി അവലോകനം ചെയ്യുന്നതുകൊണ്ട് സ്ത്രീ പുരുഷനു തുല്യമാകുമെന്നു കരുതുന്നുണ്ടോ?; ബാലചന്ദ്ര മേനോന്\nവനിതാ ദിനത്തോടനുബന്ധിച്ച് നടനും സംവിധായകനുമായ ബാലചന്ദ്ര മേനോന് ഫേസ്ബുക്കില് പോസ്റ്റ് ചെയ്ത കുറിപ്പ് വൈറൽ. തന്നെ ഞെട്ടിച്ചത് വനിതാ ദിന സ്‌പെഷ്യലായി ഒരു ദിനപത്രത്തില് വനിതകള് നടത്തിയ ചര്‍ച്ചയാണ്. പലരും ഗോപ്യമായി കൈകാര്യം ചെയ്യുന്ന സ്വയംഭോഗം പോലൊന്നിനെ തലനാരിഴ കീറി അവലോകനം ചെയ്യുന്നതുകൊണ്ട് സ്ത്രീ പുരുഷനു തുല്യമാകുമെന്നു കരുതുന്നുണ്ടോ എന്ന് അദ്ദേഹം ചോദിക്കുന്നു. ഫേസ്ബുക്ക് കുറിപ്പിലൂടെയാണ് ബാലചന്ദ്ര മേനോന്റെ വിമര്‍ശനം.\nഏവര്‍ക്കും സുഖമെന്ന് കരുതട്ടെ .\nനന്നായി വിശന്നാല് മാത്രമേ മൃഗങ്ങള് ഭക്ഷണത്തിനായി ഇരയെ കൊല്ലാറുള്ളു എന്ന് കേട്ടിട്ടുണ്ട് . അതായത്, ഏതു നേരവും ‘ചക്കാത്തിനാണെങ്കില് ‘ പ്രത്യേകിച്ചും , ഒരു മടിയുമില്ലാതെ ഭക്ഷിക്കുന്ന മഹാമനസ്‌കത മനുഷ്യന് മാത്രം സ്വന്തം …\nഎഴുത്തിന്റെ കാര്യത്തില് ഞാന് ഒരു മൃഗമാണെന്നു തോന്നുന്നു . എന്തെന്നാല് ‘അയ്യോ! ഇന്ന് ഒന്നും എഴുതിയില്ലല്ലോ’ എന്ന് ഞാന് ആലോചിക്കാറില്ല . എന്നെ കൊണ്ട് എഴുതിക്കുന്നതു ചുറ്റുവട്ടം ആണെന്ന് പറയാം. അതിനു പ്രേരണയായി ഒരു ‘വിമ്മിട്ടം’ ഉള്ളില് തോന്നും . കഴിഞ്ഞ കുറെ മണിക്കൂറുകളായി ആ ‘വിമ്മിട്ടം’ എന്നെ ബുദ്ധിമുട്ടിക്കുന്നു . അതുകൊണ്ടു കുറിക്കുകയാണ്…\n‘ഉണ്ടുകഴിഞ്ഞ നായര്‍ക്ക് ഒരു വിളി തോന്നി.’ എന്നോ ‘കടന്നല് കൂട്ടില് കല്ലെറിയേണ്ട എന്തേലും കാര്യമുണ്ടോ ‘ എന്നതെല്ലാം എന്റെ മനസ്സിലൂടെ കടന്നു പോയതിനെ അതിജീവിച്ചിട്ടാണ് ഈ കുറിപ്പ് . .\nതുടക്കത്തിലേ ഒന്ന് പറഞ്ഞോട്ടെ ….ഞാന് ഒരു സ്ത്രീ വിദ്വേഷിയല്ല എന്ന് മാത്രമല്ല ചിന്തകളിലും വാക്കുകളിലും ആഖ്യാനങ്ങളിലും സ്ത്രീത്വത്തെ ബഹുമാനിക്കുന്ന ആള് ആണെന്നുള്ളതിനു എന്റെ ഇന്നു വരെയുള്ള സിനിമകള് തന്നെ സാക്ഷ്യം. നാം ജീവിക്കുന്ന സമൂഹത്തിന്റെ ശീലുകള് കണ്ടാണ് നാം പെരുമാറുന്നത് അല്ലെങ്കില് പെരുമാറേണ്ടത് എന്ന് ഞാന് വിശ്വസിക്കുന്നു . എന്തെങ്കിലും കാട്ടിക്കൂട്ടിയിട്ടു ‘ ഇന്നലെ ചെയ്‌തോരബദ്ധം നാളത്തെ ആചാരമാകാം ‘എന്ന ഉദ്ധരണിയില് ആശ്വാസം കണ്ടെത്തരുത് . ഭരണഘടനയില് തന്നെ കീഴ് വഴക്കങ്ങള്‍ക്കു (CUSTOMS) അങ്ങേയറ്റത്തെ വില നാം കല്പിക്കാറുമുണ്ട് .നമുക്ക് നമ്മെ വെളിവാക്കാനുള്ള സ്വാതന്ത്ര്യം മൗലികാവകാശങ്ങള് അനുവദിക്കുന്നുമുണ്ട് .ഇത്രയും പരത്തിപറഞ്ഞതിന് ശേഷം കാര്യത്തിലേക്കു കടക്കാം …\nഇന്നലെ വനിതാദിനവുമായി ബന്ധപ്പെട്ടു മാധ്യമങ്ങള് പലരീതിയില് ബോധവല്‍ക്കരണം നടത്തുന്നുണ്ടായിരുന്നു. ലിംഗവ്യത്യാസം ഒരിക്കലും കാണിക്കരുത് എന്ന അടിസ്ഥാനതത്വമാണ് എല്ലാറ്റിനും ആധാരം. എന്നാല് LADIES FIRST , LADIES ONLY എന്നീ പ്രയോഗങ്ങള് സുലഭമായി ഇപ്പോഴും അത്യാവശ്യങ്ങള്‍ക്കു ഉപകാരപ്പെടുത്തുന്നുമുണ്ട്. എന്തിനധികം പറയുന്നു ..’.ഒരു സ്ത്രീയോട് അങ്ങിനെ പറയാമോ , പെരുമാറാമോ എന്ന് വേണ്ട ഒരു സ്ത്രീ നില്‍ക്കുമ്‌ബോള് അങ്ങിനെ ഒരു സംസാരമുണ്ടാകാമോ ‘ എന്ന് വരെ വാദിക്കുന്ന സദാചാരക്കാര്‍ക്കും ഇന്നും ഒരു ക്ഷാമവുമില്ല .\nഎന്നെ ഞെട്ടിച്ചത് വനിതാദിനം സ്‌പെഷ്യലായി ഒരു ദിനപത്രത്തില് വനിതകള് നടത്തിയ ഒരു ചര്‍ച്ചയാണ് …\nവിഷയം സ്ത്രീകള്‍ക്കിടയിലെ സ്വയം ഭോഗം അഥവാ MASTERBATION !\nഎന്താണ് ഇതിന്റെ ഉദ്ദേശം ? വനിതാ ദിനത്തില് ചര്‍ച്ച ചെയ്യാന് ഈ വിഷയം തന്നെ തെരഞ്ഞെടുത്തതുകൊണ്ട്, പലരും ഗോപ്യമായി കൈകാര്യം ചെയ്യുന്ന ഒന്നിനെ ഒരു കൂസലും കൂടാതെ മഹിളകള് പരസ്യമായി തലനാരിഴ കീറി അവലോകനം ചെയ്യുന്നതു കൊണ്ട് സ്ത്രീ പുരുഷനു തുല്യമാകുമെന്നു കരുതുന്നുണ്ടോ? ഇതിനേക്കാള് ഭംഗിയായി, നാം പുറത്തുപറയാന് ലജ്ജിക്കുന്ന, എന്നാല്, സ്വകാര്യതയില് ആവോളം ആസ്വദിക്കാന് പറ്റുന്ന കിടക്കറ വിവരങ്ങളുടെ ഓഡിയോ ക്ലിപ്പുകള് യുറ്റ്യൂബില് സുലഭമാണ്. ആ പ്രവണതയെ നാം എങ്ങിനെ ന്യായീകരിക്കും ?\nആര്‍ത്തവത്തില് തുടങ്ങിയാണ് ഈ അപഥസഞ്ചാരം. സ്വാമി അയ്യപ്പനെ ഒരു കാരണമാക്കി ആര്‍ത്തവം എന്ന നിരുപദ്രവമായ , ജന്തുശാസ്ത്രപരമായ ഒന്നിനെ രാഷ്ട്രീയവല്‍ക്കരിച്ചു ‘ആര്‍പ്പോ ആര്‍ത്തവം ‘ എന്ന ഒരു പ്രതിഭാസം വരെയാക്കി ! ആര്‍ത്തവം ഇന്നലെ ആരും കണ്ടുപിടിച്ചതല്ല .പണ്ടുകാലത്ത്. ‘പുറത്തുമാറി ‘ എന്നും ‘തീണ്ടാരിയാ ‘ എന്നുമൊക്കെ അടക്കിപറഞ്ഞിരുന്ന ഒന്നിന് ബുദ്ധിജീവികള്‍ക്കിടയില് ഇടം കിട്ടിയത് ഇടക്കാലഘട്ടത്തില് ഏതോ പുരോഗമനസാഹിത്യകാരന് (‘?) ’ആര്‍ത്തവരക്തത്തിന്റെ ചുവപ്പു നിറത്തെ അസ്തമയ സന്ധ്യയുമായി താരതമ്യം ചെയ്തപ്പോഴാണ്..ആര്‍ത്തവത്തെപ്പറ്റി സമൂഹത്തില് വനിതകള് അധരവ്യായാമം നടത്തിയാല് സ്ത്രീ ശാക്തീകരണം ഉറപ്പായും ഉണ്ടാകുമോ ?\nഎനിക്ക് തോന്നുന്നു …സ്ത്രീയെ വില്പനച്ചരക്കാക്കുന്നത് സ്ത്രീകള് തന്നെയാണ്. സ്ത്രീകള്‍ക്കു പരസ്യമായി സംവദിക്കാന് ആര്‍ത്തവവും സ്വയംഭോഗവും വിഷയങ്ങളായി കണ്ടെത്തുന്നവരുടെ കെണിയില് ‘ഭാരതസ്ത്രീകള് തന് ഭാവശുദ്ധി’ കൈമോശം വരരുത്. വനിതകളുടെ സജീവമായ ശ്രദ്ധ പതിയേണ്ട എന്തെന്തു വകകള് നമ്മുടെ സമൂഹത്തിലുണ്ട്? യൊവ്വനയുക്തയായ ഒരു വനിതയുടെ തുറന്ന മാറിടത്തില് ഒട്ടിച്ചേര്‍ന്നു പാലുകുടിക്കുന്ന ഒരു ദൃശ്യം കവര് ഫോട്ടോ ആയി കാണിച്ചു നാല് കാശ് ഉണ്ടാക്കാനുള്ള കച്ചവട ശ്രമത്തെ മുലയൂട്ടല് വാരത്തിന്റെ പെടലിക്ക് കെട്ടിവെക്കുന്ന അധമമായ ചിന്തയോട് യോജിക്കാന് കഴിയുന്നില്ല .\nഞാന് മനസ്സിലാക്കുന്നത് ഇവിടെ ചിലര് സ്ത്രീകളെ വെച്ച് രാഷ്ട്രീയം കളിക്കുകയാണ്. പുരുഷ സമത്വം എന്ന മോഹം കൊതിപ്പിച്ചു മാധ്യമങ്ങ്ങളും സംഘടനകളും ചുടു ചോറ് വാരിക്കുകയാണ്. ഈ അര്‍ത്ഥമില്ലാത്ത മാത്സര്യം ഒഴിവാക്കാനാണ് നാം അര്‍ത്ഥനാരീശ്വരസങ്കല്പം കണ്ടെത്തിയത്. ഞാന് അതിന്റെ ആരാധകനാണ്. ഏതൊരു പുരുഷന്റെയും വിജയത്തിന് പിന്നിലും ഒരു സ്ത്രീയുടെ നിഴല് ഉണ്ടാകും എന്ന് വെറുതെയല്ല പറയുന്നത് എന്ന് ഓര്‍ക്കുക .\nഎനിക്ക് പറയാനുള്ളത് ഇവിടെ നമുക്ക് ഇടയില് അതായത് ആണിനും പെണ്ണിനും ഇടയില് ഒരു പ്രശ്‌നവുമില്ല . അഥവാ ഉണ്ടായാല് തന്നെ നാം അത് ഒരു നോട്ടം കൊണ്ട് അല്ലെങ്കില് കള്ളച്ചിരി കൊണ്ട് പരിഹരിക്കും. ‘ ചേട്ടന് പണ്ടത്തെപ്പോലെ എന്നെ ഇഷ്ട്ടമല്ല ‘ എന്ന് പറഞ്ഞു കേള്‍ക്കുമ്‌ബോള് വഴക്കുണ്ടാക്കി ഫാമിലി കോര്‍ട്ടില് പോകണ്ട . കൂടുതല് സ്‌നേഹവും പരിചരണവും കൊടുത്താല് മാത്രം മതി. പുരുഷന് ചെയാവുന്ന എന്തും സ്ത്രീക്ക് പുഷ്പ്പം പോലെ ചെയ്യാന് പറ്റുമെന്ന് ഞാന് ശിരസ്സു കുനിച്ചു പറയുന്നു. ഒരുപക്ഷെ പെട്ടെന്നുണ്ടാകുന്ന ഒരു പ്രശ്‌നത്തെ നയത്തില് കൈകാര്യം ചെയ്യാനും പരിചയമില്ലാത്ത ഒരു വ്യക്തിയെ ശരിയായ രീതിയില് വിലയിരുത്താനും പുരുഷനേക്കാള് സാമര്‍ഥ്യം സ്ത്രീക്കാണെന്നാണ് എന്റെ അനുഭവം.\nയാദൃച്ഛികമാവാം വനിതാദിനത്തില് തന്നെ വനിതാ പൈലറ്റിനോട് ഒരു ടാക്‌സി ഡ്രൈവര് അപമര്യാദയായി പെരുമാറി എന്ന വാര്‍ത്തയും വായിച്ചുകണ്ടു. സ്ത്രീകള് മാത്രം മേധാവിത്വം വഹിക്കുന്ന ഒരു സിനിമയെപ്പറ്റിയും വായിച്ചു. പുരുഷ സാന്നിധ്യം വര്‍ജ്യമാണെന്നൊരു സന്ദേശം നല്‍കുന്നതില് എന്താണര്‍ത്ഥം ?\nഅനാരോഗ്യകരമായ ഈ പ്രവണത അഭിലഷണീയമല്ല എന്ന് തന്നെയാണ് എന്റെ അഭിപ്രായം . നാം സ്വയം നന്നാവുകയും പരസ്പ്പരം സ്‌നേഹിക്കാനും ബഹുമാനിക്കാനും പഠിക്കുക. (ഞാന് ഇത്രയും പറഞ്ഞതുകൊണ്ട് ലോകം നന്നായിക്കോളും എന്ന ധാരണയൊന്നും എനിക്കില്ല എന്ന് കൂടി സൂചിപ്പിച്ചുകൊള്ളട്ടെ.)\nപിന്നെ,പറയേണ്ടത് നിങ്ങളോടു പറഞ്ഞപ്പോള് ഒരു ആശ്വാസം. ഇപ്പോഴത്തെ മാധ്യമ വിചാരണക്ക് ഇങ്ങനെ വിധേയരാകാന് തുനിഞ്ഞാല് നാളെ ഏതാനും പൂര്‍ണ്ണ ഗര്‍ഭിണികള് ഒത്തിരുന്നു ഗര്‍ഭം ധരിക്കുന്ന വേളയിലെ മധുര സ്മൃതികള് പങ്കു വെച്ചെന്നിരിക്കും . അതിന്റെ copyright ഗര്ഭസ്ഥശിശുവിനാണെന്നു പോലും ഓര്‍ക്കണമെന്നില്ല .\nഅല്ലെങ്കിലും പെണ്ണായാല് ‘ഇച്ചിരി’ നാണം വേണം. കാവ്യഭാവന പറയുന്ന പോലേ ‘കാലുകൊണ്ട് നഖം ‘ വരയ്ക്കണം എന്നൊക്കെ പറയാന് ഞാന് ‘പോഴനൊ’ ന്നുമല്ല. എപ്പോഴും നാണിക്കണമെന്നുമില്ല . നാണം വരുമ്‌ബോള് അതിനെ തടയാതിരുന്നാല് മതി . നാണിച്ചാല് എന്റെ ‘മൂച്ചൊക്കെ’ പോകും എന്ന അബദ്ധധാരണ വേണ്ട .അല്ലെങ്കില് തന്നെ നാണമില്ലാത്ത പെണ്ണ് ഉണ്ടോ എന്ന് എനിക്ക് സംശയമാണ് .\nഅല്ലെങ്കില് കോടതി എന്തിനാ ഇപ്പോഴും ചില കേസുകള് IN CAMARA’ കേള്‍ക്കുന്നത് ?\nഎന്തിനാ വനിതാ ജഡ്ജി വേണമെന്ന് പറയുന്നത് ? ഞാന് സമാഹരിക്കുന്നു .\nനമ്മള് ആണും പെണ്ണും പരസ്പ്പരം സ്‌നേഹിച്ചും ബഹുമാനിച്ചും കഴിയും . അണ്ടിയാണോ മാങ്ങയാണോ മൂത്തത് എന്ന അന്വേഷണം ആര് വേണമെങ്കില് നടത്തട്ടെ ..That is their BUSINESS ..\nഫേസ് ബുക്ക് മിത്രങ്ങള്‍ക്കു എനിക്ക് തുറന്നെഴുതാം …\nഒമാന് അന്താരാഷ്ട്ര ടൂറിസം അവാർഡ്\nമക്കള് നീതി മയ്യത്തിന് ബാറ്ററി ടോര്‍ച്ച് ചിഹ്‌നം\nസംസ്ഥാനത്ത് വൈദ്യുതി ഉപഭോഗം സർവ്വകാല റെക്കോർഡിൽ\nലോക ക്ഷയരോഗ ദിനാചരണത്തിന്റെ ഭാഗമായി ആരോഗ്യ വകുപ്പിന്റെ ആഭിമുഖ്യത്തില് മലപ്പുറത്ത്…\nവാഴവറ്റ-അമ്പലവയല് റോഡില് ഗതാഗതം നിരോധിച്ചു\nക്രിസ്ത്യൻ പള്ളിയിൽ കാണിക്കവഞ്ചി കുത്തിപൊളിച്ച് പണം കവർന്ന പ്രതിയെ പൊലീസ് അറസ്റ്റ്…


UUKMA News സ്വകാര്യ പാർക്കിങ് കമ്പനികളുടെ തീവെട്ടിക്കൊള്ള തടയാൻ സർക്കാർ; കാർ പാർക്കിങ്ങിലെത്തുന്ന വാഹനമുടമകൾക്ക് പത്ത് മിനിറ്റ് ഗ്രേയ്സ് പിരിയഡ് നല്കണം സ്വകാര്യ പാർക്കിങ് കമ്പനികളുടെ തീവെട്ടിക്കൊള്ള തടയാൻ സർക്കാർ; കാർ പാർക്കിങ്ങിലെത്തുന്ന വാഹനമുടമകൾക്ക് പത്ത് മിനിറ്റ് ഗ്രേയ്സ് പിരിയഡ് നല്കണം\nസ്വകാര്യ പാർക്കിങ് കമ്പനികളുടെ തീവെട്ടിക്കൊള്ള തടയാൻ സർക്കാർ; കാർ പാർക്കിങ്ങിലെത്തുന്ന വാഹനമുടമകൾക്ക് പത്ത് മിനിറ്റ് ഗ്രേയ്സ് പിരിയഡ് നല്കണം\nലണ്ടൻ: കച്ചവട ലാഭം മുൻനിറുത്തി പ്രവർത്തിക്കുന്ന സ്വകാര്യ കാർ പാർക്കിങ് കമ്പനികൾക്ക് തടയിടാൻ സർക്കാർ പുതിയ ഉത്തരവിറക്കി. സ്വകാര്യ കാർ പാർക്കിങ്ങിൽ എത്തുന്ന വാഹനമുടമകൾ പാർക്കിങ് സ്ഥലം കിട്ടിയില്ലെങ്കിൽ പോലും പലപ്പോഴും പിഴ തുക ഒടുക്കേണ്ട സാഹചര്യമുണ്ട്. തങ്ങളുടെ പാർക്കിങ് ഏരിയയിൽ പ്രവേശിച്ചു എന്ന പേരിൽ പലപ്പോഴും വാഹനമുടമകൾക്ക് നൂറു പൗണ്ട് പിഴ ഈടാക്കുകയാണ് പതിവ്. എന്നാൽ പുതിയ ഉത്തരവോടെ സ്വകാര്യ പാർക്കിങ് കമ്പനികൾ അങ്കലാപ്പിലായിരിക്കുകയാണ്. സ്വകാര്യ പാർക്കിങ് സെന്ററുകളിലെത്തുന്ന വാഹനമുടമകൾക്ക് പത്ത് മിനിറ്റ് ഗ്രേയ്‌സ് പിരിയഡ് അനുവദിക്കണമെന്നാണ് സർക്കാർ ഉത്തരവ്.\nപാർക്കിങ് ഏരിയയിൽ പ്രവേശിച്ചാൽ ഉടനെ തന്നെ പാർക്കിങ് താരിഫ് ആരംഭിക്കുകയാണ് മിക്ക പാർക്കിങ് സെന്ററുകളിലും. വാഹനമിടാൻ സ്ഥലം കിട്ടിയില്ലെങ്കിൽ പോലും പാർക്കിങ് ചാർജ്ജ് നൽകണം. എന്നാൽ സാധാരണക്കാർ പാർക്കിങ് കിട്ടിയില്ലെങ്കിൽ തിരിച്ചിറങ്ങുകയാണ് പതിവ്. എന്നാൽ പാർക്കിങ് കമ്പനികൾ തിരിച്ചിറങ്ങുന്ന വാഹനങ്ങളുടെ നമ്പറുകൾ ശേഖരിച്ച് കുറഞ്ഞത് നൂറു പൗണ്ട് പിഴയായി ഈടാക്കുകയാണ് പതിവ്. പാർക്കിങ് കമ്പനികൾക്കെതിരെ നിരവധി പരാതികളാണ് ഇത്തരത്തിൽ ലഭിച്ചിട്ടുള്ളത്. നിശ്ചിത സമയത്തിനുള്ളിൽ വാഹനങ്ങൾ മാറ്റാൻ കഴിഞ്ഞില്ലെങ്കിലും ഇത്തരത്തിൽ പിഴ ഒടുക്കണം.\nഎന്നാൽ ഇതിനെല്ലാം പരിഹാരമായാണ് പത്ത് മിനിറ്റ് ഗ്രയ്‌സ് പിരിയഡായി അനുവദിച്ചിട്ടുള്ളത്. അതായത് പത്ത് മിനിറ്റ് പാർക്കിങ് സെന്ററുകളിൽ സൗജന്യമായി ചിലവഴിക്കാം. അതേസമയം ബ്രിട്ടനിലെ ബഹുപൂരിപക്ഷം എയർപോർട്ടുകളിലും ഇത്തരം തീവെട്ടിക്കൊള്ള നടക്കുന്നുണ്ട്. ഹീത്രൂവും ഗാറ്റ്‌വിക്കും ഒഴികെ മിക്ക എയർപോർട്ടുകളിലും വാഹനം പ്രവേശിക്കുന്നതിന് തന്നെ ഒരു പൗണ്ട് മുതൽ മൂന്ന് പൗണ്ട് വരെ ഈടാക്കുന്നുണ്ട്. ഇതിനെതിരെ ശക്തമായ ജനവികാരം ഉണരണമെന്നാണ് മിക്ക വാഹന ഉടമകളുടെയും ആവശ്യം.\nബ്രിട്ടനിലെ പകുതിയിലധികം പ്രധാന എയർപോർട്ടുകളിലും പാർക്കിങ് ചാർജിന്റെ പേരിൽ പിടിച്ച് പറി; ലൂട്ടൻ എയർപോർട്ടിൽ അരമണിക്കൂർ വാഹനം പാർക്ക് ചെയ്യണമെങ്കിൽ എട്ടു പൗണ്ട്\nഉപഭോക്താക്കൾക്ക് തിരിച്ചടിയായി എനർജി ബില്ലുകൾ; ഒരു വർഷം അധികമായി നൽകേണ്ടി വരുക നൂറിലധികം പൗണ്ട്; നാലോളം കമ്പനികൾ ഉയർന്ന നിരക്ക് പ്രഖ്യാപിച്ച് കഴിഞ്ഞു; ആദ്യ നിരക്ക് വർദ്ധന നാളെ മുതൽ\nഎം ഓ ടി ടെസ്റ്റിലെ പുതിയ മാറ്റങ്ങൾ ഞായറാഴ്ച്ച മുതൽ\nബ്രിട്ടീഷ് കമ്പനികളിൽ പത്തിൽ എട്ടിലും വേതനം കൂടുതൽ പുരുഷന്മാർക്ക്


കല്‍ക്കരിഖനനം: അന്വേഷണം ബി.ജെ.പിയിലേക്ക്\nആസാം കലാപം: എം.എല്.എ അറസ്റ്റില്\nThursday 23rd August 2012 9:40am\nThursday 23rd August 2012 9:13am\nന്യൂദല്‍ഹി: കല്‍ക്കരിഖനനം സംബന്ധിച്ച അന്വേഷണം ബി.ജെ.പിയിലേക്ക് നീളുമെന്ന് സൂചന. കല്‍ക്കരിപ്പാടം കൈമാറ്റം അന്വേഷിക്കുന്ന സി.ബി.ഐ റിപ്പോര്‍ട്ടില് രണ്ട് ബി.ജെ.പി മുഖ്യമന്ത്രിമാരുടെ പേര് പരാമര്‍ശിക്കുന്നതിനൊപ്പം ലേലം വൈകിച്ചതില് പ്രധാനമന്ത്രിയുടെ ഓഫീസിന് പങ്കില്ലെന്നും സി.ബി.ഐ റിപ്പോര്‍ട്ടില് ഉണ്ടാകുമെന്നുമാണ് അറിയുന്നത്.\nഝാര്‍ഘണ്ഡ് മുഖ്യമന്ത്രി അര്‍ജുന് മുണ്ട, ചത്തീസ്ഗഡ് മുഖ്യമന്ത്രി രമണ് സിങ്ങ, ഒഡീഷ മുഖ്യമന്ത്രി നവീന് പട്‌നായിക്ക് എന്നിവര്‍ക്കെതിരെയാണ് സിബിഐ അന്വേഷണമെന്ന് അറിയുന്നു. കല്‍ക്കരിപ്പാടം കൈമാറ്റം ചെയ്തതിലെ അഴിമതിയില് പ്രധാനമന്ത്രിക്ക് പങ്കില്ലെന്ന നിഗമനത്തിലാണ് സിബിഐ.\nഅതേസമയം, കല്‍ക്കരിഖനനം സംബന്ധിച്ച സി.എ.ജി. റിപ്പോര്‍ട്ടിന്റെ അടിസ്ഥാനത്തില് പ്രധാനമന്ത്രി മന്‍മോഹന്‍സിങ് രാജിവെക്കണമെന്ന ആവശ്യത്തില് ഉറച്ച് നില്‍ക്കുന്നതായി ബി.ജെ.പി. അഴിമതിയുടെ ഉത്തരവാദിത്വം പ്രധാനമന്ത്രി ഏറ്റെടുത്ത് അതിനനുസരിച്ച് പ്രവര്‍ത്തിക്കുകമാത്രമാണ് പാര്‍ലമെന്റ് സ്തംഭനം ഒഴിവാക്കാനുള്ള ഏക മാര്‍ഗമെന്നാണ് പ്രതിപക്ഷ നേതാവ് അരുണ്‍ജെയ്റ്റ്‌ലി പറഞ്ഞത്. സി.എ.ജി. കണക്കാക്കിയ 1.86 ലക്ഷം കോടി രൂപയുടെ നഷ്ടത്തിന് പ്രധാനമന്ത്രി നേരിട്ട് ഉത്തരവാദിയാണെന്നും അദ്ദേഹം പറഞ്ഞു.\nഎന്നാല് ഒരു കാരണവശാലും പ്രധാനമന്ത്രി രാജിവെക്കില്ലെന്ന് കോണ്‍ഗ്രസും വ്യക്തമാക്കി. ബി.ജെ.പി. അനാവശ്യമായി പാര്‍ലമെന്റ് തടസ്സപ്പെടുത്തുകയാണെന്നും ചര്‍ച്ചയ്ക്കും അന്വേഷണത്തിനും തയ്യാറാണെന്നും കോണ്‍ഗ്രസ് നേതാക്കള് അറിയിച്ചു.


ഒരു പുതിയ നിന്റെൻഡോ സ്വിച്ച് മോഡലിനെക്കുറിച്ച് കിംവദന്തികൾ പ്രചരിക്കുന്നു, സാധ്യതയുള്ള സ്വിച്ച് പ്രോ – ഹാപ്പി ഗെയിമർ – My Malayalam News\nഒരു പുതിയ നിന്റെൻഡോ സ്വിച്ച് മോഡലിനെക്കുറിച്ച് കിംവദന്തികൾ പ്രചരിക്കുന്നു, സാധ്യതയുള്ള സ്വിച്ച് പ്രോ – ഹാപ്പി ഗെയിമർ\nകഴിഞ്ഞ 10 വർഷങ്ങളിലെ വിജയകരമായ കൺസോളുകളെക്കുറിച്ച് നിങ്ങൾ ചിന്തിക്കുകയാണെങ്കിൽ, നിന്റെൻഡോ സ്വിച്ച് തീർച്ചയായും ഏറ്റവും ജനപ്രിയമായ ഒന്നാണ്. ഒന്നുകിൽ വാണിജ്യ നേട്ടം കൈവരിക്കുന്നതിൽ അതിശയിക്കാനില്ല. ടെലിവിഷൻ സ്‌ക്രീനിൽ കളിക്കുന്നതിനുപകരം എവിടെയായിരുന്നാലും അവരുടെ ഗെയിമുകൾ എടുക്കാൻ ആഗ്രഹിക്കുന്ന വൈവിധ്യമാർന്ന ഗെയിമർക്ക് ഇതിന്റെ ഹൈബ്രിഡ് ഡിസൈൻ ആകർഷകമാണ്.\nനിന്റെൻഡോയ്ക്ക് തീർച്ചയായും അവരുടെ പ്രശംസ പിടിച്ചുപറ്റാനും വിജയകരമായി തുടരാനും കഴിയുമായിരുന്നു, പക്ഷേ അവർ അതിരുകൾ മുന്നോട്ട് നീക്കി. കൂടുതൽ ചെലവ് കുറഞ്ഞ കർശനമായി പോർട്ടബിൾ യൂണിറ്റായ സ്വിച്ച് ലൈറ്റ് അവതരിപ്പിക്കുന്നതിൽ നിന്ന് അവ പുതിയതാണ്. നിങ്ങളുടെ സാഹസങ്ങൾ നിങ്ങളെ കൊണ്ടുപോകുന്നിടത്തെല്ലാം നിങ്ങളുടെ പ്രിയപ്പെട്ട നിന്റെൻഡോ സ്വിച്ച് ഗെയിമുകൾ കളിക്കുന്നതിനുള്ള മികച്ച ഹാൻഡ്‌ഹെൽഡാണിത്.\nഈ പോർട്ടബിൾ സ്വിച്ചിനൊപ്പം, ഒരു പ്രോ മോഡലിനെക്കുറിച്ച് അഭ്യൂഹങ്ങളും പ്രചരിച്ചിരുന്നു. നിന്റെൻഡോ ഈ റൂട്ടിലേക്ക് പോകുമെന്ന് അർത്ഥമുണ്ട്. നിങ്ങൾ മൈക്രോസോഫ്റ്റും സോണിയും നോക്കുന്നു, അവരുടെ പ്രോ മോഡലുകൾ ഇപ്പോഴും മികച്ച രീതിയിൽ വിൽക്കുന്നു. കൺസോളുകളിൽ മികച്ച ദൃശ്യ പ്രകടനങ്ങൾ ആഗ്രഹിക്കുന്ന ഉപഭോക്താവിനുള്ളതാണ് അവ.\nഭാഗ്യവശാൽ, സാധ്യമായ വിപുലമായ സ്വിച്ച് സിസ്റ്റത്തിന് പിന്നിൽ കൂടുതൽ ആക്കം ഉണ്ടെന്ന് തോന്നുന്നു. എന്തായാലും ഇപ്പോൾ അത് ശ്രുതി മിൽ അനുസരിച്ച്. 2020 മധ്യത്തിൽ ഒരു പുതിയ സ്വിച്ച് മോഡൽ പുറത്തിറങ്ങുമെന്ന് ഡിജിടൈംസ് അടുത്തിടെ റിപ്പോർട്ട് ചെയ്തിരുന്നു. അവരുടെ റിപ്പോർട്ടുകൾ അനുസരിച്ച്, ഈ പുതിയ സ്വിച്ച് മോഡലിന് ഒരു പ്രോ യൂണിറ്റിന്റെ രൂപീകരണത്തെ സൂചിപ്പിക്കുന്നതിന് നവീകരിച്ച സിപിയു ഉണ്ടായിരിക്കും.\nനിങ്ങൾ അത്തരമൊരു സിസ്റ്റത്തിനായി കാത്തിരിക്കുകയാണെങ്കിലോ അല്ലെങ്കിൽ സ്വിച്ച് പോലെ തന്നെ എല്ലാ പതിപ്പുകളും ആഗ്രഹിക്കുന്നുണ്ടെങ്കിൽ അത് ആഘോഷത്തിന് കാരണമാകും. എന്നിരുന്നാലും, ആദ്യത്തേത് ഇന്നത്തെ മിക്ക ഗെയിമിംഗ് ആരാധകർക്കും ശരിയായിരിക്കാം.\nഈ പുതിയ സ്വിച്ച് മോഡലിന് മഗ്നീഷ്യം ബോഡി ഉണ്ടായിരിക്കുമെന്നും റിപ്പോർട്ടുകൾ സൂചിപ്പിക്കുന്നു. ഇപ്പോൾ ഞങ്ങളുടെ പക്കലുള്ള എല്ലാ വിശദാംശങ്ങളും അതാണ്. ഈ കിംവദന്തികൾ സ്ഥിരീകരിക്കുന്നതിനോ നിരസിക്കുന്നതിനോ നിന്റെൻഡോ record ദ്യോഗികമായി റെക്കോർഡുചെയ്‌തിട്ടില്ല, പക്ഷേ വീഡിയോ ഗെയിം വ്യവസായത്തിൽ പലപ്പോഴും സംഭവിക്കുന്നതുപോലെ, അവിടെ തീ പടരുന്നു.\nഒരു സ്വിച്ച് പ്രോ പുറത്തുവന്നാൽ, ഇത് ഇന്നത്തെ ഏറ്റവും ചെലവേറിയ സ്വിച്ച് മോഡലായിരിക്കുമെന്ന് കരുതണം.4കെ യും വലിയ കാർ‌ട്രിഡ്ജ് വലുപ്പങ്ങളും പിന്തുണയ്‌ക്കാൻ പ്രാപ്തിയുള്ള ഈ നൂതന കൺ‌സോളുകളുമൊത്തുള്ള ചുരുങ്ങിയ തീം ഇതാണ്.\nഎല്ലാ ചിഹ്നങ്ങളും കൂടുതൽ വിപുലമായ സ്വിച്ച് മോഡലിലേക്ക് വിരൽ ചൂണ്ടുന്നു. സ്വിച്ച് ജീവിത ചക്രം ശക്തമായി നിലനിർത്തുന്നത് നിന്റെൻഡോയ്ക്ക് പ്രധാനമാണ്, പ്രത്യേകിച്ചും സോണിയിൽ നിന്നും മൈക്രോസോഫ്റ്റിൽ നിന്നുമുള്ള അടുത്ത കൺസോളുകളുടെ തരംഗത്തെ സമീപിക്കുമ്പോൾ.\nഈ വർഷം സ്വിച്ച് ആരാധകർക്ക് കാര്യങ്ങൾ വളരെ രസകരമാകും.


പാലാ തോൽവിക്ക് പിന്നാലെ കേരളാ കോൺഗ്രസിൽ ചേരിപ്പോര്, ജോസഫിനെ പഴിചാരി ജോസ് കെ മാണി\nKottayam, First Published 28, Sep 2019, 9:49 AM IST\nപരസ്യമായി പോരടിക്കരുതെന്ന യുഡിഎഫ് നിര്‍ദ്ദേശത്തെ അവഗണിച്ച് ആരോപണ പ്രത്യാരോപണങ്ങളും പരസ്പരം പഴിചാരലുമായി മുമ്പോട്ടുപോകുകയാണ് കേരളാ കോണ്‍ഗ്രസ് ജോസ് കെ മാണി-പി ജെ ജോസഫ് വിഭാഗങ്ങള്. പാലായിലെ പരാജയത്തിന്‍റെ ഉത്തരവാദിത്തം പരസ്പരം ആരോപിച്ച് പാര്‍ട്ടിയിലെയും മുന്നണിയിലെയും തങ്ങളുടെ ആധിപത്യം ഉറപ്പിക്കാനാണ് ഇരുവിഭാഗത്തിന്‍റെയും നീക്കം.\nപാലാ: പാലാ ഉപതെരഞ്ഞെടുപ്പിലെ പരാജയത്തിന് പിന്നാലെ കേരളാ കോണ്‍ഗ്രസില് വീണ്ടും വാക് പോര് രൂക്ഷമായി. യുഡിഎഫ് സ്ഥാനാര്‍ത്ഥി ജോസ് ടോമിന്‍റെ പരാജയത്തിന് കാരണം പി ജെ ജോസഫും കൂട്ടരുമാണെന്ന ആരോപണവുമായി ജോസ് കെ മാണി രംഗത്തെത്തി. രണ്ടില ചിഹ്നം ഇല്ലാഞ്ഞതും തെരഞ്ഞെടുപ്പ് സമയത്തെ അനാവശ്യവിവാദങ്ങളും പാര്‍ട്ടിയെ പരാജയത്തിലേക്ക് നയിച്ചെന്നാണ് ജോസിന്‍റെ ആരോപണം.\nരണ്ടില ചിഹ്നം ഇല്ലാതെ മത്സരിക്കേണ്ടി വന്നത് പരാജയത്തിന് കാരണമായി. സ്ഥാനാര്‍ത്ഥി നിര്‍ണയ ദിവസം മുതല് തെരഞ്ഞെടുപ്പ് ദിവസം വരെ ചിലരില് നിന്നുണ്ടായ പ്രസ്താവനകള് യുഡിഎഫ് സ്ഥാനാര്‍ത്ഥിയുടെ വിജയത്തിന് തടസ്സമായെന്നാണ് പി ജെ ജോസഫ് പക്ഷത്തെ നേതാക്കളെ പരോക്ഷമായി വിമര്‍ശിച്ച് ജോസ് കെ മാണി പറഞ്ഞത്. ആ പ്രസ്താവനകള് രാഷ്ട്രീയ പക്വതയില്ലായ്മയുടെ ഭാഗമായി ഉണ്ടായതാണെന്നും ജോസ് കെ മാണി കുറ്റപ്പെടുത്തി.\nചില നേതാക്കളുടെ അത്തരത്തിലുള്ള പ്രവര്‍ത്തനങ്ങളൊക്കെ ആരെ സഹായിക്കാനായിരുന്നെന്ന് ഇപ്പോള് വ്യക്തമാണ്. കൃത്യമായ മറുപടി തനിക്കുണ്ടെങ്കിലും യുഡിഎഫിന് പോറൽ ഏൽപ്പിക്കുമെന്നതിനാൽ അത് പറയുന്നില്ല. സംഭവിച്ച വീഴ്ച തിരിച്ചറിഞ്ഞ് യുഡിഎഫ് അത് പരിഹരിക്കണം. തെരഞ്ഞെടുപ്പ് പരാജയത്തിന്‍റെ കാരണങ്ങള് കൃത്യമായി വിലയിരുത്തും. തെരഞ്ഞെടുപ്പ് സമയത്ത് സര്‍ക്കാര് സംവിധാനങ്ങള് എല്‍ഡിഎഫ് ദുരുപയോഗം ചെയ്തെന്നും ജോസ് കെ മാണി ആരോപിച്ചു.\nപാലായില് യുഡിഎഫ് സ്ഥാനാര്‍ത്ഥിയെ തോല്‍പ്പിക്കാന് ജോസഫ് പക്ഷം പ്രവര്‍ത്തിച്ചതിന്‍റെ തെളിവുകള് ജോസ് പക്ഷം യുഡിഎഫിന് കൈമാറുമെന്നാണ് സൂചന. തങ്ങളുടെ തട്ടകത്തില് കയറി ജോസഫ് വിഭാഗം വിദഗ്‍ധമായി കളിച്ചു എന്നത് ജോസ് വിഭാഗത്തിന്‍റെ ആഘാതം ഇരട്ടിയാക്കിയിട്ടുണ്ടെന്നാണ് വിലയിരുത്തല്. ജോസഫ് വിഭാഗത്തെ മുന്നണിയുടെയാകെ ശത്രുപക്ഷമായി സ്ഥാപിക്കുന്നതിനുള്ള കരുക്കളാകും ജോസ് വിഭാഗം ഇനി നീക്കുകയെന്നാണ് വിലയിരുത്തല്.\nRead Also: ജോസഫിനെതിരെ തെളിവ് നല്‍കാൻ ജോസ് പക്ഷം; പാലായില് പരസ്പരം പഴി ചാരി ജോസഫ്-ജോസ് വിഭാഗങ്ങള്\nഒന്നിച്ച് നില്‍ക്കാന് തയ്യാറാകാത്തവരെ പുറത്തുകളയണമെന്ന് പി ജെ ജോസഫ് ഇന്നലെ പറഞ്ഞിരുന്നു. കെ എം മാണി സ്വീകരിച്ച കീഴ്‍വഴക്കങ്ങള് ജോസ് കെ മാണി ലംഘിച്ചെന്നാണ് ജോസഫ് കുറ്റപ്പെടുത്തിയത്. പാലായിലെ തോല്‍വിക്ക് കാരണം പക്വതയില്ലായ്മയാണെന്നും ജോസിനെ പരോക്ഷമായി സൂചിപ്പിച്ച് ജോസഫ് ആരോപിച്ചിരുന്നു. ഇതിനു പ്രതികരണമായാണ്, ജോസഫ് വിഭാഗത്തെ നേതാക്കളാണ് പക്വതയില്ലാതെ പ്രസ്താവനകള് നടത്തി പാലായിലെ പരാജയത്തിന് വഴിവച്ചതെന്ന് ജോസ് കെ മാണി ആഞ്ഞടിച്ചത്.\nLast Updated 28, Sep 2019, 12:08 PM IST\nഞെട്ടിച്ച് രാമപുരം, കോട്ടകള് തകര്‍ന്ന് യുഡിഎഫ്; ഒപ്പം നിന്നത് മൂന്നു പഞ്ചായത്തുകള് മാത്രം


നാളെ വിശ്വാസം തെളിയിക്കണം: ഗവര്‍ണര് കുമാരസ്വാമിക്ക് കത്തു നല്‍കി\nThu Jan 23 2020 22:32:44 GMT+0530 (IST)\nഇതുസംബന്ധിച്ച് മുഖ്യമന്ത്രി കുമാര സ്വാമിക്ക് ഗവര്‍ണര് കത്തു നല്‍കി. വിശ്വാസവോട്ടെടുപ്പ് നീളുന്നത് ജനാധിപത്യ സംവിധാനത്തിന് നിരക്കുന്നതല്ല. സര്‍ക്കാരിന് ഭൂരിപക്ഷം ഇല്ലെന്ന് വ്യക്തമായെന്നും ഗവര്‍ണര് കത്തില് പറയുന്നു.\nMTP18 July 2019 3:29 PM GMT\nബംഗളൂരു: കര്‍ണാടകയിലെ കോണ്‍ഗ്രസ്-ജെഡിഎസ് സര്‍ക്കാര് നാളെ ഉച്ചയ്ക്ക് 1.30 ന് മുമ്പ് വിശ്വാസം തെളിയിക്കണമെന്ന് ഗവര്‍ണര് വാജുഭായ് വാല. ഇതുസംബന്ധിച്ച് മുഖ്യമന്ത്രി കുമാര സ്വാമിക്ക് ഗവര്‍ണര് കത്തു നല്‍കി. വിശ്വാസവോട്ടെടുപ്പ് നീളുന്നത് ജനാധിപത്യ സംവിധാനത്തിന് നിരക്കുന്നതല്ല. സര്‍ക്കാരിന് ഭൂരിപക്ഷം ഇല്ലെന്ന് വ്യക്തമായെന്നും ഗവര്‍ണര് കത്തില് പറയുന്നു.\nഇന്ന് വിശ്വാസ വോട്ടെടുപ്പ് നടക്കുമെന്നാണ് നേരത്തേ അറിയിച്ചിരുന്നതെങ്കിലും ഭരണപക്ഷവും ബിജെപിയും തമ്മില് വാദപ്രതിവാദവും ബഹളവും രൂക്ഷമായതോടെയാണ് സഭ ഇന്നത്തേക്ക് പിരിഞ്ഞത്. ഇതേതുടര്‍ന്ന് വോട്ടെടുപ്പ് നടക്കുന്നത് വരെ ബിജെപി അംഗങ്ങള് നിയമസഭയില് തുടരുമെന്ന് ബി എസ് യെദ്യൂരപ്പയും വ്യക്തമാക്കിയിരുന്നു.\nkarnataka crisis vajubhai wala Kumaraswamy\nനിഷ്‌ക്രിയ ആസ്തി വര്‍ധിക്കുന്നു; എല്‍ഐസിയും പ്രതിസന്ധിയിലേക്ക്\n23 Jan 2020 10:51 AM GMT


രോഹിത്തും ധവാനും പിന്നിലാക്കിയത് സച്ചിന്-സെവാഗ് കൂട്ടുകെട്ടിനെ; രോഹിത്ത് കോഹ് ലിയേയും മറികടന്നു - Samakalika Malayalam\nരോഹിത്തും ധവാനും പിന്നിലാക്കിയത് സച്ചിന്-സെവാഗ് കൂട്ടുകെട്ടിനെ; രോഹിത്ത് കോഹ് ലിയേയും മറികടന്നു\nBy സമകാലിക മലയാളം ഡെസ്‌ക് | Published: 10th March 2019 04:52 PM |\nLast Updated: 10th March 2019 04:52 PM | A+A A- |\nമോഹാലിയില് ഓസ്‌ട്രേലിയയ്‌ക്കെതിരെ രോഹിത്തും ധവാനും ചേര്‍ന്ന് തീര്‍ത്ത കൂട്ടുകെട്ടോടെ ഇരുവരും പിന്നിലാക്കിയത് സച്ചിനേയും സെവാഗിനേയും. നാലാം ഏകദിനത്തില് 193 റണ്‍സ് പാര്‍ട്ണര്‍ഷിപ്പ് തീര്‍ത്ത രോഹിത്-ധവാന് സഖ്യം ഇന്ത്യയ്ക്കായി ഏറ്റവും കൂടുതല് റണ്‍സ് സ്‌കോര് ചെയ്യുന്ന രണ്ടാമത്തെ ജോഡിയായി.\n4387 റണ്‍സ് വാരിയ സെവാഗ്- സച്ചിന് സഖ്യത്തെയാണ് അവര് മറികടന്നത്. 8227 റണ്‍സ് 176 ഇന്നിങ്‌സില് നിന്നും വാരിയ സച്ചിന്-ഗാംഗുലി കൂട്ടുകെട്ടാണ് ഒന്നാമത്. 4332 റണ്‍സ് വാരിയ ദ്രാവിഡ്-ഗാംഗുലി സഖ്യമാണ് നാലാമത്. 4328 റണ്‍സ് നേടിയ രോഹിത്-കോഹ് ലി സഖ്യമാണ് അഞ്ചാം സ്ഥാനത്ത്.\nരാജ്യാന്തര തലത്തിലേക്ക് വരുമ്പോള് ഓപ്പണിങ്ങില് ഏറ്റവും കൂടുതല് റണ്‍സ് സ്‌കോര് ചെയ്ത കൂട്ടുകെട്ടില് നാലാമതാണ് രോഹിത്തും ധവാനും. സച്ചിനും ഗാംഗുലിയും 136 ഇന്നിങ് ഓപ്പണ് ചെയ്ത് നേടിയ 6606 സഖ്യമാണ് രാജ്യാന്തര തലത്തില് രോഹിത്തിനും ധവാനും മുന്നിലുള്ളത്. ആദം ഗില്‍ക്രിസ്റ്റ്-മാത്യു ഹെയ്ഡന് സഖ്യം(5372 റണ്‍സ്) ആണ് സച്ചിനും ഗാംഗുലിക്കും പിന്നിലുള്ളത്.\nരോഹിത്-ധവാന് സഖ്യം ഇത് 15ാം വട്ടമാണ് 100ന് മുകളില് കൂട്ടുകെട്ട് തീര്‍ക്കുന്നത്. നാട്ടില് വേഗത്തില് 3000 റണ്‍സ് തികച്ചതിന്റെ റെക്കോര്‍ഡും രോഹിത് തന്റെ പേരിലാക്കിയിട്ടുണ്ട്. കോഹ് ലിയെയാണ് രോഹിത് പിന്നിലാക്കിയത്. 58 ഇന്നിങ്‌സാണ് ഇന്ത്യയില് 3000 റണ്‍സ് പിന്നിടാന് രോഹിത്തിന് വേണ്ടി വന്നത്. കോഹ് ലി എടുത്തത് 6. മത്സരങ്ങളും.\nകോഹ് ലി ധവാന് ഓസ്‌ട്രേലിയ രോഹിത് ശര്‍മ സച്ചിന് തെണ്ടുല്‍ക്കര് വീരേന്ദര് സെവാഗ്


ഫുഡ് ഗ്രേഡ് (FCC / AJI / UPS / EP) നിർമ്മാതാക്കൾക്കും വിതരണക്കാർക്കുമായി ചൈന DL-Methionine CAS 59-51-8 | ഹോൺറേ\nഉത്പന്നത്തിന്റെ പേര്:: DL-Methionine\nCAS NO ::. 59-51-8\n18 സാധാരണ അമിനോ ആസിഡുകളിൽ ഒന്നാണ് ഡിഎൽ-മെഥിയോണിൻ (ചുരുക്ക മെറ്റ്), മൃഗങ്ങളിലും മനുഷ്യശരീരത്തിലുമുള്ള എട്ട് അവശ്യ അമിനോ ആസിഡുകളിൽ ഒന്ന്. മൃഗങ്ങളെയും പക്ഷികളെയും ആരോഗ്യകരമായി വളർത്തുന്നതിന് മത്സ്യം, കോഴികൾ, പന്നികൾ, പശുക്കൾ എന്നിവയുടെ ഭക്ഷണം എന്നിവയിൽ ഇത് പ്രധാനമായും ഉപയോഗിക്കുന്നു. ഇതിന് പശുക്കളുടെ പാൽ സ്രവണം മെച്ചപ്പെടുത്താനും ഹെപ്പറ്റോസിസ് ഉണ്ടാകുന്നത് തടയാനും കഴിയും. കൂടാതെ, അമിനോ ആസിഡ് മരുന്നുകൾ, കുത്തിവയ്പ്പ് പരിഹാരം, ഒരു പോഷക ഇൻഫ്യൂഷൻ, സംരക്ഷിത കരളിന്റെ ഏജന്റ്, തെറാപ്പി കരൾ സിറോസിസ്, ടോക്സിക് ഹെപ്പറ്റൈറ്റിസ് എന്നിവയായും ഇത് ഉപയോഗിക്കാം.\nL ഷധ വിറ്റാമിനുകൾ, പോഷക സപ്ലിമെന്റുകൾ, തീറ്റ അഡിറ്റീവുകൾ എന്നിവയുടെ സമന്വയത്തിൽ ഡിഎൽ-മെഥിയോണിൻ ഉപയോഗിക്കാം.\nഅമിനോ ആസിഡ് ഇൻഫ്യൂഷന്റെയും സംയുക്ത അമിനോ ആസിഡിന്റെയും പ്രധാന ഘടകങ്ങളിലൊന്നാണ് ഡിഎൽ-മെഥിയോണിൻ. DL-methionine ന് ഫാറ്റി വിരുദ്ധ കരൾ പ്രവർത്തനം ഉണ്ട്. ഈ പ്രവർത്തനം മുതലെടുത്ത്, സിന്തറ്റിക് medic ഷധ വിറ്റാമിനുകൾ കരൾ സംരക്ഷണ തയ്യാറെടുപ്പുകളായി ഉപയോഗിക്കാം.\nമനുഷ്യശരീരത്തിലെ അവശ്യ അമിനോ ആസിഡ് എന്ന നിലയിൽ, ഡിഎൽ-മെഥിയോണിൻ ഭക്ഷണത്തിലും പോഷക സപ്ലിമെന്റായും ഉപയോഗിക്കാം, കൂടാതെ മത്സ്യ കേക്ക് ഉൽ‌പന്നങ്ങൾ പോലുള്ള പ്രിസർവേറ്റീവ് പ്രോസസ്സിംഗും.\nമൃഗങ്ങളുടെ ഫീഡുകളിൽ ചേർ‌ക്കുക, ചുരുങ്ങിയ സമയത്തിനുള്ളിൽ മൃഗങ്ങളെ വേഗത്തിൽ വളരാൻ DL-methionine സഹായിക്കും മാത്രമല്ല അവയുടെ തീറ്റയുടെ 40% ലാഭിക്കാനും കഴിയും.\nപ്രോട്ടീൻ സിന്തസിസിലെ ഒരു പ്രധാന ഘടകമെന്ന നിലയിൽ, ഡിഎൽ-മെഥിയോണിൻ ഹൃദയപേശികളിൽ ഒരു സംരക്ഷണ ഫലമുണ്ട്. അതേസമയം, ഡി‌എൽ-മെഥിയോണിനെ സൾഫർ വഴി ട ur റിനാക്കി മാറ്റാം, അതേസമയം ട ur റിന് വളരെ വ്യക്തമായ ഹൈപ്പോടെൻസിവ് ഫലമുണ്ട്. കരൾ സംരക്ഷണത്തിനും വിഷാംശം ഇല്ലാതാക്കുന്നതിനും ഡി‌എൽ-മെഥിയോണിന് നല്ലൊരു പ്രവർത്തനമുണ്ട്, അതിനാൽ കരൾ രോഗങ്ങളായ സിറോസിസ്, ഫാറ്റി ലിവർ, വിവിധ നിശിതവും വിട്ടുമാറാത്തതുമായ വൈറൽ ഹെപ്പറ്റൈറ്റിസ് എന്നിവയുടെ ചികിത്സയിൽ ഇത് സാധാരണയായി ഉപയോഗിക്കുന്നു. ഇത് വളരെ നല്ല ഫലമുണ്ട്.\nജീവിതത്തിൽ, സൂര്യകാന്തി വിത്തുകൾ, പാലുൽപ്പന്നങ്ങൾ, യീസ്റ്റ്, കടൽ ആൽഗകൾ തുടങ്ങിയ ഭക്ഷണങ്ങളിൽ ഡിഎൽ-മെഥിയോണിൻ കൂടുതലാണ്.\nമുമ്പത്തെ: ഫീഡ് ഗ്രേഡിനായി എൽ-ട്രിപ്റ്റോഫാൻ സി‌എ‌എസ് 73-22-3\nഅടുത്തത്: ഫുഡ് ഗ്രേഡിനായി എൽ-ഐസോലൂസിൻ CAS 73-32-5 (AJI USP EP)\nഎൽ-വാലൈൻ 72-18-4, 73-32-5 എൽ-ഐസോലൂസിൻ, എൽ-ത്രിയോണിൻ ഫുഡ് ഗ്രേഡ്, ഫാം ഗ്രേഡ് എൽ-ലൂസിൻ, എൽ-ത്രിയോണിൻ ഫാം ഗ്രേഡ്, മൃഗ പോഷകാഹാരം,


ദാവൂദിന്റെ കൈമാറ്റക്കാര്യം അദ്വാനി ചര്‍ച്ചചെയ്തു | Advani raised the issue of extradition of Dawood - Malayalam Oneindia\nദാവൂദിന്റെ കൈമാറ്റക്കാര്യം അദ്വാനി ചര്‍ച്ചചെയ്തു\nദില്ലി: പാക് പ്രസിഡന്റ് മുഷാറഫുമായി നടത്തിയ കൂടിക്കാഴ്ചയില് ആഭ്യന്തരമന്ത്രി എല്.കെ. അദ്വാനി അധോലോക നേതാവ് ദാവൂദ് ഇബ്രാഹിമിനെ ഇന്ത്യയ്ക്ക് വിട്ടുനല്കേണ്ടതിനെക്കുറിച്ച് ചര്‍ച്ചചെയ്തു. ജൂലായ് 14 ശനിയാഴ്ച രാവിലെ 11.35ന് രാഷ്ട്രപതിഭവനിലെ ദ്വാരകാ സ്യൂട്ടില് വച്ചാണ് അദ്വാനിയും മുഷാറഫും തമ്മില് കൂടിക്കാഴ്ച നടത്തിയത്.\nകറാച്ചി ആസ്ഥാനമാക്കി പ്രവര്‍ത്തിക്കുന്ന ദാവൂദ് ഇബ്രാഹിം ഇന്ത്യയില് നടന്ന പല കുറ്റകൃത്യങ്ങളില് പ്രതിയാണ്. ദാവൂദിനെ പിടികൂടാന് ഇന്ത്യ കുറെക്കാലമായി ശ്രമിച്ചുവരികയാണ്. ദാവൂദിനെ ഇന്ത്യയ്ക്ക് കൈമാറേണ്ടതിന്റെ ആവശ്യകത മുഷാറഫിനെ ബോധ്യപ്പെടുത്താനായിരുന്നു അദ്വാനിയുടെ ശ്രമം.\nഇന്ത്യന് എയര്‍ലൈന്‍സിന്റെ ഐസി-814 എന്ന യാത്രാവിമാനം ഖണ്ഡഹാറില് റാഞ്ചിയ സംഭവത്തെപ്പറ്റിയും അദ്വാനി മുഷാറഫുമായി ചര്‍ച്ച ചെയ്തു. വിദേശകാര്യമന്ത്രി ജസ്വന്ത് സിംഹും നേരത്തെ മുഷാറഫുമായി കൂടിക്കാഴ്ച നടത്തിയിരുന്നു.\nതാജ് പാലസ് ഹോട്ടലില് വാജ്പേയിയും മുഷാറഫുമായി ശനിയാഴ്ച ഉച്ചയ്ക്ക് ഒരു മണിക്ക് നേരിട്ട് നടത്താനിരുന്ന കൂടിക്കാഴ്ചയില് വാജ്പേയിയുടെ നിര്‍ദേശപ്രകാരം ചില മാറ്റങ്ങള് വരുത്തി. കൂടിക്കാഴ്ചയില് അദ്വാനിയും ജസ്വന്ത്സിംഹും വാജ്പേയിയെ അനുഗമിച്ചു. കശ്മീര് എന്ന ഒറ്റ അജണ്ടയുമായാണ് താന് ഇന്ത്യയില് വന്നിരിക്കുന്നതെന്ന് മുഷാറഫ് വ്യക്തമാക്കിയതിനെതുടര്‍ന്നാണ് വാജ്പേയി തനിയെ മുഷാറഫിനെ കാണേണ്ടെന്ന തീരുമാനത്തിലെത്തിയത്.


കുതിരാന് രണ്ടാം തുരങ്കം ഏപ്രിലോടെ സഞ്ചാര യോഗ്യമാക്കും: മന്ത്രി മുഹമ്മദ് റിയാസ് – malayalam daily\nകുതിരാന് രണ്ടാം തുരങ്കം ഏപ്രിലോടെ സഞ്ചാര യോഗ്യമാക്കും: മന്ത്രി മുഹമ്മദ് റിയാസ്\nതൃശൂർ : കുതിരാനിലെ രണ്ടാം തുരങ്കം അടുത്ത വര്‍ഷം ഏപ്രില് മാസത്തോടെ എല്ലാ പ്രവൃത്തികളും പൂര്‍ത്തീകരിച്ച് സഞ്ചാര യോഗ്യമാക്കുമെന്ന് പൊതുമരാമത്ത് വകുപ്പ് മന്ത്രി പി എ മുഹമ്മദ് റിയാസ് അറിയിച്ചു. ജില്ലാ കലക്ടര് ഹരിത വി കുമാര്, പദ്ധതി സ്പെഷ്യല് ഓഫീസര് എസ് ഷാനവാസ് തുടങ്ങിയവരുടെ സാന്നിധ്യത്തില് നടത്തിയ പദ്ധതി അവലോകന യോഗത്തിനു ശേഷം സംസാരിക്കുകയായിരുന്നു മന്ത്രി. പദ്ധതി സമയ ബന്ധിതമായി പൂര്‍ത്തീകരിക്കാന് നാഷനല് ഹൈവേ അതോറിറ്റി ഓഫ് ഇന്ത്യയുമായി ചേര്‍ന്ന് മികച്ച രീതിയിലുള്ള പ്രവര്‍ത്തനങ്ങളാണ് സംസ്ഥാന സര്‍ക്കാര് നടത്തിവരുന്നതെന്നും മന്ത്രി പറഞ്ഞു.\nരണ്ടാം തുരങ്കത്തിന്റെ നിര്‍മാണം ജനുവരിയോടെ തന്നെ തീര്‍ക്കാനാവുമെന്നാണ് കരുതുന്നത്. അനുബന്ധ റോഡ് ഉള്‍പ്പെടെയുള്ള മുഴുവന് പ്രവൃത്തികളും ഏപ്രിലോടെ പൂര്‍ത്തീകരിക്കും. നിലവില് പുരോഗമിക്കുന്ന തുരങ്കത്തിന്റെ കോണ്‍ക്രീറ്റ് ലൈനിംഗ് പ്രവൃത്തി നവംബര് 15ഓടെ പൂര്‍ത്തിയാവും. അതിന് സമാന്തരമായി റോഡ് കോണ്‍ക്രീറ്റിംഗ്, സുരക്ഷാ സംവിധാനങ്ങളൊരുക്കല്, ബോക്സ് കള്‍വര്‍ട്ട് നിര്‍മാണം തുടങ്ങിയ പ്രവൃത്തികളും നടക്കും. നിലവില് 22ഓളം പേരാണ് നിര്‍മാണ പ്രവൃത്തികളില് ഏര്‍പ്പെട്ടിരിക്കുന്നതെന്നാണ് പരിശോധനയില് വ്യക്തമായത്. ഇത്ര തൊഴിലാളികളെ വച്ച് നിര്‍മാണം സമയബന്ധിതമായി തീര്‍ക്കാനാവില്ലെന്ന് ബോധ്യപ്പെട്ടതിന്റെ അടിസ്ഥാനത്തില് അവരുടെ എണ്ണം നാലിരട്ടിയായി വര്‍ധിപ്പിക്കാന് ബന്ധപ്പെട്ടവര്‍ക്ക് നിര്‍ദ്ദേശം നല്‍കിയതായും മന്ത്രി പറഞ്ഞു. പ്രവൃത്തികള് വേഗത്തിലാക്കുന്നതിന് കൂടുതല് യന്ത്രസാമഗ്രികള് എത്തിക്കാനും നിര്‍ദ്ദേശം നല്‍കിയിട്ടുണ്ട്.\nപദ്ധതിയുമായി ബന്ധപ്പെട്ട കൂടുതല് വിശദാംശങ്ങള് ചര്‍ച്ച ചെയ്യുന്നതിനായി ജില്ലയിലെ മന്ത്രിമാരുടെയും ജനപ്രതിനിധികളുടെയും സാന്നിധ്യത്തില് രണ്ടാഴ്ച കഴിഞ്ഞ് വിശദമായ യോഗം ചേരും. പദ്ധതി സമയ ബന്ധിതമായി പുരോഗമിക്കുന്നുവെന്ന് ഉറപ്പുവരുത്തുന്നതിന് പ്രതിദിന പരിശോധനാ സംഘത്തെ നിയോഗിച്ചിട്ടുണ്ട്. ജില്ലാ കലക്ടറും സ്പെഷ്യല് ഓഫീസറും ആഴ്ചയില് പുരോഗതി റിപ്പോര്‍ട്ട് നല്‍കിവരുന്നുണ്ട്. അവരുടെ നേതൃത്വത്തിലും പരിശോധനകള് നടത്തും. എല്ലാ മൂന്നാഴ്ചയിലും മന്ത്രിയുടെ നേതൃത്വത്തിലുള്ള അവലോകനം നടത്തി തടസ്സങ്ങളൊന്നുമില്ലാതെ പ്രവൃത്തികള് മുന്നോട്ടുപോകുന്നുവെന്ന് ഉറപ്പുവരുത്തും.\nജില്ലാ കലക്ടറുടെ ചേംബറില് ചേര്‍ന്ന യോഗത്തില് ജില്ലാ കലക്ടര് ഹരിത വി കുമാര്, പദ്ധതി സ്പെഷ്യല് ഓഫീസര് എസ് ഷാനവാസ്, ജില്ലാ വികസന കമ്മീഷണര് അരുണ് കെ വിജയന്, അസിസ്റ്റന്റ് കലക്ടര് സൂഫിയാന് അഹമ്മദ്, സിറ്റി പൊലീസ് കമ്മീഷണര് ആര് ആദിത്യ, നാഷനല് ഹൈവേ അതോറിറ്റി ഓഫ് ഇന്ത്യ പ്രൊജക്ട് ഡയറക്ടര് സഞ്ജയ് കുമാര് യാദവ്, പിഡബ്ല്യുഡി റോഡ്സ് എക്സിക്യൂട്ടീവ് എഞ്ചിനീയര് സുജ സൂസന് മാത്യു, ഡിഎഫ്ഒ എസ് ജയശങ്കര്, മറ്റ് ഉദ്യോഗസ്ഥര് തുടങ്ങിയവര് പങ്കെടുത്തു.\nതൃശൂരിൽ 1,918 പേര്‍ക്ക് കൂടി കോവിഡ്, ടി പി ആർ 18.55 %\nഗുരുവായൂർ ദേവസ്വം അഡ്മിനിസ്ട്രേറ്ററുടെ ചുമതല ജില്ലാകളക്ടർ ഹരിത വി കുമാര് ഏറ്റെടുത്തു .


(Coronavirus Community Spread Kasaragod): കാസർകോട് കൊറോണ മുന്നറിയിപ്പ് വകവെക്കാതെ കടക്കാരും രോഗികളും; തുറന്ന കടകൾ കളക്ടർ അടപ്പിച്ചു, 10 പേർക്കെതിരെ കേസ് | Coronavirus in Kasaragod Community Spread Violating Instructions Police Case Registered against 10 persons\nBy വെബ്ഡെസ്ക് • 21/03/2020 at 11:31AM\nജനങ്ങള് സര്‍ക്കാര് നിര്‍ദേശം കര്‍ശനമായി പാലിക്കണം. നിരീക്ഷണത്തില് ഉള്ളവര് പോലും കുടുംബവുമായി ഇടപഴകുന്നു. ഇത്തരം നടപടികള് ഗുരുതരമായ ഭവിഷ്യത്തുണ്ടാക്കും. ജനങ്ങള് നിര്‍ദേശങ്ങള് ലംഘിച്ചാല് ശക്തമായ ഇടപെടല് നടത്തേണ്ടി വരുമെന്നും കളക്ടര് പറഞ്ഞു.\nകൊറോണ വൈറസിന്റെ സമൂഹ വ്യാപനം തടയുന്നതിനായി കാസർകോട് കർശന നിയന്ത്രണം ഏർപ്പെടുത്തിയിട്ടും വകവെക്കാതെ നാട്ടുകാർ. നിയന്ത്രണങ്ങൾ ലംഘിച്ച് കടകൾ തുറക്കുകയും നിരീക്ഷണത്തിലിരിക്കേണ്ടതിന് പകരം പുറത്തിറങ്ങുകയും ചെയ്ത സംഭവങ്ങളാണ് കാസർകോട് നിന്നും റിപ്പോർട്ട് ചെയ്യുന്നത്. കൂടാതെ രോഗം സ്ഥിരീകരിച്ച വ്യക്തി സഹകരിക്കാതെ കളളങ്ങൾ പറയുകയാണെന്നും ജില്ലാ കളക്ടർ അറിയിച്ചു.\nസർക്കാർ നിർദേശങ്ങൾ പാലിക്കാതെ നിയന്ത്രണം ലംഘിച്ച് കടകൾ തുറന്ന പത്തുപേർക്കെതിരെ പൊലീസ് കേസ് എടുത്തിട്ടുണ്ട്. നിർദ്ദേശങ്ങൾ നൽകുകയല്ല നടപടി എടുക്കുകയാണ് ഇനി ചെയ്യുന്നതെന്ന് കളക്ടർ പറഞ്ഞു. കാസര്‍കോട് പുതിയ ബസ് സ്റ്റാന്‍ഡിലും പരിസരത്തുമാണ് രാവിലെ കടകള് തുറന്നത്. വിവരം ശ്രദ്ധയില്‍പ്പെട്ടതോടെ ജില്ല കളക്ടര് സജിത് ബാബു നേരിട്ടിറങ്ങി കടകള് അടപ്പിക്കുകയായിരുന്നു. മില്‍മ പാല് വിതരണം ഒഴിച്ച് ഒരു കടകളും പ്രവര്‍ത്തിക്കരുതെന്നും നിര്‍ദേശം ലംഘിക്കുന്ന കടകളുടെ ലൈസന്‍സ് എന്നെന്നേക്കുമായി സസ്‌പെന്‍ഡ് ചെയ്യുമെന്ന് കളക്ടര് മുന്നറിയിപ്പ് നല്‍കി.\nജില്ലയിലെ ബാര്‍ബര് ഷോപ്പുകള് രണ്ടാഴ്ചത്തേക്ക് തുറക്കരുത്. ജനങ്ങള് സര്‍ക്കാര് നിര്‍ദേശം കര്‍ശനമായി പാലിക്കണം. നിരീക്ഷണത്തില് ഉള്ളവര് പോലും കുടുംബവുമായി ഇടപഴകുന്നു. ഇത്തരം നടപടികള് ഗുരുതരമായ ഭവിഷ്യത്തുണ്ടാക്കും. ജനങ്ങള് നിര്‍ദേശങ്ങള് ലംഘിച്ചാല് ശക്തമായ ഇടപെടല് നടത്തേണ്ടി വരുമെന്നും കളക്ടര് പറഞ്ഞു.\nസര്‍ക്കാര് നിര്‍ദേശങ്ങള് ലംഘിച്ച് വിദേശത്ത് നിന്ന് എത്തിയവർ പുറത്തിറങ്ങി നടന്നതാണ് കാസര്‍കോട് ജില്ലയിൽ കൂടുതല് പേരിലേക്ക് രോഗം പടരാന് കാരണമായതെന്നാണ് വിലയിരുത്തൽ.\nകൊറോണ സ്ഥിരീകരിച്ച വ്യക്തിയും നിരീക്ഷണത്തില് കഴിയുന്ന വ്യക്തിയും നിര്‍ദ്ദേശങ്ങള് പാലിക്കുന്നില്ല എന്നതാണ് മറ്റൊരു വെല്ലുവിളി. നിയന്ത്രണം ലംഘിച്ച് ആളുകളുമായി സമ്പര്‍ക്കത്തിലേര്‍പ്പെട്ട കാസര്‍കോട് കുഡ്‍ലു സ്വദേശി അബ്ദുല് ഖാദറിനെതിരെയാണ് പൊലീസ് കേസെടുത്തു. വീട്ടിൽ നിരീക്ഷണത്തിൽ കഴിയണമെന്ന നിർദേശം പാലിക്കാതെ ഇയാള് കൂടുതല് ആളുകളുമായി അടുത്തിടപഴകിയതായി പൊലീസ് പറഞ്ഞു. അതേസമയം കഴിഞ്ഞ ദിവസം കാസര്‍കോട് കൊവിഡ് സ്ഥിരീകരിച്ച വ്യക്തി സഹകരിക്കുന്നില്ലെന്നാണ് കളക്ടര് പറയുന്നത്. ഇയാള് ശരിയായ വിവരങ്ങള് നല്‍കാതെ കള്ളം പറയുന്നെന്നും ഇത് വലിയ പ്രയാസങ്ങള് ഉണ്ടാക്കുന്നതായും കളക്ടര് വ്യക്തമാക്കി.


തേങ്ങയുടെ പൊങ്ങിൽ നിന്ന് പുതിയ പോഷകാഹാരം വികസിപ്പിച്ച് കളമശേരിയിലെ എസ്സിഎംഎസ് ബയോടെക്നോളജി ഗവേഷണ വിഭാഗം വീണ്ടും ശ്രദ്ധാകേന്ദ്രമാകുന്നു. തേങ്ങ കിളിർക്കുന്നതിനു മുമ്പായി അതിന്റെ വെള്ളം വറ്റി കാമ്പിന്റെ കനം കുറഞ്ഞ് ഉള്ളിൽ ഗോളാകൃതിയിൽ ക്രീം നിറത്തിൽ ഒരു ഖര വസ്തു രൂപം പ്രാപിക്കുന്നു. പൊങ്ങ് എന്ന് നാട്ടുഭാഷയിലും ഹോസ്റ്റോറിയം എന്ന് ശാസ്ത്ര നാമത്തിലും ഇത് അറിയപ്പെടുന്നു. തേങ്ങയിൽ നിന്നു പുറത്തു വരുന്ന മുകുളത്തിന് അടുത്ത രണ്ടു മൂന്നു മാസത്തേയ്ക്ക് വളരാൻ പ്രകൃതി ഒരുക്കുന്ന പോഷകമാണ് ഈ പൊങ്ങ്. ഇന്നോളം ഒരു ഗവേഷകനും ഇതിനെ പഠന വിധേയമാക്കിയിരുന്നില്ല. എന്നാൽ കളമശേരി എസ്സിഎംഎസ് ഇൻസ്റ്റിറ്റിയൂട്ട് ഓഫ് ബയോടെക്നോളജി ഡയറക്ടർ ഡോ.മോഹൻകുമാറിന്റെ നേതൃത്വത്തിൽ ഒരു സംഘം ഗവേഷകർ നടത്തിയ പഠനം അത്ഭുതകരമായ വിവരങ്ങളാണ് പൊങ്ങിനെ സംബന്ധിച്ച് കണ്ടെത്തിയിരിക്കുന്നത്. പ്രകൃതിയിലുള്ള മറ്റ് ഒരു ആഹാര പദാർത്ഥത്തിലും ഇല്ലാത്ത അത്ര അളവിൽ പോഷകങ്ങൾ നിറഞ്ഞ ആഹാരപദാർത്ഥമാണ് തേങ്ങയ്ക്കുള്ളിൽ രൂപപ്പെടുന്ന പൊങ്ങ്. സുഷുപ്താവസ്ഥയിൽ നിന്ന് ഉണർന്ന തെങ്ങിൻ തയ്യിന് മണ്ണിൽ നിന്നുള്ള വളങ്ങളുടെയും മറ്റു പോഷകങ്ങളുടെയും സഹായം കൂടാതെ പോലും മൂന്നു മാസക്കാലം സുക്ഷിതമായി എന്നാൽ ഊർജ്ജസ്വലമായി വളരാനുള്ള എല്ലാ പോഷകങ്ങളും പൊങ്ങിന്റെ കോശങ്ങളിൽ നിറച്ചു വച്ചിരിക്കുകയാണ് പ്രകൃതി.\nഈ തിരിച്ചറിവിൽ നിന്നാണ് എസ്സിഎംഎസ് ലെ ഗവേഷകർ നാളികേര വികസന ബോർഡിന്റെ സഹകരണത്തോടെ പഠനം ആരംഭിച്ചതു. കൊഴുപ്പ് തീരെ ഇല്ലാത്തതും എന്നാൽ മനുഷ്യ ശരീരത്തിന്റെ വളർച്ചയെ ഏറെ സഹായിക്കുന്നതുമായ ഒരു പോഷകാഹാരമാണ് ഇപ്പോൾ ഗവേഷകർ പൊങ്ങിൽ നിന്നു വികസിപ്പിച്ചിരിക്കുന്നത്. പൊങ്ങിന്റെ ജലാംശം പൂർണമായി നീക്കം ചെയ്ത് പെടിച്ച് എടുക്കുന്ന പൗഡർ ഇന്നു വിപണിയിൽ ലഭിക്കുന്ന ഏതു തരം ടിൻ ഫുഡ്ഡുകളേക്കാളും മികച്ചതാണെന്ന് പരിശോധനാ ഫലങ്ങൾ തെളിയിച്ചിരിക്കുന്നു. പ്രത്യേകിച്ച് കുഞ്ഞുങ്ങളുടെയും പ്രായമായവരുടെയും ശരീരകോശങ്ങളുടെ പോഷണത്തിന് ആവശ്യമായ എല്ലാ ധാതുക്കളും ലവണങ്ങളും സൂക്ഷ്മ മൂലകങ്ങളും ഇതിൽ നിറഞ്ഞിരിക്കുന്നു.\nകരിക്കിൻവെള്ളം തന്നെ പ്രകൃതിജന്യമായ വലിയ പോഷക കലവറയാണ്. തേങ്ങ പാകമാകുന്നതോടു കൂടി ഇത് പിന്നീട് ആഭ്യന്തരമായ ചില മാറ്റങ്ങൾക്കു വിധേയമാകുന്നുണ്ടെങ്കിലും അതിലെ പോഷകാംശത്തിന് ഘടനാപരമായ കുറവ് സംഭവിക്കുന്നില്ല. അതുപോലെ തന്നെയാണ് നാളികേര കാമ്പിന്റെ കാര്യവും. തേങ്ങ വരണ്ട് കിളിർക്കാനുള്ള കാലമാകുന്നതോടെ വെള്ളം വറ്റുന്നു, ക്രമേണ കാമ്പിന്റെ കനവും കുറയുന്നു. വെള്ളത്തിലെ പോഷകാംശങ്ങളും കാമ്പിലെ കൊഴുപ്പും ഗ്ലൈയോക്സിലൈറ്റ് മെറ്റാബോളിസം എന്ന ജൈവരാസ പ്രക്രിയ വഴി പൊങ്ങിലേയ്ക്ക് സുർക്കോസ് ആയി ആവാഹിക്കപ്പെടുകയാണ് ചെയ്യുന്നത്. വിളഞ്ഞ തേങ്ങ 10 ആഴ്ച്ച വെറുതെ കൂട്ടിയിട്ടിരുന്നാൽ മതി അതിനു മുളപൊട്ടും. ഈ മുള പുറത്തേയ്ക്ക് പത്തു സെന്റിമീറ്റർ വളരുമ്പോഴാണ് ഉള്ളിലെ പൊങ്ങ് പൂർണ വളർച്ചയെത്തുന്നത്. കാരണം പ്രത്യുത്പാദന ഘട്ടത്തിലാണ് ഏറ്റവും പോഷകമൂല്യം എല്ലാ ജീവികളും കരുതുക. ഗർഭ പാത്രത്തിൽ മനുഷ്യശിശു വളർച്ചയ്ക്ക് ആവശ്യമുള്ളവ അമ്മയുടെ ശരീരത്തിൽ നിന്നു ശേഖരിക്കുന്നതു പോലെ. ഈ സമയത്താണ് തേങ്ങ പൊതിച്ച് ശ്രദ്ധയോടെ ചിരട്ട മുറിച്ച് പൊങ്ങ് പുറത്തെടുക്കേണ്ടത്. പൊങ്ങ് ചിരട്ടയിൽ നിന്ന് പൂർണമായി വേർപെട്ടു കിട്ടാൻ പൊതിച്ച ശേഷം ഈ തേങ്ങ ചൂടുവെള്ളത്തിൽ കുറെ സമയം ഇട്ടുവയ്ക്കും. പിന്നീട് ശ്രദ്ധാപൂർവം ചിരട്ട പൊട്ടിച്ച് പൊങ്ങിനെ അങ്ങനെ തന്നെ അടർത്തി മാറ്റി, ഒഴുകുന്ന വെള്ളത്തിൽ കഴുകി അണുവിമുക്തമാക്കി, അവനിൽ വച്ച് നിർജലീകരിച്ച്, പെടിച്ച് എടുക്കുന്നു. പൊങ്ങിൽ കൂടുതലുമുള്ളത് ജലാംശമാണ്. അതുകൊണ്ടാണ് നിർജലീകരിച്ച് പൊടിച്ച് എടുക്കുന്നത്. 400 ഗ്രാം പൊങ്ങ് നിർജീകരണം നടത്തി പൊടിച്ച് എടുക്കുമ്പോൾ അതിന്റെ അളവ് 270 ഗ്രാമായി കുറയും. ടിൻ ഫുഡ്ഡുകൾക്കു പകരം കുട്ടികൾക്കു നൽകാവുന്ന ഏറ്റവും ശുദ്ധവും പോഷകപ്രദവും പ്രകൃതിജന്യവുമായ പ്രഭാത ആഹാരമായി ഇതിനെ ഉപയോഗിക്കാം. ക്രീം രൂപത്തിലും ഈ ഭക്ഷണം വികസിപ്പിച്ചിട്ടുണ്ട്. ബ്രഡ്ഡിലും ചപ്പാത്തിയിലും മറ്റും ജാമിനു പകരമായി ഇത് ഉപയോഗിക്കാവുന്നതാണ്.\nപെങ്ങിനെ സംബന്ധിച്ച് 2013 ജൂലൈയിൽ തുടങ്ങിയ ഗവേഷണ പദ്ധതി കഴിഞ്ഞ മാസമാണ് എസ്സിഎംഎസ് പൂർത്തിയാക്കിയത്. ഇതോടെ നാളികേരത്തിന്റെ ഏറ്റവും പുതിയ മൂല്യവർധിത പോഷക ഉത്പ്പന്നമാണ് പൊങ്ങിൽ നിന്ന് വികസിപ്പിച്ചിരിക്കുന്ന കേരന്യൂട്രിവിറ്റ എന്ന് ഗവേഷണവിഭാഗം തലവൻ ഡോ.മോഹൻകുമാർ അവകാശപ്പെട്ടു. ആദ്യം പൂങ്കുലരസായനം, പിന്നീട് നീര, ഇപ്പോൾ ഇതാ ന്യൂട്രിവിറ്റ. പോഷക മൂല്യത്തിന്റെ കാര്യത്തിൽ എല്ലാം ഒന്നിനൊന്ന് മുന്നിലാണ്. സുർക്കോസ്, പ്രോട്ടീനുകൾ, എൻസൈമുകൾ, വൈറ്റമിനുകൾ, ഹോർമോണുകൾ, അമിനോ ആസിഡുകൾ, മിനറലുകൾ തുടങ്ങി മനുഷ്യ കോശങ്ങളുടെ വളർച്ചയ്ക്ക് ആവശ്യമായ എല്ലാ ഘടകങ്ങളും പൊങ്ങിൽ സമൃദ്ധമായി ഉണ്ട്.\nഇത്രയധികം കലോറിയുള്ള ഭക്ഷണം വേറെ നിലവിൽ പ്രകൃതിയിൽ ഇല്ലത്രെ. 3-6 വരെയാണ് ഇതിൽ നാരുകൾ. രണ്ട് ഉത്പ്പന്നങ്ങൾക്കും നിലവിൽ നാലു മാസമാണ് സക്ഷിപ്പു കാലാവധി. ഇത് ഇനിയും ദീർഘിപ്പിക്കാനാവും. പ്രിസർവേറ്റീവുകൾ ഒന്നും ചേർക്കാതെയാണ് ഈ ഷെൽഫ് ലൈഫ്. അഞ്ച് പൊങ്ങിൽ നിന്ന് 400 ഗ്രാം പൗഡർ നിർമ്മിക്കാനാവും. കേരന്യൂട്രിവിറ്റ ഉത്പാദിപ്പിക്കുന്നതിന് തേങ്ങ സൂക്ഷിച്ചാൽ അത് നഷ്ടമാവില്ലേ എന്ന ചോദ്യത്തിനും ഡോ.മോഹൻ കുമാർ ഉത്തരം നൽകുന്നു. പൊങ്ങ് എടുത്തശേഷം ലഭിക്കുന്ന തേങ്ങയിൽനിന്ന് ഗുണമേന്മയുള്ള കൊപ്ര ലഭിക്കുകയില്ല എന്നത് സത്യമാണ്. പക്ഷെ ഈ തേങ്ങ കൊപ്രയാക്കി അതിൽ നിന്നു ലഭിക്കുന്ന വെളിച്ചെണ്ണ ജൈവ ഇന്ധന നിർമ്മാണത്തിന് ഉപയോഗിക്കാം. നാളികേരത്തിന്റെ കാലാകാലങ്ങളിൽ മാറിമാറി വരുന്ന വിപണിവിലയെ ആശ്രയിച്ച് ഇത്തരത്തിൽ ഉൽപ്പന്നങ്ങൾ ക്രമീകരിച്ചാൽ ഒന്നല്ലെങ്കിൽ മറ്റൊരു മൂല്യവർധിത ഉത്പ്പന്നം നിർമ്മിച്ച് കേരളത്തിലെ കർഷകന് ഏക്കാളത്തും തെങ്ങിൽ നിന്ന് ന്യായവില ഉറപ്പാക്കാൻ സാധിക്കും. വിപണിയിൽ തേങ്ങയുടെ വിലയിൽ സംഭവിക്കുന്ന ചാഞ്ചാട്ടങ്ങളെ ഭാവിയിൽ നാളികേര കർഷകൻ ഭയപ്പെടേണ്ടതില്ല എന്നു ചുരുക്കം.\nഇത്തരത്തിൽ, നാളികേര മൂല്യവർധിത ഉത്പ്പന്നങ്ങളുടെ ശ്രേണിയിൽ ഒന്നു കൂടിയാവട്ടെ എന്നേ ഈ ഗവേഷണത്തിന്റെ തുടക്കത്തിൽ ഡോ. മോഹൻകുമാറും കരുതിയിരുന്നുള്ളു. എന്നാൽ ഗവേഷണം പുരോഗമിക്കുകയും അതിന്റെ പോഷക ഘടന അപഗ്രഥിച്ച് പഠന വിധേയമാക്കുകയും ചെയ്തപ്പോഴാണ് ഇനിയും ചൂഷണം ചെയ്തിട്ടില്ലാത്ത സാധ്യതകളാണ് പൊങ്ങിൽ ഉള്ളതെന്ന് ഗവേഷണ സംഘം തിരിച്ചറിഞ്ഞത്.\nഇപ്പോൾ പൊങ്ങിൽ നിന്നു വികസിപ്പിച്ചിരിക്കുന്ന കേരന്യൂട്രിവിറ്റയിൽ 100 ഗ്രാമിൽ 190 ശതമാനം കലോറിയുണ്ട് എന്ന വസ്തുത ഗവേഷകരെ തന്നെ അമ്പരപ്പിച്ചതായി ഡോ.മോഹൻകുമാർ വിശദീകരിച്ചു. കാരണം, നിലവിൽ ഏറ്റവുമധികം കലോറി കണ്ടെത്തിയത് നീരയിലായിരുന്നു - 75 ശതമാനം. കരിക്കിൻ വെള്ളത്തിൽ പോലും 35- 40 ശതമാനമേയുള്ളു. ആ സമയത്താണ് പൊങ്ങിൽ 190 ശതമാനം കലോറി കണ്ടെത്തിയിരിക്കുന്നത്. പ്രകൃതിയിൽ മറ്റ് ഒരു ഭക്ഷ്യവസ്തുവിലും ഇത്രയധികം ഊർജ്ജം അടങ്ങിയിട്ടില്ല.\nവികസ്വര രാജ്യങ്ങളിൽ ശീതളപാനീയ വിപണി അനുദിനം കുതിക്കുകയാണ്, പ്രത്യേകിച്ച് ഉഷ്ണമേഖലാ രാജ്യങ്ങളിൽ. എന്നാൽ കൃത്രിമ പാനീയങ്ങളുടെ എല്ലാ പരസ്യ തന്ത്രങ്ങൾക്കുമപ്പുറം ജൈവപാനീയങ്ങൾക്കായുള്ള ഡിമാന്റ് അനുദിനം വർധിക്കുകയാണ്. നിലവിൽ ഈ ശ്രേണിയിൽ നമുക്കുള്ളത് ഇളനീരാണ്. പിന്നാലെ ആരോഗ്യപാനീയം എന്ന ലേബലിൽ അതിലും പോഷകാംശമുള്ള നീരയും രംഗപ്രവേശം ചെയ്തു കഴിഞ്ഞു. പക്ഷെ., ഇവ രണ്ടിനെയും പിന്നിലാക്കാൻ പോന്ന പോഷക, വൈദ്യശാസ്ത്ര, ജീവശാസ്ത്ര സവിശേഷതകളോടു കൂടിയ ഉത്പ്പന്നമാണ് പൊങ്ങിൽ നിന്ന് വികസിപ്പിച്ചിരിക്കുന്ന കേരന്യൂട്രിവിറ്റ.\nആളുകൾ ഇപ്പോൾ ആരോഗ്യത്തെക്കുറിച്ച് വളരെ ബോധവാന്മാരാണ്. അതുകൊണ്ടു തന്നെ കൃത്രിമ ഭക്ഷ്യസാധനങ്ങളെക്കാൾ പ്രാദേശികമായി ലഭിക്കുന്ന ജൈവ ഉത്പ്പന്നങ്ങൾക്കാണ് പ്രിയം. ഈ പശ്ചാത്തലത്തിലാണ് 100 ശതമാനം പ്രകൃതിജന്യമായ പൊങ്ങിൽ നിന്നുള്ള കേരന്യൂട്രിവിറ്റയ്ക്ക് വലിയ സാധ്യത കാണുന്നത്. വ്യാവസായികാടിസ്ഥാനത്തിൽ കേരന്യൂട്രിവിറ്റ കൂടി ഉത്പാദനം ആരംഭിച്ചാൽ നാളികേരത്തിന്റെ മൂല്യവർധിത ശ്രേണിയിലേയ്ക്ക് ഒരു ഉത്പ്പന്നം കൂടിയാകും. കൊപ്ര, വെളിച്ചെണ്ണ എന്നീ രണ്ടു പരമ്പരാഗത ഉത്പ്പന്നങ്ങൾ കൂടാതെ ഇപ്പോൾതന്നെ വെർജിൻ കോക്കനട് ഓയിൽ, തേങ്ങാപ്പാൽ, തേങ്ങാപ്പാൽ ക്രീം, തേങ്ങാപാൽ പൊടി, തൂൾ തേങ്ങ, നീര, ചക്കര, സിറപ്പ് തുടങ്ങി നിരവധി ഉൽപന്നങ്ങൾ വിപണിയിലുണ്ട്.\nഎസ്.സി.എം.എസ് ഇൻസ്റ്റിറ്റിയൂട്ട് ഓഫ് ബയോ ടെക്നോളജിയിലെ ഡോ.ശാലിനി ഭാസ്കർ ആണ് ഈ പ്രോജക്ടിന്റെ കോ ഇൻവെസ്റ്റിഗേറ്റർ. ദിവ്യ ശ്രീകുമാർ റിസേർച്ച് സ്കോളറും. ഉത്പ്പന്നത്തിന്റെ വ്യാവസായിക ഉത്‍്പാദനം ആരംഭിക്കാനുള്ള പ്രാരംഭ ചർച്ചകൾ നടന്നു വരുന്നു.\n26 abe jacob\nLabels: 26 abe jacob